Sharee'aiy nimendhen Raees Yameen hayyaru gai behettumah Criminal...\nރައީސް ޔާމީން ބަންދުގައި ބަހައްޓައިގެން ޝަރީއަތް ކުރިއަށް ގެންދިއުމަށް ކްރިމިނަލް ކޯޓުން އަމުރުކޮށްފި\nރައީސްގެ މައްޗަށް ކޮށްފައި ވަނީ މަނީ ލޯންޑަރިންގެ ދައުވާ\nކ. މާލެ 18 ފެބުރުއަރީ 2019 | ހޯމަ 18:14 5,363\nކުރީގެ ރައީސް އަބްދުﷲ ޔާމީން - އެމަނިކުފާނުގެ މައްޗަށް ގިނަ ތުހުމަތުތަކެއްކުރޭ - ރާއްޖެ އެމްވީ\nކުރީގެ ރައީސް އަބްދުﷲ ޔާމީންގެ މައްޗަށް އުފުލާފައިވާ މަނީ ލޯންޑަރިންގެ ދައުވާގެ ޝަރީއަތް އެ މަނިކުފާނު ބަންދުގައި ބަހައްޓައިގެން ކުރިއަށް ގެންދިއުމަށް ކްރިމިނަލް ކޯޓުން އަމުރުކޮށްފިއެވެ.\nރައީސް ޔާމިން ބަންދުގައި ބަހައްޓައިގެން ޝަރީއަތް ކުރުމުގެ އަމުރެއް ނެރެދިނުމަށް އެދިފައިވަނީ ޕީޖީ އޮފީހުންނެވެ.\nހޯމަ ދުވަހުގެ މެންދުރުފަހު 1:30 ގައި ފެށިި ޝަރީއަތް ނިންމާލައިފައިވަނީ އޭގެ2ގަޑިއިރާ 30 މިނެޓްފަހުންނެވެ.\nޝަރީއަތުގެ މަޖިލިހުގައި ވާހަކަ ދައްކަވަމުން ދައުލަތުގެ ވަކީލާ އާއިޝަތު މުހައްމަދު ވިދާޅުވީ، ހެއްކަށް ނުފޫޒު ފޯރުވަން ޔާމީން މަސައްކަތް ކުރައްވާފައިވާ ކަމަށެވެ.\nދައުލަތުގެ ވަކީލާ ވިދާޅުވީ، ހެކިންނަށް ފައިސާ ހުށަހަޅާފައިވާކަން، މައްސަލައިގައި ހުށަހެޅި ލިޔެކިޔުންތަކުން އެނގޭ ކަމަށެވެ. އަދި ތަހުގީގަށް ދިން ބަޔާންތައް ބަދަލުކުރަން ވެސް ޔާމީން ފައިސާ ހުށަހެޅުއްވި ކަމަށް ދައުލަތުގެ ވަކީލާ ވިދާޅުވިއެވެ. އެގޮތުން ޔާމީންގެ މައްޗަށް އުފުލި މަނީ ލޯންޑްރިންގެ މައްސަލަ އާއި އެމްއެމްޕީއާރުސީގެ ޚިޔާނާތާ ގުޅިގެން ފުލުހުން ތަހުގީގު ކުރަމުންދާ މައްސަލައިގެ ތެރެއަށް ނުފޫޒު ފޯރުވާކަމަށް ވަކީލާ ވިދާޅުވި އެވެ.\nދައުލަތުގެ ފަރާތުން ޕީޖީން ވަނީ ޔާމީން ބަންދު ކުރަން ޖެހޭ ސަބަބުތައް ހާމަކޮށް ލިޔުމެއް ވެސް ހުށަހަޅައިފަ އެވެ. ވަކީލާ އައިޝަތު މުހައްމަދު ވިދާޅުވީ ލިޔެކިޔުންތަކުން އެނގޭ ގޮތުގައި، ޔާމީން ވަނީ ހެއްކަށް ނުފޫޒު ފޯރުވުމުގެ ބޭނުމުގައި ހެކިންނަށް ގިނަ އަދަދެއްގެ ފައިސާ ހުށަހަޅާފައިވާ ކަމަށެވެ.\nއޭގެއިތުރުން ޕީޖީގެ ވަކީލް ވަނީ ފައިނޭންޝަލް އިންޓެލިޖެންސް ޔުނިޓް، އެފްއައިޔޫއިން ފުލުހުންނަށް ހުށަހެޅި އެސްޓީއާރްއާ ގުޅިގެން ވެސް ނުފޫޒު ފޯރުވައި އެ މައްސަލަ ކުރިއަށް ނުގެންގޮސް ބޭއްވުމަށް ރައީސް ޔާމީން މަސައްކަތް ކުރެއްވި ކަން އެނގޭނެ ސިއްރު ލިޔުމެއް ވެސް ހުށަހަޅާފައެވެ.\nދައުލަތުގެ ފަރާތުން ހުށަހެޅި ކަންކަމަށް ބެލުމަށްފަހު ޝަރީއަތް ނިމެންދެން ޔާމީން ބަންދުގައި ބެހެއްޓުމަށް އަމުރުކުރީ ކްރިމިނަލް ކޯޓްގެ އިސް ގާޒީ އަހުމަދުު ހައިލަމް އެވެ. ގާޒީ އަމުރުކުރެއްވީ ޝަރީއަތް ނިމެންދެން ޔާމީން ރިމާންޑް ޖަލެއްގައި ބެހެއްޓުމަށެވެ. އެގޮތަށް އަމުރުކުރީ ހެއްކަށް ނުފޫޒު ފޯރުވަމުންދާ ކަމަށް ގަބޫލު ކުރެވޭތީ ގާނޫނުއަސާސީގެ 49 ވަނަ މާއްދާ އާއި ޖިނާއީ އިޖުރާއަތުގެ ގާނޫނުގެ 60 ވަނަ މާއްދާގެ ދަށުނެވެ.\nޝަރީއަތުގެ މަޖިލީހުގައި ވާހަކަދައްކަވަމުން އަބްދުﷲ ޔާމީން ވިދާޅުވީ އެމަނިކުފާނު އެކައުންޓަށް އެސްއޯއެފްއިން އެއް މިލިއަން ޑޮލަރުގެ ޗެކެއް ޖަމާކުރި އެމަނިކުފާނަށް އެނގިގެން ނޫން ކަމަށެވެ. އަދި އެ ފައިސާ ޖަމާވިކަން އެނގުމާއެކު ދައުލަތުގެ އިދާރާތަކަށް އެއްބާރުލުން ދެއްވިކަމަށް ޔާމީން ވިދާޅުުވި އެވެ. އެގޮތުން އެ ޗެކް ޖަމާވެފައިވާކަން އެނގުމުން އެންޓި ކޮރަޕްޝަން ކޮމިޝަން، އޭސީސީގެ ތަހުގީގަށް އެއްބާރުލުން ދެއްވި ކަމަށާއި ނަމަވެސް އެ ކޮމިޝަނުން މިހާތަނަށް ވެސް އެއީ ދައުލަތަށް ލިބެންޖެހޭ ފައިސާއެއް ކަމަށް ކަނޑައަޅާފައިނުވާ ކަމަށެވެ.\nޔާމީންގެ ވަކީލްވެސް ވަނީ ޝަރީއަތުގައި އެ ނުކުތާ ފާހަގަކޮށްފަ އެވެ. އެގޮތުން ޔާމީންގެ ވަކީލް އަބްދުﷲ ޝިޔާޒް ވިދާޅުވީ ޔާމީންގެ އެކައުންޓަށް ވަން ފައިސާއަކީ އެމްއެމްޕީއާރުސީގެ ޚިޔާނާތުގެ ފައިސާކަން އެއްވެސް އިދާރާއަކުން މިހާތަނަށް ބުނެފައި ނުވާ ކަމަށެވެ. މި މައްސަލައިގައި ހެއްކަށް ނުފޫޒު ފޯރުވަން ޔާމީން މަސައްކަތް ކުރައްވާފައި ނުވާ ކަމަށް އޭނާ ވިދާޅުވި އެވެ.\nރައީސް ޔާމީން ވިދާޅުވީ އެމަނިކުފާނަކީ ރިޝްވަތު ދީގެން އެއްވެސް ކަމެއް ކުރައްވާނެ ބޭފުޅެއް ނޫން ކަމަށެވެ. އަދި ފައިސާ ލޯންޑާކުރުމަށް ކުރުމަށް އެއްވެސް ކަމެއް ކުރައްވާފައިނުވާނެ ކަމަށްވެސް އަބްދުﷲ ޔާމީން ވިދާޅުވި އެވެ.\nޔާމީންގެ މައްޗަށް ދައުވާ އުފުލީ، މޯލްޑިވްސް މާކެޓިން އެންޑް ޕަބްލިކް ރިލޭޝަން ކޯޕަރޭޝަން (އެމްއެމްޕީއާރުސީ)ގެ ބޮޑު ޚިޔާނާތުގެ ފައިސާ އިން އަމިއްލަފުޅު އެކައުންޓަށް ޖަމާކުރި ފައިސާ ލޯންޑަކުރި މައްސަލައިގައެވެ. އެ މަނިކުފާނުގެ އެކައުންޓަށް އެސްއޯއެފް އިން އެއް މިލިއަން ޑޮލަރު ޖަމާކޮށްފައިވާ އިރު އޭސީސީގެ ބެލުމުގެ ދަށަށް އެ ފައިސާ ގެންދިއުމަށް ހުޅުވި އެސްކްރޯ އެކައުންޓަށް އެމަނިކުފާނު ޖަމާކޮށްފައި ވަނީ އެ ފައިސާ ނޫން ކަމަށް ޚުދު އެމަނިކުފާނު ވަނީ އެއްބަސްވެވަޑައިގެންފައެވެ. އެ މަނިކުފާނު ވިދާޅުވެފައި ވަނީ އެ އެކައުންޓަށް ޖަމާކުރެއްވީ އެމަނިކުފާނުގެ ވެރިކަމުގައި ޓުއަރިޒަމް މިނިސްޓަރަކަށް ހުންނެވި މޫސާ ޒަމީރުގެ އަތުން އެމަނިކުފާނު ބައްލަވައިގެންނެވި އެއް މިލިއަން ޑޮލަރު ކަމަށެވެ.\nރައީސް ޔާމީންގެ އިތުރުން މަނީ ލޯންޑެރިންގެ މި މައްސަލައާ ގުޅިގެން އެމަނިކުފާނުގެ ވެރިކަމުގައި ލީގަލް އެފެއާޒް މިނިސްޓަރުކަމުގައި ހުންނެވި އާއިޝަތު އާޒިމާ ޝަކޫރުގެ މައްޗަށް ވެސް ދައުލަތުން ދެ ދައުވާއެއް އުފުލާފައި ވެއެވެ. އެ ޝަރީއަތް އަދި ފަށާފައެއް ނުވެއެވެ.


Kangaroo Kids Billabong High MM International School Gai Gaumee Dhuvas Faahanga Kohffi ކެންގަރޫ ކިޑްސް ބިލަބޯންގ ހައި އެމްއެމް އިންޓަރނޭޝަނަލް ސްކޫލްގައި ޤަައުމީ ދުވަސް ފާހަނގަކޮށްފި – Huvadhoo News Kangaroo Kids Billabong High MM International School Gai Gaumee Dhuvas Faahanga Kohffi Huvadhoo News\nކެންގަރޫ ކިޑްސް ބިލަބޯންގ ހައި އެމްއެމް އިންޓަރނޭޝަނަލް ސްކޫލްގައި ޤަައުމީ ދުވަސް ފާހަނގަކޮށްފި\nމާދަމާ އަކީ ރާއްޖޭގެ ޤައުމީ ދުވަސްކަމުން ރާއްޖޭގެ ހުރިހާ މުވައްސަސާތަކުން އަންނަނީ މިދުވަސް ފާހަނގަކުރުމަށް ތައްޔާރީތައް ވަމުންނެވެ. އެގޮތުން ގދ.ތިނަދޫގައި ހުންނަ ޕްރީސްކޫލެއް ކަމަށްވާ ކެންގަރޫ ކިޑްސް ބިލަބޯންގ ހައި އެމްއެމް އިންޓަރނޭޝަނަސް ސްކޫލް ވަނީ ޤައުމީ ދުވަހާ ގުޅުވައިގެން ހަރަކާތްތަކެއް ހިންގާފައެވެ.\n“ހުވަދޫ ނިއުސް”އަށް މައުލޫމާތު ދެމުން އެސްކޫލުން ބުނެފައިވަނީ މާދަމާ އަކީ ސަރުކާރު ބަންދު ދުވަހަކަށް ވާތީ މިއަދު އެސްކޫލުގެ ކުދިން ބައިވެރިކޮށްގެން ޤައުމީ ދުވަސް ފާހަނގަކޮށްފައިވާ ކަމަށެވެ. އެގޮތުން އެސްކޫލްގެ ދަރިވަރުންނާއި ހުރިހާ ސްޓާފުން މިއަދު ސްކޫލަށް ދިޔައީ ސަޤާފީ ހެދުމުގައެވެ.\nދިވެހިރާއްޖެ ވަރުގަދަ އިސްތިއުމާރީ ބާރެއްގެ އަތްދަށުން ސަލާމަތް ކުރެއްވުމަށްޓަކައި އުތީމު މަހާރަދުން ކުރެއްވި މިންނެތް މަސައްކަތްތަކާއި އެދުވަސް ދިވެހިންނަށް ހާއްސަވެގެންދަނީ ކީއްވެގެންކަން ދަރިވަރުންނަށް އަންގައިދެވުނެވެ. އަދި ޤައުމީ ދުވަހާމެދު ދަރިވަރުންގެ ހިތުގައި އުފެދިފައިވާ ސުވާލުތަަކަށް ޖަވާބުދީ ޤައުމީ ދުވަހަކީ ކޮބައިކަން އެކުދިންނަށް އޮޅުންފިލުވައިދެވުނެވެ. މީގެ އިތުރުން ޤައުމީ ދުވަހުގެ މުނާސަބަތުގައި އެސްކޫލުގައި ސްޓޭޖް ހަރަކާތްތައްވެސް ބޭއްވުނުކަމަށް އެސްކޫލުން ވަނީ މައުލޫމާތު ދީފައެވެ.\nއެމްއެމް ޕްރީ ސްކޫލް ޣައުމީ ދުވަސް ގދ.ތިނަދޫ


AEH ge ihumaalun thuthu kujjaku niyaavi massala eh fenmathi vejje - AO News\nއައްޑޫ އެކުއެޓޯރިއަލް ހޮސްޕިޓަލް - ފޮޓޯ: ޑޮކްޓަރ އެމްވީ\nއައްޑޫ އިކުޓޯރިއަލް ހޮސްޕިޓަލް(އޭއީއެޗް) ގެ އިހުމާލުން. މިއަދު ވިހެއި ތުއްތު ކުއްޖަކު ނިޔާވި މައްސަލައެއް ފެންމަތިވެއްޖެއެވެ.\nއާއިލާގެ ފަރާތުން ‘އޭއޯ ނިއުސް’ އަށް މައުލޫމާތު ދެމުން ބުނީ އެ ދެމަފިރިންނަށް ދަރިއަކު ލިބިފައިވަނީ ކައިވެނި ކޮށްގެން ގިނަ ދުވަސްތަކެއް ވުމަށްފަހު، ޑޮކްޓަރަށް ދައްކައިގެން ބޭސްވެސް ކޮށްގެން ކަމަށެވެ. އަދި ބަނޑުބޮޑު ކަން އެގުނު ދުވަހުން ފެށިގެން ގަވައިދުން ޑޮކްޓަރަށް ދައްކަމުން އަންނަކަމަށާއި، ބަނޑަށް ފަސް މަހުގައި އެނޯމަލީ ސްކޭންވެސް ކޮށްފައިވާކަމަށެވެ. “އޭއީއެޗްގައި އެ ވަގުތު ހުންނެވި އަންހެނުންގެ ޑޮކްޓަރު ސްކޭން ކުރުމަށްފަހު ބުނި ހުރިހާ ކަމެއްވެސް ރަނގަޅުކަމަށް. ދަރިފުޅުގެ މޫމެންޓްވެސް ރަނގަޅުކަމަށް ޑޮކްޓަރު ބުނީ” އާއިލާގެ ފަރާތުން ބުންޏެވެ.” އޭގެ ފަހުންވެސް ޑޮކްޓަރަށް ދެއްކުމަށް ވަރަށް ގިނަ ފަހަރު މަސައްކަތްކުރި. އެހެންނަމަވެސް އެޕޮއިންޓްމެންޓް ހޯދަން އުދަގޫވެ ޑޮކްޓަރަށް ނުދެއްކި ހުއްޓާ އައްޑޫ މޮނިޓަރިންގެ ހާލަތަށް ގެންދިޔައީ. ދެން މާބަނޑު މީހުންވެސް އޮންލައިންކޮށް ޑޮކްޓަރަށް ދައްކަންޖެހުނީ ” އިތުރަށް އާއިލާއިން ބުންޏެވެ.\nކޮވިޑާއި ގުޅިގެން ޑޮކްޓަރަށް ދައްކަން ދިމާވި ދަތިތަކާއެކު ފުރަތަމަ ފަހަރަށް ޑޮކްޓަރަށް ދައްކަން ބުނި ދުވަހުވެސް ހޮސްޕިޓަލުން ނުގުޅައިގެން، ޑޮކްޓަރަށް ނުދެއްކުނު ކަމަށާއި އެހެންނަމަވެސް ފަހުން ވަރަށް މަސައްކަތްކޮށްގެން އޮންލައިންކޮށް އެންމެ ފަހަރަކު ޑޮކްޓަރަށް ދެއްކުނު ކަމަށް އާއިލާއިން ބުންޏެވެ. “އޮންލައިންކޮށް ދެއްކެނީ. ސްކޭނެއް ނެހެެދޭ. އެހެން ހުއްޓާ ކުއްލިއަކަށް ބަނޑުން ފެން އަންނަން ފެށީ. ދެން އަލަށް ޕްރެގްވީމަ އެހާ ވަރަކަށް ނުވެސް އެގޭނެތާ. އެކަމަކު ފެންފައިބަން ފެށި ހިސާބުން ޑޮކްޓަރާއި އެ ވާހަކަ ހިއްސާކުރި. އެކަމަކު އެ ފަހަރުވެސް މައްސަލައެއް ނެތްކަމަށް ބުނެފައިވަނިކޮށް، ކުއްލިއަކަށް މާ ބޮޑަށް ބަނޑަށް ތަދުވާތީ ހޮސްޕިޓަލަށް ގެންދިޔައީ” އާއިލާއިން ބުންޏެވެ. އައްޑޫގައި ސްކޭން ޑޮކްޓަރެއް ނެތުމުގެ ސަބަބުން އަންހެނުންގެ ޑޮކްޓަރު ސްކޭން ހަދަމުން އަންނައިރު، އައްޑޫ އަށް ސްކޭން ޑޮކްޓަރެއް އައިސްފައިވަނީ ވަރަށް ފަހުންނެވެ.\nހޮސްޕިޓަލަށް ގެންދިއުމުންވެސް ނަރުހުން ބެލުމަށްފަހު އެއްވެސް މައްސަލަ އެއް ނެތްކަމަށާއި ދަރިފުޅުގެ ވިންދުވެސް ބަރާބަރުކަމަށް ބުނެފައިވާއިރު އެއީ ގޭސް ސްޓްރިކް ކަމަށް ބުނެ އެ ދުވަހު އިންޖެކްޝަނެއްވެސް ޖެހި ކަމަށް އާއިލާއިންވަނީ ބުނެފައެވެ. އަދި އެ ދުވަހުވެސް އަންހެނުންގެ ޑޮކްޓަރު ބަލާފައި ނުވާކަމަށާއި ގެއަށް ފޮނުވާލި އިރުވެސް ބަނޑަށް ތަދުވާކަމަށް އާއިލާއިންވަނީ ބުނެފައެވެ. މާބަނޑު އަންހެންކުއްޖާއަށް ދިމާވި މައްސަލައަށް ހައްލެއް ނުލިބި މަރަދޫފޭދޫގައި ދިރިއުޅެމުން ދިޔަ އެ އާއިލާއަށް އަނެއްކާވެސް ޖެހުނީ ރޭގަނޑު ދަންވަރު ފޭދޫ ސިއްހީ މަރުކަޒަށް ދައްކާށެވެ. “ރޭގަނޑު ދަންވަރު އަނެއްކާ ފޭދޫ މަރުކަޒަށް ގެންދިޔައީ ބަނޑަށް ތަދުވާތީ. އެކަމަކު އެ ތަނުންވެސް ބުނީ އެއްވެސް މައްސަލައެއް ނެތްކަމަށް. އެހެންކިޔާފަ ގެއަށް ފޮނުވާލީ. މިހާވަރު ވީއިރުވެސް ސްކޭނެއް ކުރެވޭ ގޮތެއް ނުވި. އެންމެ ފަހުން ވަރަށް މަސައްކަތްކޮށްގެން ހޮސްޕިޓަލަށް ގުޅައިގެން މިއަދު ހެނދުނު ސްކޭން ކުރުމަށް އެޕޮއިންޓްމެންޓެއް ލިބުނީ” އާއިލާއިން ބުންޏެވެ.\nމިއަދު ހެނދުނު ޑޮކްޓަރަށް ދައްކަން ދިއުމުން ސްކޭން ޑޮކްޓަރު، ސްކޭން ކުރުމަށްފަހު ވަގުތުން އަންހެނުންގެ ޑޮކްޓަރު ގެނެސް ސިޒޭރިއަން ހަދަންލަފާ ދިން ކަމަށް އާއިލާއިންވަނީ ބުނެފައެވެ. “އޭރުވެސް ވެގެން އުޅޭ ގޮތެއް ނުބުނޭ. ބަނޑަށް 8 މަހުގެ ސިޒޭރިއަން ހަދަން އުޅުނީމަ ކަމެއްވެއްޖެކަން އެގޭ. ވަރަށް ސުވާލުކޮށްގެން ބުނީ ފެންމަދު ވާހަކަ.ދެން ވެސް މާ ބޮޑު ތަފްސީލެއް ނުދޭ” އާއިލާއިން ބުންޏެވެ. ސިޒޭރިއަން ހަދައިގެން ދަރިފުޅު ނެގޭ ވަރުވީ މިއަދު މެންދުރުގައެވެ. ކުއްޖާ ނެގި ގޮތަށް ވެންޓިލޭޓަރަށް ލީއިރުވެސް އާއިލާއަށް ވެގެން އުޅޭ ގޮތެއްގެ ތަފްސީލް ކިޔައިދީފައި ނުވާކަމަށް އާއިލާއިން ބުންޏެވެ. “އެންމެ ފަހުން އަޅުގަނޑު ގެންގޮސް ބުނީ ކުއްޖާގެ ލަންގްސްވެސް ފޯމެއް ނުވެއޭ. ސަލާމަތްކުރެވޭނެ ކަމުގެ ޔަގީންކަމެއް ނެތޭ. މި ހުރިހާ އެއްޗެއް ކިޔައިދިނީ އެތާ ހުރި އެޓެންޑެންޓް ކުއްޖެއް. އަންހެނުންގެ ޑޮކްޓަރު އެއްވެސް މައުލޫމާތެއް ނުދޭ. އެންމެ ފަހުން އާއިލާއިން ވަރަށް ސުވާލުކޮށްގެން އަންހެނުންގެ ޑޮކްޓަރު ބުނީ ފެންމަދު ވާހަކަ. އެކަމަކު އެއްކޮށް ފެން ހުސްވި ވާހަކައެއް ނުބުނޭ.” އާއިލާއިން ބުޏްނެވެ. އިތުރަށް އާއިލާއިން ބުނީ ފަސް މަހުގެ ކުރި ސްކޭނަށް ފަހުވެސް އޭރު، މާބަނޑު މީހާ ބެލި އަންހެނުންގެ ޑޮކްޓަރު ޕްލެސެންޓާގައ މައްސަލަ އެއް ހުރިކަމަށް ލިޔެފައިވާ ކަމަށް މިއަދު ހޮސްޕިޓަލުން ވަނީ ބުނެފައެވެ\nފަސްމަހުގައި ހެދި ސްކޭނަށްފަހު ޕްލެސެންޓާ ގެ މައްސަލައެއްގެ ސަބަބުން ފެންދުލީގައި ހުރި ފެންތައް ޕްލެސެންޓާއަށް ދަމައިގަންނަ ކަމަށް ޑޮކްޓަރު ލިޔެފައިވާކަމަށް މިއަދު ބުނެފައިވާއިރު އާއިލާއަށް މިކަމާއި ގުޅޭ އެއްވެސް މައުލޫމާތެއް ދީފައެއް ނުވެއެވެ. އަދި އެއްވެސް ލިޔެ ކިޔުމެއްގައިވެސް އެ ވާހަކަ ނެތްކަމަށް އާއިލާއިން ވަނީ ބުނެފައެވެ. “މިއަދު ސްކޭން ކުރިއިރުވެސް އެގުނު ފެން ނެތްކަން. އަސްލު ފެން ހުސްވެގެން ފެންދުލި އޮތީ ކުއްޖާ ގައިގައި ތައްލަވާފަ، ކުއްޖާ ނެގިއިރު ނުވެސް ރޯކަމަށް ކުއްޖާގެ މަންމަ ބުނި. ދުވަސްފުރުނު އިރުވެސް ކުއްޖާ ރަނގަޅަށް އުފެދިފައި ނުވާކަމަށް މިއަދު ޑޮކްޓަރު އާއިލާއަށް އެންގީ”.\n“އެކަމަކު މަރު ފޯމުގައިވެސް ޖަހާފައި އޮތީ މަރުވި ސަބަބެއް ނޭގޭ ކަމަށް. މި ހުރިހާ ދުވަހު ބުނީ ބޭބީ ރަނގަޅޭ. އެމެޖެންސީވެގެން އައި އިރުވެސް ނުބުނޭ މީގެ އެއްވެސް ވާހަކައެއް. އާއިލާއަށް އެއްވެސް މައްސަލައެއް ހުރިކަމުގެ މައުލޫމާތެއް ނުދޭ. އެކަމަކު މިހާރު ބުނަނީ ސިސްޓަމަށް އެންޓާކޮށްފަ އެބައިނޭ މައްސަލަ އެއް ހުރި ވާހަކަ. އެހެންވީމަ އެމެޖެންސީގައި ގެނައީމަ، ހިސްޓްރީ ބަލާފަވެސް އެމީހުން ޖެހޭނެ ދޯ އެ ވާހަކަ ބުނަން. އަދި އަވަސް ފަރުވާދޭން. އެކަމަކު އެކަހަލަ އެއްވެސް ވާހަކައެއް ނުދައްކާ މިއަދު ކުއްޖާ ނިޔާވީމަ މި ބުނަނީ އެ ވާހަކަތައް” އާއިލާއިން ބުންޏެވެ.\nގިނަ ދުވަސަތަކެއްގެ ފަރުވާއަށް ފަހު އެ ދެމަފިރިންނަށް ލިބުނު ދަރިފުޅު މިދުނިޔެއާއި ވަކިވުމުގައި ބޮޑު އިހުމާލެއްވާކަން އާއިލާއިން ތުހުމަތުކޮށްފައިވާއިރު، އެމީހުންވަނީ މި ހާލަތުގައިވެސް މާބަނޑު މީހުންނަށް ސްކޭން ހެދުމާއި ޑޮކްޓަރަށް ދެއްކުމުގެ އިންތިޒާމުތައް ހަމަޖެއްސުމަށް އެދިފައެވެ. “އަޅުގަނޑުމެންނަށް މި ދިމާވި ގޮތް އެހެން އާއިލާއަކަށް ދިމާވާކަށް އަޅުގަނޑުމެން ނޭދެން”\nއައްޑޫ ސިޓީން އިތުރު ހަތަރު މީހަކު ކޮވިޑަށް ޕޮޒިޓިވްވެއްޖެ\nAEH needs to take responsibility for the death of the child. CEO needs to get out of his chair and look around for once. People are dying!\nއައްޑޫ އިކުއެޓޯރިއަލް ހޮސްޕިޓަލުގައި ސްކޭން ޑޮކްޓަރެއް ނެތަސް އައްޑޫގެ އެއިމްސް ޑައިގްނޯސްޓިކް ކެއަރ ކްލިނިކުގައި ސްކޭން ޑޮކްޓަރެއް ބައްލަވާ! ކީއްވެތޯ އޭ.އީ.އެޗް ގެ ފަރާތުން އެތަނުގައި ސްކޭން ޑޮކްޓަރެއް ނެތި ދިޔުމުން ޕޭޝަންޓަށް އެއިމްސް އަށް ދާން ލަފާ ނުދިނީ؟ އެގޮތަށް އެކަން ކުރެވުނުނަމަ ނަތީޖާ ކުޑަކޮށް ތަފާތު ވެގެން ދިޔުންވެސް ގާތް. އައްޑޫގެ ސިއްޚީ ދާއިރާ ކުރިއަރައި ކޮވިޑު19 އިގެ ބަލިމަޑުކަމުގައި ސަރުކާރުގެ ސިއްޚީ އެކި އިދާރާތަކުގެ ޚިދުމަތްތަކަށް ބުރޫ އަރައި، އޯ.ޕީ.ޑީ ގެ ޚިދުމަތް އެންމެ ފުރިހަމަ ގޮތެއްގައި ނުދެވި ދާ ދަނޑިވަޅެއްގައި ރައްޔިތުންނަށް ލާބަ ހުރި ޚިދުމަތެއް ދެވޭނީ ސަރުކާރުގެ ސިއްޚީ އިދާރާތަކާއި ޕްރައިވެޓް ކްލިނިކްތަކާއި އޮންނަ ގުޅުން ބަދަހި ކޮށްގެން. އަޅުގަނޑުގެ ދުޢާ އަކީ ދެންވެސް މިފަދަ ހިތާމަވެރި ހާދިސާއެއް ތަކުރާރު ނުވުން އަދި މިހިތާމައާއި ކުރިމަތި ލާން ޖެހުނު އާއިލާއަށް ކެއްތެރިކަން ދެއްވުން. އާމީން.\nއެމީހެއްގެ އިހުމާލު އޮތްތޯ ބަލަންވާނީ އެމީހަކު އަމިއްލަޔަށެވެ


Covid lock down aai dhekolhah Australia gai kuramundhaa muzahara thah varugadhavany | Atoll News\nކޮވިޑު ލޮކްޑައުނާއި ދެކޮޅަށް އޮސްޓްރޭލިއާގައި ކުރަމުންދާ މުޒާހަރާތައް ވަރުގަދަވަނީ\nޝާއިޢުކުރީ: ފާޠިމަތު ފާޒިހާ ޖުލައި 24, 2021, 16:03\nކޮވިޑް-19 ކޮންޓްރޯލް ކުރުމަށް އޮސްޓްރޭލިއާގައި އިއުލާނުކޮށްފައިވާ ލޮކްޑައުންއާއި ދެކޮޅަށް އެ ގައުމުގެ އެކި ސިޓީތަކުގައި ކުރަމުންދާ މުޒާހަރާތައް ވަރުގަދަ ކުރަން ފަށައިފި އެވެ.\nމުޒާހަރާތައް އެންމެ ވަރުގަދައީ ސިޑްނީގައި އެވެ. ސިޑްނީގެ ފުލުހުންނާއި ހަވާލާދީ ރިޕޯޓުތައް ބުނާގޮތުގައި އެ ސިޓީން އެކަނިވެސް މުޒާހަރާ ކުރި ގިނަ ބަޔަކު ހައްޔަރުކޮށްފައިވާ ކަމަށެވެ.\nއެމީހުން ހައްޔަރު ކޮށްފައިވަނީ ފުލުހުންނާއި ދިމާއަށް ފުޅިއާއި ދަޅުފަދަ ތަކެތި އުކުމާއި ކޮވިޑް ގަވަދައިދާއި ހިލާފަށް މާސްކު ނާޅާ މުޒާހަރާ ކުރުމުގެ އިތުރުން ހުއްދަ ނުނަގައި މުޒާހަރާ ކުރާތީ އެވެ.\nމުޒާހަރާ ކުރާ ފަރާތްތަކުން ގެންގުޅޭ ބޯޓުތަކުގައި ބުނެފައިވަނީ މިނިވަންކަން ބޭނުންވަ ކަމަށެވެ. އަދި އަބަދު ގޭގައި ނުތިބެވޭނެ ކަމަށާއި އޮސްޓްރޭލިއާގައި ކޮވިޑުގެ ހާލަތު އޮތީ އާދައިގެ ވަރަކަށް ކޮންޓްރޯލް ކުރެވިފައި ކަމަށެވެ.\nއެމީހުން ބުނީ ކޮވިޑުގެ ނަމުގައި ލޮކްޑައުން ކޮށްފައި އޮތީ ސަރުކާރުގެ ކޮންޓްރޯލްގެ ދަށުގައި ރައްޔިތުން ގެންގުޅުމަށް ކަމަށެވެ. ވައިރަސް ފެތުރުން އިތުރުވެފައިވާ ކަމަށް ބުނެ އޮސްޓްރޭލިއާ ލޮކްޑައުން ކޮށްފައި އޮންނަތާ ހަތަރު ހަފްތާ ވެއްޖެ އެވެ.\nމިހާރު އާންމުކޮށް އެ ގައުމުގައި ދުވާލަކު ކޮވިޑު ޖެހެމުން ދަނީ 150 އެއްހާ މީހުންނަށެވެ.\nމުޒަހަރާތައް އިތުރުވާން ފެށުމުން އޮސްޓްރޭލިއާގެ ހެލްތް މިނިސްޓްރީން ބުނީ ލޮކްޑައުން އުވާނުލަނީ ހާލަތު ހަމައަކަށް ނޭޅޭތީ ކަމަށެވެ. އެކަމަކު މިހާރު އެކުރާގޮތަށް މާސްކު ނާޅާ އެންމެން ގައިގޯޅިވެގެން މުޒާހަރާ ކުރާ ނަމަ ލޮކްޑައުންގެ މުއްދަތު ދިގު ދެންމުން ނޫންގޮތެއް ކުރިޔަށް އޮތްތަނުގައި ނޯންނާނެ ކަމަށެވެ.


މޯލްޑިވްސް ކަރެކްޝަނަލް ސަރވިސް އިން ހުޅުމާލެ ދެވަނަ ފިޔަވަހީގައި ގަސް އިންދުމުގެ ރެކޯޑް ހަދަން ތައްޔާރުވަނީ\n01 ސެޕްޓެމްބަރ 2015\nމޯލްޑިވްސް ކަރެކްޝަނަލް ސަރވިސް (އެމް.ސީ.އެސް) އާއި ހައުސިންގ ޑިވެލޮޕްމަންޓް ކޯޕަރޭޝަން (އެޗް.ޑީ.ސީ) ގުޅިގެން ހުޅުމާލެ ދެވަނަ ފިޔަވަހީގައި އެއްފަހަރާ އެންމެ ގިނަ ގަސްއިންދުމުގެ ރެކޯރޑު ހެދުމަށް ތައްޔާރުވާން ފަށައިފިއެވެ.\nމި ޕްރޮގްރާމަކީ މޯލްޑިވްސް ކަރެކްޝަނަލް ސަރވިސް އިން އިސްނަގައިގެން ހުޅުމާލެ ދެވަނަ ފިޔަވަހީގައި ހިއްކާފައިވާ ސަރަހައްދު ފެހިކުރުމުގެ ގޮތުން ހައުސިންގ ޑިވެލޮޕްމަންޓް ކޯޕަރޭޝަން އާއިއެކު ކުރިއަށް ގެންދިއުމަށް ހަމަޖެހިފައިވާ ޕްރޮގްރާމެކެވެ. މި ޙަރަކާތުގައި 13000 (ތޭރަހާސް) ހަށްވުރެ ގިނަގަސް އިންދުމަށް ހަމަޖެހިފައިވާއިރު މިއީ މިހާތަނަށް އެއްފަހަރާ އެންމެ ގިނަގަސް އިންދޭފަހަރުކަން ފާހަގަކޮށްލަން ޖެހެއެވެ.\nމި ޕްރޮގްރާމަށް ހޯދާފައިވާ ގަސްތައް މިހާރުވަނީ ހައުސިންގ ޑިވެލޮޕްމަންޓް ކޯޕަރޭޝަން އާއި ޙަވާލުކޮށްފައެވެ. ގަސް ހޯދާފައިވަނީ މޯލްޑިވްސް ކަރެކްޝަނަލް ސަރވިސް ގެ އޮފިސަރުން އަތޮޅުގެ ރަށްތަކަށް ޒިޔާރަތްކޮށް ކުރި ބުރަ މަސައްކަތުންނެވެ.\nމި ޕްރޮގްރާމް ސެޕްޓެމްބަރ މަހުގެ ފަސްވަނަ ދުވަހު ކުރިއަށް ގެންދިއުމަށް ހަމަޖެހިފައިވާއިރު އެކަމަށް ވާންޖެހޭ އެންމެހާ ތައްޔާރީތައް މޯލްޑިވްސް ކަރެކްޝަނަލް ސަރވިސް އާއި ހައުސިންގ ޑިވެލޮޕްމަންޓް ކޯޕަރޭޝަން ގުޅިގެން ގެންދަނީ ކުރަމުންނެވެ. އެގޮތުން ގަސްތައް އިންދުމަށްޓަކައި ވަޅުކޮނުމުގެ މަސައްކަތް މިއަދު ވަނީ ފަށާފައެވެ.\nމި ޕްރޮގްރާމްގައި ގަސް އިންދުމަށް ޝައުގުވެރިވާ ކްލަބް، ޖަމްޢިއްޔާތަކަށާއި އާންމުފަރުދުންނަށް އެފުރުޞަތު ވަނީ ހުޅުވާލެވިފައެވެ.


Fuvahmulaku bandharu ge mahsala hahlukosheh nudhevey: Hussain\nފުވައްމުލަކު ބަނދަރުގެ މައްސަލަ ހައްލުކޮށެެއް ނުދެވޭ: ހުސައިން\nފުވައްމުލަކު ސިޓީގެ ބަނދަރަށް ދިމާވެފައިވާ ޖާގައިގެ ދަތިކަން ހައްލުކޮށް އެ ބަނދަރު ބޮޑު ކުރަން ފުވައްމުލަކު މެދު ދާއިރާގެ މެމްބަރު ހުސެއިން މުހައްމަދު ދީދީ ގޮވާލައްވައިފި އެވެ.\nއަންނަ އަހަރަށް ލަފާކުރާ ބަޖެޓާ ގުޅޭ ގޮތުން މިއަދު މަޖިލީހުގައި ކުރިއަށް ދިޔަ ބަހުސްގެ ތެރެއިން އޭނާ ވިދާޅުވީ ފުވައްމުލަކު ބަނދަރު ބޮޑު ކުރުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެއް ކަމަށާއި އަދި 13،000 މީހުންގެ އާބާދީއަކާ ބަލާއިރު ފުވައްމުލަކު ބަނދަރު މާ ކުޑަ ކަމަށާއި އެ ސިޓީގައި މިހާރު އޮތް ބަނދަރަކީ 300 އެއްހާ މީހުންގެ އާބާދީތައް އޮންނަ ރަށްރަަށުގެ ބަނދަރުތަކާ އެއްވަރުގެ ބަނދަރެއް ކަމަށެވެ.\nއޭނާ ވިދާޅުވީ ބަނދަރުގެ މައްސަލަ ހައްލު ކުރަން 2020 ވަނަ އަހަރާއި މިއަހަރުގެ ބަޖެޓުގައި ވެސް ހިމެނި ކަމަށެވެ. ނަމަވެސް އެއްވެސް އަލިމަގެއް ނުފެނުނު ކަމަށެވެ.\n"އެކަމަށް މިހާތަނަށް އައިއިރު އަލިމަގެއް ފެނިފައެއް ނެތް. އަޅުގަނޑު އުއްމީދުކުރަނީ 2022 ވަނަ އަހަރުގައި ޕްލޭނިން މިނިސްޓްރީން މި ކަންތައްތަކަށް ރިއާޔަތް ކުރައްވާ އިސްނަންގަވައިގެން ފުވައްމުލަކު ބަނދަރުގެ މިހާރު ދިމާވެފައިވާ ގޮންޖެހުމަށް ހައްލެއް ހޯދައިދޭނެ ކަމަށް." ހުސެއިން ވިދާޅުވި އެވެ.\nމިދިޔަ ހަފްތާގައި ޕްލޭނިން މިނިސްޓަރު މުހައްމަދު އަސްލަމް ވިދާޅުވީ ފުވައްމުލަކުގެ ބަނދަރު އަޕް ގްރޭޑް ނުކުރެވިގެން އުޅެނީ އެ ބަނދަރު ބޮޑުކުރަން ގޮއްވަން ޖެހޭތީ ދިމާވާ މައްސަލަތަކާ ހެދި ކަމަށެވެ. އަދި އޭގެ ސަބަބުން ލިބިދޭން ގެއްލުންތަކާ ގުޅޭ ގޮތުން ޓެކްނިކަލް ހައްލެއް އަދި ނުލިބޭ ކަމަށެވެ.\nފުވައްމުލަކަށް ދިވާވެފައިވާ އެހެން މައްސަލަތައް ވެސް ހުސެއިން މިއަދު މަޖިލީހުގައި ފާހަގަ ކުރެއްވި އެވެ. އެގޮތުން ފުވައްމުލަކުގައި މަސް ކިރޭނެ ގޮތެއް ނެތުމުން ކަންބޮޑުުވުން ފާޅުކުރެއްވި އެވެ. ވިދާޅުވީ ބެޖެޓުގެ ކޮމިޓީ މަރުހަލާގައި އެކަމަށް ހައްލެއް ހޯދަން ކޮންމެވެސް މިންވަރެއް ބަޖެޓުގައި ހިމަނާނެ ކަަމަށް އުއްމީދު ކުރައްވާ ކަަމަށެވެ.\nފުވައްމުލަކު ހޮސްޕިޓަލަކީ ސަބް ސްޕެޝިލިޓީ ހޮސްޕިޓަލަކަށް ހެދުމަށް ރައީސް ސޯލިހު ވައުދުވެވަޑައިގެންނެވި ގޮތަށް އެކަން ވެގެންދާނެ ކަމަށް އުއްމީދުކުރައްވާ ކަމަށް ވެސް ހުސެއިން ވިދާޅުވި އެވެ.\nފުވައްމުލަކު ހޮސްޕިޓަލުގެ ހިދުމަތްތައް އިތުރަށް ތަަރައްގީކުރަން 10.6 މިލިއަން ރުފިޔާ އަންނަ އަހަރުގެ ބަޖެޓުގައި ހިމަނާފައި ވެއެވެ. އެެހެން ނަމަވެސް އެ ހޮސްޕިޓަލު ސަބްސްޕެޝިލިޓީ ހޮސްޕިޓަލެއްގެ ގޮތުގައި އަންނަ އަހަރު ކެނޑައެޅިގެންދާނެ ކަމާމެދު ހުސެއިން ސުވާލު އުފެއްދެވި އެވެ.\n"އަޅުގަނޑު ހިތާމައާއެކު ފާހަގަކޮށްލަން ބޭނުންވޭ މިހާ ހިސާބަށް އައިއިރުގައި އަދި ސަބްސްޕެޝިލިޓީ ހޮސްޕިޓަލެއް ފުވައްމުލަކުގައި އިންނާނެ ކަމަށް ޕޮލިސީ ލެވަލްގައި ކަނޑައަޅާފައެއް ނެތް. ބަޖެޓުގައި މި އިންނަނީ ހޮސްޕިޓަލުގެ އާ އިމާރާތް. ސަރުކާރުގެ ޕޮލިސީ ލެވެލްގެ ބޭފުޅުންނާ މިހާތަނަށް ދެކެވުނު ވާހަކައަކުން އަދި މިހާތަނަށް ހައްލެއް ލިބިފައެއް ނެތް." ހުސެއިން ވިދާޅުވި އެވެ.\nފުވައްމުލައް ރައްޔިތުންގެ މަޖިލިސް ދައުލަތުގެ ބަޖެޓް + މިނިސްޓްރީ އޮފް ނެޝަނަލް ޕްލޭނިން ހުސައިން މުހައްމަދު ދީދީ\n"ފްލެޓުތައް އަޅަނީ ބަޖެޓަށް ކެތް ނުވާވަރަށް"\nފުވައްމުލަކު ބަނދަރު އަޕްގްރޭޑް ނުކުރެވެނީ ގޮއްވަން ޖެހޭތީ


Minivan Cup 2018 Miadhu haveeru Fashaifi - Furathama match Kaamiyaabukuree Thahlihi Fc\nމިނިވަންކަޕް ފުޓްސަލް މުބާރާތް 2018 – ...\nމިނިވަން ކަޕް ފުޓްސަލް 2018 މިއަދު ހަވީރު ފަށައިފިއެވެ.\nމިމުބާރާތް ފެށުމުގެ ގޮތުން މިއަދު ހަވީރު ހުޅުދޫ ފުޓްސަލް ދަނޑުގައި ކުޅެވުނު މެޗްގައި ބައްދަލުކުރީ ތައްލިހި އެފްސީއާއި އެއިލެންޑް އެފްސީ އެވެ.\nމިމެޗް6ލަނޑު3ލަނޑުން ކާމިޔާބުކުރީ ތައްލިހި އެފްސީއެވެ. މިމެޗްގައި ތައްލިހި އެފްސީން ކާމިޔާބުކުރި6ލަނޑުގެ ތެރެއިން ޝަމްހާދު ސައީދު2ލަނޑު އަދި އަހުމަދު އަޔާޒު2ލަނޑު ކާމިޔާބުކޮށްދީފައިވާއިރު އެޓީމުގެ އަނެއް ދެލަނޑު ކާމިޔާބުކޮށްދިނީ މުހައްމަދު ޝިޔާމްއާއި އަހުމަދު ސިރާޒްއެވެ.\nއެއިލެންޑް އެފްސީން މިމެޗްގައި ކާމިޔާބުކުރި3ލަނޑު ކާމިޔާބުކޮށްދިނީ އަލީ ރަމީޒު ، އިބްރާހިމް ސައީދު އަދި އަލީ އަނާލްއެވެ.\nމިމެޗްގެ މޮޅު ކުޅުންތެރިއަކަށް ހޮވިފައިވަނީ ތައްލިހިޓީމަށް2ލަނޑު ކާމިޔާބުކޮށްދިން އަހުމަދު އަޔާޒެވެ.\nމިމުބާރާތަކީ މެރެތަން އިސްނަގައިގެން އިންތިޒާމްކޮށްގެން ހުޅުދޫގައި ބާއްވަމުން އަންނަ މުބާރާތެކެވެ. މިމުބާރާތުގެ ޗެމްޕިއަން ޓީމަށް 35000 ރުފިޔާ ރަނަރަޕް ޓީމަށް 20000 ރުފިޔާ ދިނުމަށް ވަނީ ހަމަޖެހިފައެވެ.\nމި އަހަރުގެ މުބާރާތުގެ ސޮޕޮންސަރުންނަކީ މިނިސްޓްރީ އޮފް ޔޫތްއެންޑް ސްޕޯރޓްސް، އައްޑޫ ސިޓީ ހުޅުދޫ ދާއިރާގެ މަޖިލީސް މެމްބަރު މުހައްމަދު ޝާހިދުގެ އިތުރަށް އައިލެންޑް އެކްސްޕްރެސްއާއި ހުޅުދޫވިޔަފާރިވެރިންނާއި ހުޅުދޫ ޒުވާނުންނެވެ\nމިއަހަރުގެ މިމުބާރާތުގައި9ޓީމު ބައިވެރިވެފައިވާއިރު މިމުބާރާތުގެ ގުރޫޕް އޭ ގައި ފަސްޓީމް ހިމެނެއެވެ. އެއީ ތައްލިހި އެފްސީ، އެއިލްންޑް އެފްސީ ،ގައުމު އެފްސީ،ޑީކޭ ސްޕޯރޓްސް ކްލަބް އަދި ވެމްކޯއެވެ. އަދި ގްރޫޕް ބީގައި ހިމެނޭ ހަތަރު ޓީމަކީ ކެނަރީފް، ދެކުނު އެފްސީ، ޒެލޮން އަދި ރެސޯރޓް ބޯއިސް އެވެ.\nމީދޫ ފުޓްބޯޅަ ދަނޑުގައި ބޭއްވި “ސިޔާކަޕް” ގެ ޗެމްޕިއަންކަން ގައުމު އެފްސީ ހޯދައިފިއެވެ. މިމަހުގެ 22 ވަނަ ދުވަހު ...\nvomadmin November 24, 2018\nޓޫ ބްރަދާސްއާއި އެއްވަރުވެ އެފްސީ ސަބޯޝަނަށް އިތުރު ހާސްކަމެއް\nސިޔާކަޕް ފުޓުބޯޅަ މުބާރާތުގައި ކެނެރީފުން މިމުބާރާތުގައި ބައިވެރިކުރި އެފްސީ ސަބޯޝަން ކުޅުނު ދެވަނަ މެޗުގައި ޓޫ ބްރަދާސްއާއި ވާދަކޮށް ...


ޕިއަރ ޕްރެޝަރ (ރަޙުމަތްތެރިންގެ ނުފޫޒު) – Ilm\nޕިއަރ ޕްރެޝަރ (ރަޙުމަތްތެރިންގެ ނުފޫޒު)\nމަގޭދަރިފުޅު އެކުއެއުޅޭ ކުދިންނަކީ ކޮންކަހަލަ ކުދީންނެއްބާއެވެ؟ އެކުދީންނާއި ގުޅިގެން އޭނާ ގޯސް ގޮތަކަށް އުޅޭކަށް ނުފަށާނެބާއެވެ؟ މިއީ ހުރިހާ ޒަމާނެއްގައިވެސް މައިން ބަފައިންކުރަމުން އަންނަ ސުވާލެކެވެ. އެކަމު މިއަދު މިސުވާލުކުރެވެނީ ހަޤީޤަތުގައިވެސް ވަރަށް ބޮޑަށް ކަންބޮޑުވެ ހާސްކަން މަތީ ތިބެގެނެވެ. ކުރިމަތީގައި ފެންނަމުންދާ މަންޒަރުތަކެއްގެ ސަބަބުންނެވެ. ލޯމަރާލާ ފުރަގަސް ދޭންބޭނުންވިއަސް އެހެން ހެދޭކަށް ނެތެވެ. “މަގޭދަރިފުޅު އެހެންނެއް ނުއުޅޭނެއޭ” ބުނެ ހިތްހަމަ ޖައްސާލައިގެން ތިބެއްޖެބަޔަކަށް އެކަމުގެ ހިތިނަތީޖާ ނުފެނި ދިއުމަށްވުރެ ގާތީ ފެނުމެވެ. ޅައުމުރުގައި ކުދީންނަށް މިހާރު ކުރިމަތިވެފައިވާ އެކިއެކި ހެއްލުންތައް މިއޮތީ ފެންނާށެވެ. މަސްތުވާތަކެއްޗާއި ތަޅާފޮޅުމެވެ. ޖިންސީ އެކިއެކި ޖަރީމާތަކާއި ވައްކަމެވެ. މުޖުތަމަޢުގައި ނުރަނގަޅު ކަމެއްވާނަމަ އެކަމެއް ދަނީ މިކުދީންނަށް ދަޢުވަތުދެމުންނެވެ. މިކަމުގެ ސަބަބުން އެތައް ކުދީންނެއްގެ ދިރިއުޅުން ހަލާކުވެ އެތައް ޢާއިލާއެއް ހިތާމައިގައި އުޅެން ވަނީ ޖެހިފައެވެ. މިމައްސަލައިގެ މައިގަނޑު އެއް އަސްލެއްކަމުގައި ފެންނަނީ އެކުއުޅޭ ކުދީން ނުވަތަ ވަށައިގެންވާ މާހައުލެވެ. ވީމާ ވަކި ގޮތަކަށް އުޅޭ ކުދިބަޔަކާއެކު ތިމާގެ ދަރީން އުޅުނަނުދިނުމަށް އެތައް މަސައްކަތެއް ކުރެވެއެވެ. އެއީ ކިތަންމެ ވިސްނައިގެން އުޅުނު ނަމަވެސް އެކުއުޅޭކުދީންނާއި އެއްގޮތް ވުމަށާއި އެކުދީންގެ މަޤުބޫލުކަން ހޯދުމަށް އުޅުމަކީ ނުވެނުދާނެ ކަމެކެވެ. މިއެޅޭބާރަށް “ޕީއަރ ޕްރެޝަރ” އޭ ކިޔެއެވެ.\nނަމަވެސް މި “ބާރަކީ” ހަމައެކަނި ފުރާވަރުގެ ކުދީންނަށް އޭގެ އަސަރު ކުރާ ބާރެއްބާއެވެ؟ އެކުދީންނަށް މީގެ އަސަރުކޮށްފާނެތީ ފިކުރުބޮޑުވެފައިވާ މައިންބަފައިން ތިބެނީ މީގެ އަސަރުން ސަލާމަތްވެގެން ބާއެވެ؟ “މީހުން ބުނާނީ ކީކޭބާއެވެ؟ މަލާމާތް ކުރާނީ ބާއެވެ؟ މިކަން މިކުރަނީ ކީއްވެކަން އެމީހުންނަށް ވިސްނޭނެބާއެވެ؟ މިއީ އަބަދުމެ ހިތަށް ވަންނަ ސުވާލުތަކެކެވެ. މި ސުވާލުތަކުގެ ފަހަތުގައިވަނީ ކުރިން ބުނެވުނުކަހަލަ “ބާރެކެވެ.” މީހުން ގެ މަލާމާތް ރައްދުވުމަށް ވެވޭ ނުރުހުމެވެ. މީސްތަކުންގެ ޤަދަރާއި ލޯބި އަބަދު ލިބިލިބި ހުރުމަށް އެދެވޭ އެދުމެވެ. އާދޭހެވެ. ފުރާވަރު ގެ ކުދީން އެކިއެކި ނުރަނގަޅު ޢަމަލުތައް ކުރުމަށް އޮންނަ ބާރާއި ދާދި އެއްގޮތް ބާރެކެވެ. ވަރަށް ފުރިހަމަ އަދި ހުރިހާ ކަމެއްވެސް ރަނގަޅަށް ހިނގާ މުޖުތަމަޢެއްގައި މިބާރު ވާނީ ހެޔޮކަންކަމަށް މަގުފަހިކުރާ ބާރަކަށެވެ. ނަމަވެސް މިފަދަމުޖުތަމަޢަކީ މިހާރު މީސްތަކުންގެ ޚިޔާލާތުން ނޫނީ ފެންނަށް އޮތް މުޖުތަމަޢެއްނޫނެވެ. ހަޤީޤަތުގައި މިހާރު ފެންނަ ގިނަ މުޖުތަމަޢުތަކުގައި މި ބާރު އޮންނަނީ\nނުރަނގަޅު ކަންތަކަށް ބާރުއަޅާ އަދި އެކަންތައް އެކިގޮތްގޮތަށް “ފަރި” ކޮށްދޭ ބާރަކަށް ވެފައެވެ. ކަމެއް ރަނގަޅުތޯ ނުވަތަ ނޫންތޯގެ ސުވާލު މިހާރު ބަދަލުވެފައި އޮންނަނީ މި މީހުނަށް ކަމުދާނެކަމެއްތޯ ނޫނީ ނޫންތޯއެވެ.\nމިކަމުގެ އަސަރުތައް ގިނައިން ފެންނަނީ ޣައިރު މުސްލިމް މުޖުތަމަޢު ތަކުގައި އުޅޭ މުސްލިމުންގެ ކިބައިންނެވެ. ގިނަމީހުން ކުރާތީ އާއި މީހުންގެ ރުހުން ލިބުމުގެ ބޭނުމުގައި އެކިއެކި ދީންތަކުގެ އިޚުތިފާލުތަކުގައާއި ޕާރޓީ ތަކުގައި ބައިވެރިވެވެއެވެ. ކްރިސްމަސް ޕާރޓީ އާއި ނިވް ޔިއަރ ފާހަގަ ކުރުމުގައެވެ. ދީވާލީ އާއި ހޯލްގައެވެ. ތޭންކްސް ގިވިން އަދި ހެޔޮވީން ގެ “މަޖާ” ގަނޑުގައެވެ. “އަހަރުމެންގެ ހިތުގައި އެއްވެސް ގޯސް އެއްޗެއް” ނޯންނާތީ އެހެން ދީނެއްގެ ކަމެއްގައިވެސް ބައިވެރިވުމުގެ ހުއްދަ އަމިއްލައަށް ލިބި ގަނެގެނެވެ. ހަޤީޤަތުގައި “ޕިއަރ ޕްރެޝަރ” އަށް ބޯލަނބާ ލެވެނީއެވެ. އެވަގުތެއްގައި ވަށައިގެންވާ މުޖުތަމަޢުގެ ގިނަ މީސްތަކުންގެ ރުހުން ލިބުން އެއީ އެންމެ މުހިންމު ކަމަކަށް ހެދެނީއެވެ.\nހަނދާނަށް އަންނަނީ އީރާނަށް ހިޖުރަކުރި އިނގިރޭސިއެއްގެ ގާތު ތިފަދަތަނަކަށް ހިޖުރަ ކުރަނީ ކީއްވެހޭ އެހުމުން ދިން ޖަވާބެވެ. އޭނާބުންޏެވެ. ތިމަން ކުޑައިރު އެއްޖިންސުގެ މީހުން ޖިންސީ ގުޅުން ހިންގުމަކީ މުޅީން މަނާކަމެކެވެ. އަދަބު ލިބެއެވެ. އަދި ނަފްސާނީ ބައްޔެއްކަމަށް ބެލެވި އެތައް ބޭހެއްކުރެވެއެވެ. ދެން މިހާރު އެއީވެސް ހަމަ އެންމެ ރަނގަޅުކަމެއްކަމަށް ބެލެވެން ފަށައިފިއެވެ. އަހަރެން މި ބިރުގަންނަނީ ދުވަސްކޮޅަކުން މި މުޖުތަމަޢުއިން އެއްޖިންސުގެ ގުޅުން ހިންގުމަކީ މަޖުބޫރުކަމެއްކަމަށް ހަދާފާނެތީއެވެ. އާދޭހެވެ. އެކުއުޅޭމީހުންގެ ތެރޭގައި ގިނައީ އެއްޖިންސުގެ ގުޅުން ހިންގާ މީހުންކަމުގައިވާނަމަ މިހާރު މިވާގޮތުން ވިއްޔާ އެއީ އެންމެ ރަނގަޅުކަމެއްކަމަށް ބެލެވެންވީއެވެ. ނޫނީ ކޮންމެ ގޮތަކުންވިއަސް އެމީހުންގެ ބަލައިގަތުން ހޯދުންބޭނުންވާ މީހާ އެކަމުގެ ތެރެއަށް ވަންނަންވީއެވެ. ޅަފަތުގައި މަސްތުވާތަކެއްޗާއި އަދި އެހެނިހެން ކަންތަކުގެތެރެއަށް ވަންނަ ކުދީންނަށްވެސް ވާގޮތަކީ މިއީއެވެ.\nޣައިރު މުސްލިމް މުޖުތަމަޢު ތަކުން މިކަން ގިނައިން ފެނުނު ކަމުގައި ވިއަސް ޚުދު މުސްލިމް މުޖުތަމައުތަކުގައި އުޅޭ މުސްލިމުންގެ ކިބައިންވެސް މިކަމުގެ އަސަރުތައް ފެންނަމުންދެއެވެ. އެހެނީ މިހާރު ރަނގަޅުނުބައި ވަރަށް ފަސޭހައިން ވަކިވާން އޮތަސް އެކަމާއި އުޅޭނެ ވަގުތެއް މީސްތަކުންނަކަށް ނުވެއެވެ. އެއަށްވުރެ އުޅެންޖެހިފައިވާލެއް މާބުރައެވެ. ނަތީޖާއަކަށް ވަނީ އެނގިތިބެ ނުވަތަ ނުއެނގިތިބެވިޔަސް ރަނގަޅުކަންތަކަށް ތަރުހީބު ދިނުމުގެ ބަދަލުގައި ގިނަ މީސްތަކުން އެކަންތަކަށް ފުރައްސާރަކޮށް، ނުރަނގަޅު ކަންތަކަށް ތަރުހީބު ދެވުމެވެ. ދެން “ޕިއަރ ޕްރެޝަރ” އޮންނާނެ ގޮތާއި މެދު ވިސްނަވާށެވެ. މި ބާރުގެ އަސަރު އެންމެ ބޮޑަށް ކުރާނީ އެކުގައި ގިނަވަގުތު އުޅެވޭ މީހުންގެ ފުށުންނެވެ. “މަޖުތަމަޢުއަކީ” އެމީހަކަށް އެއީއެވެ. އަދި “ދެންމިހާރު މިތިބެވެނީ އެއްގޯސްވެފައޭ” ބުނުމަކުންވެސް އެކަމުން ސަލާމަތްވެވުނީކީ ނޫނެވެ. މީގައި ކުރަންޖެހޭނެ ކަމަކީ އެކުއުޅޭ މީހުން ވިސްނައިގެން ޚިޔާރު ކުރުމެވެ. އަދި އެއަށްވުރެވެސް ބޮޑަށް ސަމާލު ވާންޖެހޭކަމެއްވެއެވެ. އެއީ އެކިއަތަށް މިލަންބުވާ ބާރު ދެނެގަތުމެވެ. ފުރާވަރުގެ ކުދީން މި ނޭދެވޭ ބާރުން ސަލާމަތް ކުރުމުގެ މަސައްކަތުގައި އުޅެމުން ތިމާމެންވެސް ހަމަ އެފަދަ ކަންތަކުން ސަލާމަތް ވެވޭނީ ވިސްނައިގެން ތިބެގެންކަން ޤަބޫލު ކުރުމެވެ. ކަމެއްގައި ބަލަންވީ ހަޤީޤަތުގައިވެސް އެއީ ރަނގަޅުކަމެއްތޯއެވެ. ނުވަތަ ނޫންތޯއެވެ. މީހުންގެ (ޚާއްޞަކޮށް އެންމެ ގާތްކޮށް އެކުއުޅެވޭ މީހުންގެ) ރުހުން ލިބޭނެތޯ ނޫނީ މަލާމާތް ރައްދުވާނެތޯއެއް ނޫނެވެ. ހަޤީޤަތުގައިވެސް ރަނގަޅު ކަމެއްނަމަ އެކަމަކައިގެން ކުރިއަށް ދިއުމުގައި މަލާމާތްތެރިއެއްގެ މަލާމާތައް ޖެހިލުންވުމަކީ މުސްލިމުންގައި ހުރުން ރަނގަޅު ސިފައެއްނޫނެވެ. “ޕިއަރ ޕްރެޝަރ” އަށް ތަބާވުމަކީ އަހަރުމެންގެ ގޮތެއްކަމުގައި ނުހަދަމާހެވެ. ނުއެދެވޭ ހުރިހާ ކަމަކުން އަހަރުމެންނާއި އަހަރުމެންގެ މުޖުތަމަޢު ދުރުކުރެވޭނީ މިފަދަ ގޮތަކަށް ސާބިތުވެގެންނެވެ.\nމިއީ ދަރުމަ މަޖައްލާއަށް ޑރ. އިބްރާހީމް ޝިހާމް ލިޔުއްވާފައިވާ ލިޔުމެކެވެ.


Noorul-islam.NET :: ކައިވެނީގެ ގުޅުމަށްފަހު...!\nތާރީޚް: 23 ނޮވެމްބަރ 2011\nލިޔުއްވީ : ޢަބްދުލްހާދީ ޙުސައިން\nކައިވެނި ކުރުމަށްފަހު ދެމަފިރިންގެ ޙަޔާތަކީ ތަފާތު ޙަޔާތެކެވެ. ކުރިން ވަކި ފަރުދުންގެ ގޮތުގައި އުޅުނު ދެމީހުން ކައިވެންޏަށްފަހު އެކުއެކީގައި އުޅެން ޖެހުމުން ތަފާތު ކަންތައްތަކާއި ތަފާތު އިޙްސާސްތައް ވެރިވާނެއެވެ. މިއީ ދެމީހުންގެ ޠަބީޢަތަށް އަންނަ ތަފާތު މަރުހަލާއެކެވެ. ކައިވެނީގެ އުފަލާއި ފޮނިކަން ޙާޞިލު ކުރާ މަރުހަލާއެކެވެ. ދެމީހުން އެކަކު އަނެކަކަށް ލޯބިވުމާއި، ގާތްވުމާއި ، ކުލުނު އުފެދުމުގެ ސަބަބުން މި ބިންގާ އެޅުނު ޙަޔާތައް ހެޔޮކަމާ ބަރަކާތް ފިޔަވައި ދެވަނަ އެއްޗެއް ނުވެއެވެ. މިކަމުގެ ސަބަބުން ގުޅުން ވަރުގަދަވެ ކައިވެނީގެ މޭވާ ފޮނިވެފައި މީރެވެ. <?xml:namespace prefix = "o" ns = "urn:schemas-microsoft-com:office:office" />\nކޮންމެޔަކަސް މިކައިވެނީގެ ގުޅުމުން ދެމީހުން ގުޅެ ޙަޔާތް ފަށާއިރު، މި ޙަޔާތް ހެޔޮގުތަގައި ވޭތުކުރަން ޢަޒުމު ކަނޑައަޅާ މަސައްކަތް ކުރަންޖެހެއެވެ.\nމިގޮތުން އެންމެ ފުރަތަމަ ހެޔޮމަގަގުން ދެމީހުން ގުޅުނު ކަމަށްޓަކައި ޝުކުރު ޢަދާކުރަށް ޖެހެއެވެ. އެހެނީ މި ޝުކުރު އެންމެ ޙައްޤުވެރި ފަރާތަކީ ހުރިހާ ކަމަކަށް ކުޅާދުންވަންތަ މާތް ﷲ އެވެ. އެއިލާހީ ނިޢުމަތްތައް ދެއްވާ ނިޢުމަތްތަކުގެ ވެރި ރައްބެވެ. މާތް ﷲ ވަޙީ ކުރައްވަނީ: ( وَمَا بِكُمْ مِنْ نِعْمَةٍ فَمِنَ اللَّهِ ...) (53) النحل. މާނަ: " އަދި ތިޔަބައިމީހުންގެ ކިބައިގައިވާހާ نعمة އެއް ވަނީ، اللَّه ގެ حضرة ންނެވެ." އަދި އެހެންމެ މާތް ﷲ އަށް ޝުކުރު ކުރުމަކީ ރައްކާތެރިވުމާއި ދެމިތިބުމަށް އޮތް މަގެއްވެސް މެއެވެ. އަދި އެކަލާނގެއަށް ޝުކުރުވެރިވާ ފަރާތްތަކަށް އިތުރުވެސް ކޮށްދެއްވައެވެ. މާތް ﷲ ވަޙީ ކުރައްވަނީ: ( وَإِذْ تَأَذَّنَ رَبُّكُمْ لَئِنْ شَكَرْتُمْ لَأَزِيدَنَّكُمْ وَلَئِنْ كَفَرْتُمْ إِنَّ عَذَابِي لَشَدِيدٌ ) (7)ابراهيم. މާނަ: " އަދި ތިޔަބައިމީހުންގެ ވެރިރަސްކަލާނގެ އެންގެވިހިނދު ހަނދުމަކުރާށެވެ! ހަމަކަށަވަރުން، ތިޔަބައިމީހުން شكر ކޮށްފިނަމަ، ހަމަކަށަވަރުން، ތިމަންރަސްކަލާނގެ ތިޔަބައިމީހުންނަށް އިތުރުކޮށްދެއްވާހުށީމެވެ. އަދި ތިޔަބައިމީހުން (شكر ނުކޮށް) كافر ވެއްޖެނަމަ (ދަންނާށެވެ!) ހަމަކަށަވަރުން، ތިމަންރަސްކަލާނގެ عذاب ގަދަފަދަވެގެންވާކަން ކަށަވަރެވެ." މާތް ﷲ އަށް ޝުކުރުވެރިވުމަށްފަހު ދެން ޝުކުރު އެންމެ ޙައްޤު ފަރާތަކީ މައިންބަފައިންނާއި ކައިވެނީގެ މާތް ގުޅުން ޤާއިމު ކުރުމަށްޓަކައި އެހީވެދިން ފަރާތްތަކެވެ.\nދެވަނައަށް ކުރަން ޖެހޭ ކަމަކީ އީމާންކަން ވަރުގަދަކުރުމާއި ހެޔޮޢަމަލުތައް ގިނަ ކުރުމެވެ. މިގޮތުން ފުރތަމަ ތިމާއަށް ފަރުޟުވެގެންވާ އަޅުކަންތައް އަދާކުރުމާއި އެކު ސުންނަތްތައް އަދާކުރުން ހުއްޓެވެ. އެހެނީ މިއީ އިންސާނާ މާތް ﷲ އާދެމެދު އޮންނަ ގުޅުން ވަރުގަދަކުރުމަށް އޮތް ވަޞީލަތްކަމަށް ވާތީއެވެ. އެކަލާނގެއަށް ފުރިހަމަ ގޮތުގައި އަޅުވެތިވުމުން އެފަރާތުގެ ރހިވޮޑިގަތުން ލިބުމާއެކު ޝައިޠާނާގެ ވަސްވާހުންނާއި ހަސަދަ ވެރިންގެ ހަސަދައިން މީހާ ދުރުކޮށްދޭނެއެވެ.\nތިންވަނަ ކަމަކީ ތިމާގެ ޖަވާޒީ ޙަޔާތުގެ ކަންތައްތައް އައުކޮށް ފޫހިކަން ގެނެސްދޭ އެންމެ ހައި ކަންކަމުން ދުރުވުމެވެ. ޖަވާޒީ ޙަޔާތުގެ ކަންކަން ތަފާތު ގޮތްތަކަކަށް ގެންދިޔުން މީގެ ތެރޭގައި ހިމެނެއެވެ. މިގޮތުން ދެމަފިރިން އުފަލާއި އަރާމު ހޯދުމުގައި އެތަކެއް މަގުތަކެއް ވެއެވެ. ދެމަފރިން އެކަކު އަނެކަކުގެ ރުހުމާއެކު، އިސްލާމީ ޝަރީޢަތުގެ ޙުދޫދުގެ ތެރޭގައި މިއިން ކޮންމެ ގޮތެއް ޚިޔާރުކުރުން ހުއްދަވެގެން ވެއެވެ.\nހަތަރުވަނަ ކަމަކީ ދެމަފިރިންގެ ދެމެދުގައި ވާހަކަ ދެއްކުމާއި މުޢާމަލާތް ކުރުމުގެ ފަންނު: އެކަކު އަނެކަކަށް ރިވެތި ގޮތުގައި ވާހަކަ ދެއްކުމާއި މުޢާމަލާތް ކުރުމަކީ ދެމީހުންގެ ގުޅުން ވަރުގަދަ ކޮށްދޭ ވަޞީލަތެކެވެ. މިއީ އެއްވެސް ދެމަފިރިއަކު މިކަމާމެދު އިހުމާލު ވެގެންވާނެ ކަމެއް ނޫނެވެ. އަދި ޚާއްޞަކޮށް އަލަތު ކައިވެނީގެ ދުވަސް ތައް ގުނަމުން ދާ ދެމީހުން މިކަންކަން ހަނދާން ކުރަން ޖެހޭނެއެވެ. އެހެނީ ތަފާތު މިޒާޖުގެ ދެމީހަކު ހަޔާތެއް ފެށުމަކީ އިންސާނީ ފިތުރަތުގެ ގޮތުން ބެލިޔަސް ތަފާތު ކަންކަމާއި މައްސަލަތައް ކުރި މަތިވާނެ ކަމެކެވެ. މިފަދަ ހާލަތުގައި މަޝްވަރާއާއި އަދި ކުރިމަތިވާ ކަންކަމާމެދު ޢަމަލު ކުރާގޮތް މުހިންމު ވެގެން ދެއެވެ.\nފަސްވަނަ ކަމަކީ ދެމަފިރިންގެ ޙައްޤުތަކާއި ވާޖިބުތަކަށް ރިޔާޢަތްކުރުމެވެ. މިއީ ކޮންމެ ދެމަފިރި އަކުވެސް އެކަކުއަނެކަކަށް ވިސްނާ ބަލަން ޖެހޭނެ ކަންކަމެވެ. ތިމާގެ ޙައްޤެއް ލިބިގަތުމުގެ ކުރިން އަބަދުވެސް ތިމާ އަދާކުރަން ޖެހޭ ވާޖިބުތަކެއް ހުންނާނެކަން ހަނދާނުގައި ބަހައްޓަން ޖެހޭނެއެވެ. ތިމާގެ ކިބައިން އެއިން ކަމަކަށް އެދުމުގެ ކުރިން ތިމާ އަނެކާއަށްޓަކައި އަދާކުރަން ޖެހޭ ކަންކަން އަދާކުރުމަކީ މި މަތިވެރި ގުޅުން ދެމެހެއްޓުމަށް އެޅޭ ވަރަށްބޮޑު ފާލެކެވެ. މިގޮތުން ޚަރަދުބަރަދާއި ހިޔާވަހިކަމާއި އުނުއަންނައުނު ދިނުމަކީ އަނބިމީހާއަށްޓަކައި ފިރިމީހާގެ މައްޗަށްވާ ވާޖިބެކެވެ. އަދި ދެމީހުން އެކަކު އަނެކަކަށް ތެދުވެރިކަމާއި އަޅާލުމާއި އޯގާތެރިކަމަކީ ނުހަނު ބޭނުންތެރި ކަންކަމެވެ. އަދި އަނބިމީހާވެސް ފިރިމީހާގެ މުދަލަށް ރަށްކާތެރިވުމާއި ފިރިމީހާއަށްޓަކައި "ތަންމަތި" ރައްކާތެރި ކުރުމަކީ ފިރިމާހާއަށްޓަކައި އަނބިމީހާގެ މައްޗަށް ވާޖިބެކެވެ. އަދި ފިރިމީހާ ފަދައިން އަނބިމީހާވެސް ފިރިމީހާއަށް ކުލުނުވެރިވުމާއި އޯގާތެރިވުމާއި އަޅާލުމަކީ ނުހަނު ބޭނުންތެރި ކެމެކެވެ.\nއެންމެފަހަށް ދަންނަވަން އޮތީ ކައިވެނީގެ މަތިވެރި ގުޅުމަކީ ކުޅޭކުޅޭ ކުޅިވަރެއްނޫންކަމެވެ. މިއީ ހަރުދަނާ މުޖުތަމަޢެއް ބިނާ ކުރުމަށްޓަކައި އެޅޭ މަތިވެރި ބިންގަލެކެވެ. މިހެންކަމުން މި މަތިވެރި ގުޅުން ހެޔޮގޮތުގައި ދެމެހެއްޓުމަށް އެންމެވެސް މަސައްކަތް ކުރަން ޖެހޭނެއެވެ. ދުޢާއަކީ މާތް ﷲ، ކޮންމެ ދެމަފަރިއެއްގެ ދެމެދުގައިވެސް ލޯތްބާއި ކުލުނު ލައްވައި އެ ކައިވެނީގެ ގުޅުން ވަރުގަދަ ކޮށްދެއްވުމެވެ. އަދި އުފާވެރކަމާއި އަމާންކަމާއި މަޑުމައިތިރިކަން ލެއްވުމެވެ. އާމީން!


Mahloof ge dhevana dhauvaaga6mahah jalah laan hukumkoffi | Mihaaru\nމަހުލޫފް މިދިޔަ ހަފުތާގައި ކޯޓުން ނެރެގެން ގެންދަނީ.-- ފޮޓޯ: މުހައްމަދު ޝަރުހާން/ މިހާރު\nމަހުލޫފްގެ ދެވަނަ ދައުވާ ސާބިތުވާ ކަމަށް ކަނޑައަޅައިފި\n25 ޖުލައި 2016 - 15:31 14 comments\nޖަލަށް ލާފައިވާ މަޖިލިސް މެމްބަރު އަހުމަދު މަހުލޫފަށް ކުރާ ދެ ވަނަ ދައުވާ ސާބިތުވާ ކަމަށް ކޯޓުން ދެންމެއަކު ނިންމައިފި އެވެ. އެކަމަކު، އޭނާ އަށް ދޭނެ އަދަބެއް ކަނޑައަޅާނީ ބައި ގަޑިއިރު ފަހުންނެވެ.\nފުލުހުން ބެރިކޭޑް ޖަހައި ބަންދުކޮށްފައިވާ ސަރަހައްދަކަށް ވަން ކަމަށް ބުނެ މަހްލޫފަށް ދައުވާ ކުރާއިރު، މިފަދަ އެހެން ދައުވާއެއް ސާބިތުވާ ކަމަށް ކަނޑައަޅައި އޭނާ4މަހާއި 24 ދުވަހަށް ޖަލަށް ލުމަށް ވަނީ މިދިޔަ ހަފުތާގައި ހުކުމްކޮށްފަ އެވެ.\nގަލޮޅު ދެކުނު ދާއިރާގެ މެމްބަރު މަހުލޫފްގެ މައްޗަށް ކުރާ މި ދައުވާގައި ބުނަނީ މިދިޔަ އަހަރުގެ މާޗު މަހުގެ ތެރޭގައި ފުލުހުން ބަންދުކޮށްފައިވާ ސަރަހައްދަކަށް އޭނާ ގަދަކަމުން ވަދެ، ބެރިކޭޑުތައް ކޮއްޕާ ހެދި ކަމަށެވެ. އެހެންވެ، ފުލުހުންގެ ދައުރު އަދާކުރަން ހުރަސް އެޅުމުގެ ދައުވާ މަހުލޫފްގެ މައްޗަށް އުފުލީ އެވެ.\nއިދިކޮޅު އިއްތިހާދުގެ ތަރުޖަމާނުކަން ވެސް ކުރައްވާ މަހުލޫފަށް މިދިޔަ ހޯމަ ދުވަހު ހުކުމް އިއްވީ ވެސް ފުލުހުންގެ ދައުރު އަދާކުރުމަށް ހުރަސް އެޅި މައްސަލައެއްގަ އެވެ. އެއީ ފުލުހުންގެ ބަންދުގައި ހުރެ، ފިލަން މަސައްކަތް ކުރި ކަމަށް ބުނެ ކުރި ދައުވާ ސާބިތުވުމުންނެވެ.\nއެއީ އަހަރަކަށް ވުރެ ކުރު ހުކުމެއްކަމުން މަހުލޫފްގެ ގޮނޑިއެއް ނުގެއްލެ އެވެ. އެކަމަކު، ހުކުމުގެ މުއްދަތުގައި މަޖިލީހަކަށް ހާޒިރެއް ނުުވެވޭނެ އެވެ.\nއިތުރު ލިޔުންތައް އަހުމަދު މަހުލޫފް، ޔޫތު އެންޑް ސްޕޯޓްސް މިނިސްޓަރު ކްރިމިނަލް ކޯޓް


ޢަރަބިބަސް – Page2– DhiSalafiyyah\nޢަރަބި ފިލާވަޅު 6\nހަވަނަ ފިލާވަޅަށް މަރުޙަބާ ޝެއިޚުލް އިސްލާމް އިމާމް އިބުނު ތައިމިއްޔާ ރަޙިމަހުﷲ ވިދާޅުވެފައިވެއެވެ. “ޢަރަބި ބަސްވަނީ ދީނުގެ ތެރެއިންނެވެ. އަދި އެބަސް ދެނެގަތުމަކީ ފަރުޟުވެގެންވާ ވާޖިބެކެވެ. ހަމަކަށަވަރުން ﷲ ތަޢާލާގެ ފޮތާއި އަދި ސުންނަތް ދެނެގަތުމަކީ ވާޖިބެކެވެ. އެދެކަންތައްތައް ޢަރަބި ބަސް ނޭންގޭނަމަ ދެނެނުގަނެވޭނެއެވެ. ވާޖިބެއް ފުރިހަމަކުރުމަށް ކުރަންޖެހޭ ކޮންމެ ކަމަކީވެސް ވާޖިބެކެވެ.” މިފިލާވަޅުން އެނގެން ޖެހޭނެ މިންވަރު – ނަމުގެ ފިރިހެން ޖިންސާއި އަދި އަންހެން ޖިންސަށް އިޝާރާތްކޮށްފައި ބުނާނެ ގޮތް – އަދި ނަމުގެ…\n05/11/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު\nއަރަބި ފިލާވަޅު 5\nޢަރަބި ފިލާވަޅުގެ ފަސްވަނަ ފިލާވަޅަށް މަރުޙަބާ. މިފިލާވަޅު ނިމޭއިރު އެނގެން ޖެހޭނެ މިންވަރު -މިފިލާވަޅު ނިމޭ އިރުގައި މީހުންނަށް ނިސްބަތްކޮށްފައި ގޮވަން އެނގުން މިސާލު: އޭ މުހައްމަދު. އޭ އިބުރާހިމާއެވެ. -އެއްޗެއް ނިސްބަތްވަނީ ކޮންފަރާތަކަށްކަމާއި ކޮންއެއްޗަކަށްކަން ބުނަން އެނގުން. އެޔަށް ޢަރަބި ބަހުގައި ކިޔަނީ މުޟާފު އަދި މުޟާފު އިލައިހި އެވެ. އިތުރު ތަފުސީލު ތިރީގައި. މިސާލު: ޢައްމާރުގެ ފޮތް. -އެއްޗެއް ނިސްބަތްވަނީ ކާކަށްތޯ ސުވާލުކުރަން އެނގުން؟ މިސާލު: كتابُ مَنْ هـذا؟ މިއީ ކާކުގެ ފޮތެއްހެއްޔެވެ؟…\n21/10/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު\nޢަރަބި ފިލާވަޅު 4\nއައްސަލާމް އަލައިކުމް ވަރަޙުމަތުﷲ ވަބަރަކާތުހް މާތްﷲ ގެ ހެޔޮރަހުމަތް ފުޅާއެކުގައި ތިންވަނަ ފިލާވަޅު ނިމި ހަތަރުވަނަ ފިލާވަޅުވެސް ތިޔަ އެންމެހާ އަޚުންނާއި އުޚުތުންނާއި ޙިއްޞާކޮށްލުމުގެ ތައުފީޤު ދެއްވީތީ މާތްﷲ ސުބުޙާނަހޫ ވަތަޢާލާއަށް ޝުކުރުދަންނަވަމެވެ. ދުޢާއަކީ ކުރިޔަށް ހުރި ހުރިހާ ފިލާވަޅުތަކެއްވެސް ނިންމުމުގެ ތައުފީޤު ދެއްވުމެވެ. ދެން މިފޮތުގައި ބާކީ އިންނާނީ ތޭވީސް ފިލާވަޅުގެ ތެރެއިން ނަވާރަ ފިލާވަޅެވެ. މިފިލާވަޅު ނިމޭއިރު އެނގެން ޖެހޭނެ މިންވަރު – ޙަރުފު ޖައްރަކީ ކޮބައިކަން (حرف جر) – ޙަރުފު ޖައްރެއް…\n13/10/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު\nޢަރަބި ފިލާވަޅު 3\nޢަރަބި ފިލާވަޅުގެ ތިންވަނަބަޔަށް މަރުހަބާ! ދެން އަންނަ ހަފުތާއެއްގައި އިންޝާﷲ ހަތަރުވަނަ ފިލާވަޅުވެސް ގެނެސްދެވޭނެއެވެ. ތިންވަނަ ފިލާވަޅު ޑައުންލޯރޑު ކުރައްވާ\n05/10/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު\nޢަރަބި ފިލާވަޅު 2\nޢަރަބި ފިލާވަޅުގެ ދެވަނަބަޔަށް މަރުހަބާ! ދެވަނަ ފިލާވަޅު ތިރީގައިވާ ލިންކުން ޑައުންލޯރޑު ކުރައްވާ.\n28/09/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު\nޢަރަބި ފިލާވަޅު 1\nޢަރަބިބަހަކީ ކީރިތި ޤުރުއާނުގެ ބަހެވެ. އެއީ އަހަރެމެންގެ މާތް ނަބިއްޔާ މުޙައްމަދު ޞައްލަﷲ އަލައިހި ވަސައްލަމަ އެބަހަކުން ވާހަކަދެއްކެވި ބަހެވެ. ﷲ ތަޢާލާގެ ފޮތާއި އަދި ރަސޫލުﷲ ޞައްލަﷲ އަލައިހި ވަސައްލަމަގެ ސުންނަތް ބަޔާންވެގެން އައި ބަހަކީ ޢަރަބި ބަހެވެ. ޝެއިޚުލް އިސްލާމް އިމާމް އިބުނު ތައިމިއްޔާ ރަޙިމަހުﷲ ވިދާޅުވެފައިވެއެވެ. “ޢަރަބި ބަސްވަނީ ދީނުގެ ތެރެއިންނެވެ. އަދި އެބަސް ދެެނެގަތުމަކީ ފަރުޟުވެގެންވާ ވާޖިބެކެވެ. ހަމަކަށަވަރުން ﷲ ތަޢާލާގެ ފޮތާއިި އަދި ސުންނަތް ދެނެގަތުމަކީ ވާޖިބެކެވެ. އެދެކަންތައްތައް ޢަރަބި…\n20/09/2011 ޢަރަބި ބަހުގެ ޤަވާއިދުތައް, ޢަރަބިބަސް, ފިލާވަޅުއައްޝައިޚު ޢަބްދުއްރަޙީމް ބިން މުޙައްމަދު


Imthihaanah genai badhalaa eku hamahamakan gehleytha?\nއިމްތިހާނަށް ގެނައި ބަދަލާއެކު ހަމަހަމަކަން ގެއްލޭތަ؟\n31 މާރޗް 2021 - 11:49:30\nކޮވިޑްގެ މިހާލަތުގައި ދަރިވަރުންގެ ކިޔެވުމުގެ ކަންކަން ކުރިއަށްދާ ގޮތަކީ ގިނަބައެއްގެ ކަންބޮޑުވުން ހުރި ކަމެކެވެ. ހާއްސަކޮށް އޭލެވެލް ކިޔަވާ ކުދިންގެ ފަހު އިމްތިހާނަށް ތައްޔާރުވުމަށް އެދެވޭ ވަގުތެއް ނެތުމަކީ ގިނަ ދަރިވަރުންގެ ކަންބޮޑުވުން ހުރި ކަމެކެވެ.\nކުރިއަށް މިއޮތް އޭޕްރީލް/މެއިގައި ބޭއްވުމަށް ތާވަލު ކޮށްފައިވާ އައިއޭއެލް އިމްތިހާނަކީ، 12 އަހަރު ދުވަހުގެ ކިޔެވުން ނިންމާލުމަށް ދަރިވަރުން ކުރިމަތިލާ ބޮޑު އިމްތިހާނެކެވެ. މިއީ ގިނަ ކުދިންގެ މުސްތަގުބަލު އެކަމަށް ބަރޯސާވާ މުހިއްމު އިމްތިހާނެކެވެ.\nމި އިމްތިހާނާއި ގުޅިގެން އެންމެ ފުރަތަމަ މަޝްވަރާ ކުރެވުނީ މިއަހަރުގެ އޮކްޓޫބަރު / ނޮވެމްބަރުގައި އެޑެކްސެލް އިމްތިހާނުތައް ބޭއްވުމަށެވެ. އެ މަޝްވަރާތަކަށް ފަހު މިއަހަރުގެ މެއި / ޖޫންގައި އިމްތިހާނު ބޭއްވުމަށް މިނިސްޓްރީން ނިންމާފައިވަނިކޮށް، މި އިމްތިހާނު އޭޕްރީލް މަހު ފެށުމަށް އަވަސް ކޮށްފައިވާކަން އެޑިއުކޭޝަން މިނިސްޓްރީން އާންމު ކުރީ، މިދިޔަ ހުކުރު ދުވަހުއެވެ.\nއެގޮތުން އެޑެކްސެލްއިން އާންމު ކުރި މިއަހަރުގެ އޭލެވެލް އިމްތިހާނުގެ ޓައިމް ޓޭބަލް އެޑިއުކޭޝަނުން އާންމުކުރި އިރު، މިއަހަރުގެ ފުރަތަމަ އިމްތިހާނު ބޭއްވުމަށް ހަމަޖައްސާފައިވަނީ އޭޕްރީލް 26 ގައެވެ.\nމިއާއެކު ދަރިވަރުންގެ ސްޓްރެސް ބޮޑުވެ، ސޯޝަލް މީޑިއާ މެދުވެރިކޮށް އެ ކުދިންގެ ކަންބޮޑުވުންތައް ފާޅުކުރަން ފެށިއެވެ.\nގިނަ ދަރިވަރުންގެ ކަންބޮޑުވުމަކަށްވީ އެކުދިން އިމްތިހާނަށް ތައްޔާރު ވުމަށް އެކަށޭނެ ވަގުތުނެތްކަމެވެ. އަދި ބައެއް ސްކޫލުތަކުގައި ސިލަބަސްވެސް ނުނިމޭ ކަމަށް ފާހަގަކޮށް، މޮކް އެގްޒާމް ވެސް ނުފެށި ވުމުން، އެދެވޭ ގޮތުގައި އިމްތިހާނަށް ތައްޔާރުވާން ވަގުތު ނުލިބޭ ކަމީ ހުރިހާ ދަރިވަރުންހެން ޝަކުވާ ކުރަމުން އައި ކަމެކެވެ.\nއެއާއެކު ދަރިވަރުންނަށް ކުޑަ ނަމަވެސް ލުޔެއް ދިނުމަށް އެޑިއުކޭޝަން މިނިސްޓްރީ އާއި ޑިޕާޓްމަންޓް އޮފް ޕަބްލިކް އެގްޒޭމިނޭޝަންސް (ޑީޕީއީ) އިން ވަނީ އެޗްއެސްސީ އިމްތިހާނު ފަސް ކޮށްފައެވެ. އާންމުކޮށް އެޗްއެސްސީ އިމްތިހާނު ބާއްވަމުން އައީ އައިއޭއެލް އިމްތިހާނުތައް ފެށުމުގެ ކުރިންނެވެ.\nއެގޮތުން އެޗްއެސްސީ އިމްތިހާނު އޮންނާނީ އޭ.ލެވެލް އަދި އޭ.އެސް.ލެވެލް އިމްތިހާނު ނިމުމަށްފަހު އެއްމަސް ފަހުން، 13 ޖޫން އިން 17 ޖޫންގެ ނިޔަލަށް ކަމަށާއި، އެ ނިންމުމަކީ އެޑިއުކޭޝަނާއި ޑީޕީއީއާއި މަޝްވަރާ ކުރުމެއް ނެތި، އޭ.ލެވެލް އަދި އޭ.އެސް.ލެވެލް އިމްތިހާނު ތަކުގެ ތާވަލު އަވަސް ކުރުމުން ގެނައި ބަދަލެއް ކަމަށް ބުނެ އެޑިއުކޭޝަނުން ބަޔާނެއް ނެރުނީ ހޮނިހިރު ދުވަހު އެވެ.\nއޭގެ ފަހުންވެސް ދަރިވަރުންގެ ޝަކުވާތަކަށް ހުއްޓުމެއް ނާދެއެވެ. އަދި އާދިއްތަ ދުވަހު އެޑިއުކޭޝަނުން ވަނީ އޭޕްރީލް / މެއި ގައި ބޭއްވުމަށް ތަވާލުކުރި އޭ.ލެވެލް އިމްތިހާނުގެ ތާރީހު އަވަސްކޮށްފައިވާތީ، ބޭނުންވާ ދަރިވަރުންނަށް އޮކްޓޫބަރު / ނޮވެމްބަރުގައި އިމްތިހާނުގައި ބައިވެރިވާން ފުރުސަތުދޭން ނިންމާފައިވާ ކަން އިއުލާނުކޮށްފައެވެ.\nގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި ބަލާނީ އޭޕްރީލް/ މެއިގެ އިމްތިހާނުގެ ނަތީޖާއަށް ކަމަށް އެޑިއުކޭޝަނުން އޭރު ބުނެފައިވެއެވެ. އެއާއެކު ދެން ކުދިންގެ ކަންބޮޑުވުމަކަށްވީ ފަހުން އިމްތިހާނުގައި ބައިވެރިވާ ކުދިންނަށް އެ ބޭނުން ފުރުސަތު ގެއްލޭކަމުގެ ވާހަކަ އެވެ. އަދި ފަހުން އިމްތިހާނު ހަދާނަމަ ގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި އެކުދިންނަށް ނުބަލާނަމަ، އެއީ އިމްތިހާނު ފަސް ކުރަން ފުރުސަތު ދިނުން ނޫން ކަމަށް ގިނަ ކުދިންނެއް ބުނަމުން ދިޔައެވެ.\nއެއާއެކު އަނެއްކާވެސް ޕްރެޝަރު ބޮޑުވެ އެޑިއުކޭޝަނުން ވަނީ ނިންމުން ބަދަލު ކޮށްފައެވެ. އެގޮތުން ހޯމަ ދުވަހު އެޑިއުކޭޝަން މިނިސްޓަރު ޑރ. އައިޝަތު އަލީ ކުރެއްވި ޓުވީޓެއްގައި ވަނީ ގަދަ 10 އަކަށް ދަރިވަރުން ހޮވުމުގައާއި ސްކޮލާޝިޕް ދިނުމުގައި އަމަލު ކުރުމަށް ކުރިން ނިންމި ނިންމުން ރިވިއުކުރި ކަމަށް ވިދާޅުވެފައެވެ. އަދި ކޮންމެ ދުވަސްވަރެއްގައި އިމްތިހާނުގައި ބައިވެރިވި ނަަމަވެސް، އިމްތިހާނުގައި ފުރަތަމަ ފަހަރަށް ބައިވެރިވާ ދަރިވަރުން ޓޮޕް 10 އަދި ޕްރެޒިޑެންޝަލް ސްކޮލާޝިޕަށް އެލިޖިބަލް ވާނެ ކަމަށް ވިދާޅުވެފައެވެ.\nމިއާއެކުވެސް މި ބަހުސަކަށް ނިމުމެއް ނާދެއެވެ. ގްރޭޑު 12ގައި ތައުލީމު ހާސިލް ކުރަމުން އަންނަ ދަރިވަރުންނަށް މިހާރުވެސް ހަ މަސްދުވަސް ކޮވިޑުގެ ސަބަބުން ގެއްލިފައިވާއިރު، އިމްތިހާނު ލަސް ކުރުމަކީ ކޮންމެ ކުއްޖަކަށް އަދި ކޮންމެ އާއިލާއަކަށް އުފުލޭނެ ބުރައެއް ނޫނެވެ.\nއޭލެވެލް އިމްތިހާނުގަިއ ބައިވެރިވާ ދަރިވަރުންގެ ތެރޭގައި އާއިލީ ޒިންމާތަކާހުރެ އިތުރު ހަ މަސްދުވަހު މަޑުނު ކުރެވެންނެތް، އޭޕްރީލް / މެއި އިމްތިހާނުގައި ކޮންމެހެން ބައިވެރިވާން ޖެހޭ ދަރިވަރުން އެބަތިއްބެވެ. އަދި މަތީ ތައުލީމް ހާސިލު ކުރަން ބޭނުންވާ ދަރިވަރުންގެ ތެރޭގައި ސެޕްޓެމްބަރު އިންޓޭކްގައި ލިބޭ ފުރުސަތަށް ކުރިމަތި ލުމަށް އެދޭ ދަރިވަރުން އެބަ ތިއްބެވެ. މީގެ އިތުރުން ފައިސާގެ ދަތިތަކާ ހުރެ އިމްތިހާނު ފަސް ނުކުރެވޭނެ ދަރިވަރުންވެސް ހަމަ އެބަތިއްބެވެ.\nގައިމުވެސް މިކުދިންނަށް މިއީ އެންމެ އިންސާފުވެރި ގޮތެއް ނޫނެވެ. އޮކްޓޫބަރު / ނޮވެމްބަރު އިމްތިހާނުގައި ބައިވެރިވާ ކުދިންނަށް އިމްތިހާނަށް ތައްޔާރު ވުމަށް ގިނަ ވަގުތުވެސް ލިބެއެވެ. އެހެންކަމަށްވާނަމަ ދެ އިމްތިހާނުގައި ބައިވެރިވާ ކުދިންނަށް ލިބޭ ފުރުސަތުތައް ހަމަހަމަ އެއްނޫނެވެ.\nގައިމުވެސް ކޮންމެ ދަރިވަރަކުވެސް އިމްތިހާނަށް ތައްޔާރު ވުމަށް އެކަށޭނެ ވަގުތު ބޭނުންވާނެއެވެ. ނަމަވެސް މިއަދު ކަންހުރި ގޮތުން ކޮންމެ ދަރިވަރަކަށް މިއީ ކުރަން "އެފޯޑަބަލް" ކަމަކަށް ނުވާނެއެވެ. މިކަމުގައި ކުދިން ބޭނުންވާ އިމްތިހާނެއްގައި ބައިވެރިވުމުގެ ފުރުސަތު އޮތް ނަމަވެސް، ގަބޫލުކުރަން ޖެހޭ ހަގީގަތަކީ، މި ބަދަލުތަކާހުރެ ބޮޑު ފަރަގެއް ކުދިންގެ މެދުގައި އުފެދިގެން ދާކަމެވެ. މިއީ މިކަމުގައި އަހަރެން ދެކޭ ގޮތެވެ.


vnews - Commissioner of Police ge maqaamah MC Hameed ayyan kuravvaifi\nކޮމިޝަނާ އޮފް ޕޮލިސްގެ މަގާމަށް މުހައްމަދު ހަމީދު (އެމްސީ ހަމީދު) މިއަދު އައްޔަންކުރައްވައިފި އެވެ.\nރައީސުލްޖުމްހޫރިއްޔާގެ އޮފީހުގައި މިއަދު ހެނދުނު ބޭއްވި ރަސްމިއްޔާތެއްގައި ކޮމިޝަނާ އޮފް ޕޮލިސްގެ މަގާމަށް މުހައްމަދު ހަމީދު އައްޔަންކުރައްވާ އޭނާއަށް މަގާމުގެ ފަތްކޮޅު ހަވާލުކޮށްދެއްވީ ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހް އެވެ.\nސުޕްރީމް ކޯޓުގެ އަމުރާ ގުޅިގެން އޭނާ އަށް ފުލުހުންގެ ވަޒީފާ ހަމަޖައްސައިދިނީ މިދިޔަ ޑިސެމްބަރު މަހުގެ ހަތަރުވަނަ ދުވަހު އެވެ. އެދުވަހު ވަޒީފާ ހަމަޖައްސައިދިނުމަށްފަހު އެސިސްޓެންޓް ކޮމިޝަނާ އޮފް ޕޮލިސްގެ މަގާމަށް ވަނީ ޕްރޮމޯޓްކޮށްފަ އެވެ. އަދި އޭގެ ދުވަސްކޮޅެއް ފަހުން ރައީސުލްޖުމްހުރިއްޔާ ވަނީ އޭނާ ޑެޕިއުޓީ ކޮމިޝަނާ އޮފް ޕޮލިސްގެ މަގާމަށް އައްޔަންކުރައްވާފަ އެވެ.\nމިދިޔަ ރިޔާސީ އިންތިހާބުގެ ކެމްޕޭންގައި ރައީސް އިބްރާހީމް މުހައްމަދު ސޯލިހުގެ ކެމްޕޭންގައި ހަމީދު އަމަލީގޮތުން އުޅުއްވާފައިވާއިރު ހަމީދުގެ އަނބިކަނބަލުން ނަޒީހާ އަހްމަދާއި ރައީސް އިބްރާހީމް މުހައްމަދު ސޯލިހުގެ އަނބިކަނބަލުން ފަޒްނާ އަހްމަދަކީ އެއްބަނޑު އެއްބަފާ ދެބެންނެވެ.


Sharuee gothun kandaelhifaivaa badhalu dhinumahfahu noonee gethakun nunereveyne, eee bodu jareemaaeh !\nޝަރުއީ ގޮތުން ކަނޑައެޅިފައިވާ ބަދަލު ދިނުމަށްފަހު ނޫނީ ގެތަކުން ނުނެރެވޭނެ، އެއީ ބޮޑު ޖަރީމާއެއް !\nކުޅުދުއްފުށީ އެއާޕޯޓަށް އަރާ 18 ގޯތި ފަސްދުވަހުގެ ތެރޭގައި ހުސްކޮށް، ނިކުންނަށް ބުނުމަކީ ދިވެހި ރާއްޖޭގެ ގާނޫނުތަކާއި ގަވައިދުތަކާ ހިލާފަށް ހިންގޭ ބޮޑު ޖަރީމާއެއް ކަމަށާއި ޝަރުއީ ގޮތުން ކަނޑައެޅިފައިވާ ބަދަލު ދިނުމަށްފަހު ނޫނީ ގެތަކުން ނުނެރެވޭނެކަމަށް ހދ އަތޮޅު ކައުންސިލްގެ ކުރީގެ ނައިބު ރައީސް ނަސްރުﷲ އިސްމާއިލް ވިދާޅުވެއްޖެ އެވެ.\nކުޅުދުއްފުށީ އެއާޕޯޓަށް އަރާ 18 ގޯތި ހުސްކުރަން އެންގީ މިމަހު ދެ ވަނަ ދުވަހު އެ ގެތަކުގެ ވެރިންނަށް ރީޖަނަލް އެއާޕޯޓްސްއިން ފޮނުވި ވައިބާއިން ފޮނުވި ލިޔުމެއްގަ އެވެ. އެލިޔުމުގައި ސޮއިކޮށްފައިވަނީ ރީޖަނަލް އެއާޕޯޓްސް އެމްޑީ ސާމީ އަގީލެވެ.\nމިކަމާ ގުޅިގެން ކަންބޮޑުވުންފާޅުކުރައްވާ ހދ އަތޮޅު ކައުންސިލްގެ ކުރީގެ ނައިބު ރައީސް ނަސްރުﷲ އިސްމާއިލް ވިދާޅުވީ ކޮންމެ މީހަކާ މެދުވެސް އަމަލުކުރަން ޖެހޭނީ ހަމަހަމަގޮތެއްގައި ކަމަށާއި މީހެއްގެ މުދަލެއް ނެގޭނެ ހަމަތައް ގާނޫނުތަކުގައި ކަނޑައެޅިފައިވާ ކަމަށެވެ. އެގޮތުން ކޯޓުން ހުކުމްކޮށް ކަނޑައެޅޭ ބަދަލު އެބަޔަކަށް ލިބުމަށް ފަހު ނޫނީ ނުރެވޭނެކަމަށެވެ. އެގޮތަށް އެކަން ހިނގާފައިނުވާކަން ނަސްރުﷲ ފާހަގަކުރެއްވި އެވެ.\nއޭނާ ވިދާޅުވީ ސަރުކާރުން ކުޅުދުއްފުށީގައި އެއާޕޯޓް ހަދަމުންދަނީ މުޅި އެސަރަހައްދު ރައްޔިތުންނަށް ގެއްލުންވާ ގޮތަށް ކަމަށެވެ. 18 ގެއެއް އެހެން ސަރަހައްދުތަކަށް ބަދަލުކުރާއިރު 50 ގެއެއް އިމާރާތްކުރުމަށް ހުރަސްތަކެއް ކުރިމަތިވާނެކަމަށް ނަސްރުﷲ ވިދާޅުވި އެވެ. އެއީ ރައްޔިތުންނަށް ލިބޭ ކިހާ ބޮޑު ގެއްލުމެއް ތޯ ނަސްރުﷲ ވަނީ ވިދާޅުވެފަ އެވެ.\n“ބައެއް ގެތަށް މި ނެގެނީ2ބުރިއަށް އަނެއްބައި ގޭތަށް މި ނެގެނީ4ބުރިއަށްށް މިއީ އެ ހިސާބުގެ ރައްޔިތުންނަށް ލިބޭ ކިހާ ބޮޑު ގެއްލުމެއްތޯ.” ނަސްރުﷲ ވިދާޅުވި އެވެ.\nއެއާޕޯޓުގެ ގަވައިދުތައް ހުންނަ ގޮތުން އެއާޕޯޓްއަކާ ވަކި ދުރުމިނެއްގައި ނޫނީ އިމާރާތްތައް ނުކުރެވޭއިރު އިމާރާތްކުރާ ތަންތަން ހުންނަ ޖެހޭނީ ވަކި އުސްމިނަކަށްކަން އޭނާ ފާހަގަކުރެއްވި އެވެ. ރައްޔިތުން އެދުނު ގޮތަށް އެއާޕޯޓް އެޅިނަމަ އެގޮތަށް ކަންތައް ކުރަން ނުޖެހުނީސްކަމަށް ނަސްރުﷲ ވިދާޅުވި އެވެ.\nނަސްރުﷲ ވިދާޅުވީ ސަރުކާރުން ކުޅުދުއްފުށީގައި އެއާޕޯޓް ގާއިމުކުރަނީ އެތަކެއް ރައްޔިތުންގެ ހައްގުތައް ގެއްލޭގޮތަށް ކަމަށެވެ.\n” ޤާނޫނުގައި ބުނާ މައްސަލައެއްގައި ހުކުމް ކުރުމަށްފަހު ނުވަތަ ޝަރުއީ އަދި އެބަ ހުރޭ އެތައް ބައިވަރު މަރުހަލާތަކެއް އެ މަރުހަލާތަކުން ދަތުރު ކުރުމުގެ ހައްގަކީ ޤާނުނު އަސާސީން ވަރަށް ސާފުކޮށް ލިބިދޭން ޖެހޭ އެއްޗެއް. 10 ދުވަސް އެބަ ލިބެން ޖެހޭ އެންމެ ކުޑަކޮށްވެސް އިސްތިއުނާފަށްވެސް. އިސްތިއުނާފު ކުރާނެ މުއްދަތެއް ނުދީ އެ މީހުންނަކަށް އެގޮތަކަށް އަމަލެއް ނުކުރެވެނެ. ސަބަބަކީ މިހާރު ތިޔަ ބޭފުޅުނަށް ހަމަ ރަނގަޅަށް ވިސްނާލިމަ އެނގޭނެ އިސްތިއުނާފުކުރާނެ ފުރުސަތު ނުދީ ނެރޭކަމުގައި ވަންޏާ ފަހުން ކޯޓަކަށް ގޮސް އިސްތިއުނާފު ކުރާއިރުގައި ރައްޔިތު މީހާ ނިކުންނަށް ނުޖެހޭކަމުގައި ވަންޏާ ކިހިނެއްތޯ ކަންތައް ކުރާނީ. އެއިރު އެއޮށްފެންނަނީ އިސްތިއުނާފުކުރުމުގެ ފުރުސަތު ނުދީ އެ މީހުން ނެރެފަ.” ގާނޫނީ މާއްދަތައް ވިދާޅުވަމުން ނަސްރުﷲ ތަފްސީލްކޮށްދެއްވި އެވެ.\nއޭނާ ވިދާޅުވީ އާންމު ފަރުދުންގެ ހައްގުތައް އެހެން ހުރިހާކަމަކަށް ވުރެން މާ ބޮޑުވާނެކަމަށެވެ. އަދި އެއާާޕޯޓެއްވެސް މި އަޅަނީ ހަމަ ރައްޔިތުންގެ ލާބަޔާ މަންފާއަށްކަމަށްވާއިރު އެއާޕޯޓެއް އެޅޭއިރުވެސް ރައްޔިތުންގެ ލާބަޔާ މަންފާ އޭގައި ހިމެނެންޖެހޭނެކަމަށެވެ. އަދި ރައްޔިތުންގެ ހައްގުތައް ހިމާޔަށްވާން ޖެހޭނެ ކަމަށް ނަސްރުﷲ ވިދާޅުވި އެވެ.


Madhun noonee nufenna, Pacific football fish eh California gondudhoshah lahggaifi - One Online\nޕެސިފިކް ފުޓްބޯލް ފިޝް---\nމަދުން ނޫނީ ނުފެންނަ، ޕެސިފިކް ފުޓްބޯލް ފިޝްއެއް ކެލިފޯނިއާ ގޮނޑުދޮށަށް ލައްގައިފި\nމީގެ ދެ ތިން މަސްކުރިން ކެލިފޯނިއާގެ ގޮނޑުދޮށަށް ވަނީ އާދަޔާ ހިލާފު ސިފައެއް ލިބިފައިވާ މަހެއް ލައްގައިފައެވެ.\nކެލިފޯނިއާގެ ގޮނޑުދޮށަށް ލައްގާފައިވާ މިމަހުގެ އަނގައިގައި ތޫނު ދަތްތަކެއް ފެންނަންހުރި އިރު އޭގެ ހަށިގަނޑު ހުރީ ވަށްކޮށެވެ.\nކަޅުކުލައިގެ މިމަހުގެ ފޮޓޯތައް މީސްމީޑިއާގައި ވަނީ ދައުރުވެފައެވެ. އޭންގްލާ ފިޝްގެ އާއިލާއަށް ނިސްބަވްތާ މިބާވަތުގެ މަހަށް ކިޔަނީ ޕެސިފިކް ފުޓްބޯލް ފިޝް އެވެ. އަދި މިބާވަތުގެ މަހަކީ ކަނޑުގެ 3000 ފޫޓު އަޑީގައި ދިރިއުޅޭ މަހެއް ކަމަށްވެއެވެ.\nކެލިޕޯނިއާގެ ގޮނޑުދޮށަށް ލައްގާފައިވާ މަހުގެ ބޮލުގެ މަތީގައި ހިމަދިގަށް އެވާ ބަޔަކީ އޭގެ އަންހެން މަސްތަކަށް ލިބިފައިވާ ސިފައެކެވެ. އިރުގެ އަލި ކެނޑިދިއުމުން އަނދިރީގައި ވޮށެއްހެން ދިއްލޭ މިބައިގެ އެހީގައި، އެހެން މަސްތައް އޭގެ ޝިކާރައަކަށް ހަދާލައެވެ.\nމިމަހުގެ ދަތްތައް ބިއްލޫރިހެން ތޫނު ވެފައި (ޓްރާންސްޕޭރެންޓްކޮށް) އެތެރެ ފެންނަ ގޮތަށް ހުންނަ ކަމަށާއި އަދި އެއަށް ލިބިފައިވާ ބޮޑު އަނގައިގެ އެހީގައި އެއާ އެއް ސައިޒުގެ ދިރޭތަކެތި ދިރުވައިލުމުގެ ގާބިލުކަން މިމަހަށް ލިބިގެން ވެއެވެ.\nޕެސިފިކް ފުޓްބޯލް ފިޝްގެ އަންހެން މަސް 24 އިންޗީގެ ދިގުމިނަށް ދެމިލާއިރު މިބާވަތުގެ ފިރިހެން މަސް ދިގުވަނީ އިންޗިއެއްގެ ދިގުމިނަށެވެ.\nގުޅޭ ޓެގު މަސްވެރިކަން މޫދު


List Aanmu Kuree Hekithakeh Ge Macchah Thuhumathu Kohfa Othumun: Hisaan - Vaguthu\nޖޭއެސްސީގެ ރައީސް އަދި ތުޅާދޫ ދާއިރާގެ މެންބަރު ހިސާން ހުސައިން - ފޮޓޯ: މަޖިލިސް\nއެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު ކަމުގެ ތުހުމަތުވާ މީހުންގެ ނަންތައް ހިމެނޭ ލިސްޓު އާންމު ކުރީ، ހެކިތަކެއްގެ މައްޗަށް އެސެޓް ރިކަވަރީ ކޮމިޝަނުން އެ ލިސްޓު އެކުލަވާލާފައި އޮތުމުން ކަމަށް އެ ލިސްޓު ދިރާސާކުރި ރައްޔިތުންގެ މަޖިލީހުގެ ކޮމިޓީގައި އިންނަވާ ތުޅާދޫ ދާއިރާގެ މެންބަރު ހިސާން ހުސައިން ވިދާޅުވެއްޖެއެވެ.\nއެސެޓް ރިކަވަރީގެ ރިޔާސީ ކޮމިޝަނުން އެކުލަވާލާފައިވާ ލިސްޓު މަޖިލީހާ ޚިއްސާ ކުރީ މި މަހުގެ ހަވަނަ ދުވަހުގައެވެ. އެ ލިސްޓު މަޖިލީހުން ދިރާސާކުރީ ޖުޑިޝަރީ ކޮމިޓީއާއި ސަލާމަތީ ޚިދުމަތްތަކުގެ ކޮމިޓީ (241 ކޮމިޓީ) ވެސް ހިމެނޭހެން އެކުލަވާލާފައިވާ ޖޮއިންޓް ކޮމިޓީއަކުންނެވެ. ލިސްޓު ދިރާސާކުރުމަށް ފަހު، މިދިޔަ ބުދަ ދުވަހު މަޖިލީހުން ވަނީ އެ ލިސްޓު އާންމުކޮށްފައެވެ.\nލިސްޓު އާންމު ކުރުމާ ގުޅިގެން، ލިސްޓުގައި ނަން ހިމެނޭ ގިނަ ފަރާތްތަކުން ވަނީ އެ ބަޔަކާ ސުވާލުކޮށް ބަޔާން ނެގިފައި ނުވާ ތަހުގީގަކުން ލިސްޓު އާންމު ކުރުމުން ކަންބޮޑުވުން ފާޅުކޮށްފައެވެ. މިފަދަ ލިސްޓެއް އާންމުކޮށްލުމަކީ ޤާނޫނު އަސާސީއާ ޚިލާފް ކަމެއްގެ ގޮތުގައި ވެސް ބައެއް ފަރާތްތަކުން ސިފަކުރެއްވިއެވެ. އަދި އަމާޒުވަމުންދާ ފާޑުކިއުންތަކަށް "މަތި އަޅަން" ލިސްޓެއް އާންމުކޮށްލީ ކަމަށް ބުނެ އިތުރު ފާޑުކިއުންތައް އަންނަނީ އަމާޒުވަމުންނެވެ.\nޤާނޫނީ ވަކީލު އަދި ލިސްޓު ދިރާސާކުރި ކޮމިޓީގައި އިންނަވާ މެންބަރު ހިސާން "ވަގުތު" އާ ވާހަކަ ދައްކަވަމުން ވިދާޅުވީ، ހިނގަމުންދާ ތަހުގީގެއްގައި ތުހުމަތުވާ ފަރާތްތަކުގެ ނަންތައް ހާމަކުރުމުގައި ދުނިޔޭގެ އެހެން ގައުމުތަކުގައި އަދި ރާއްޖޭގައި ބަލާ މިންގަނޑުތަކެއް އޮންނައިރު އެންމެ އަސާސީ މިންގަނޑަކީ ވެސް ތަހުގީގަށް ހުރަސް ނޭޅޭނަމަ ތުހުމަތުވާ ބަޔެއްގެ ނަންތައް ހާމަ ކުރުން ކަމަށެވެ.\n"ތަހުގީގީ އިދާރާތަކުން [މީގެ ކުރިން] ވެސް ހިނގަމުންދާ ތަހުގީގެއްގައި ވެސް ނަންތައް ހާމަކޮށްފައި އެބަ ހުރި، މިއީ އަލަށް ރާއްޖޭގައި ކުރި ކަމެއް ވެސް ނޫން،" ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސްގެ މަޤާމު ވެސް ފުރުއްވާ އެމްޑީޕީގެ މެންބަރު ހިސާން ވިދާޅުވިއެވެ.\nހިސާން އިތުރަށް ވިދާޅުވި ގޮތުގައި، ލިސްޓު އާންމު ކުރުމާއި ނުކުރުމާ ގުޅޭ ގޮތުން ވެސް މަޖިލީހުގެ ކޮމިޓީން މަޝްވަރާ ކުރެއްވިއެވެ. އަދި އޭރު އާންމު ނުކުރުމާ ގުޅޭ ގޮތުން ބައެއް މެންބަރުން ދެއްކެވި ވާހަކަތަކާ ގުޅިގެން، ލިސްޓު އާންމު ކުރުމަށް އާންމު ރައްޔިތުންގެ އުފެދުނު ޝައުގުވެރިކަން ވެސް އޭނާ ފާހަގަކުރެއްވިއެވެ.\n"ޕަބްލިކް އިންޓްރެސްޓްގަ އަޅުގަނޑުމެން ނަންތައް ހާމަކޮށްފަ ވަނީ،" ހިސާން ވިދާޅުވިއެވެ.\nޚިޔާނާތުގެ ތުހުމަތު އޮތް މީހުންގެ އެ ލިސްޓު އާންމު ކުރަން ނިންމީ ބަލަން ޖެހޭ އިތުރު މިންގަނޑުތައް ބެލުމަށް ފަހު ކަމަށް އޭނާ ވިދާޅުވިއެވެ. މި ގޮތުން ތުހުމަތު ކޮށްފައި ވަނީ އެކަށޭނަ ހެކި އޮތުމުން ކަން ޔަގީން ކުރެވުނު ކަމަށް ހިސާން ވިދާޅުވިއެވެ.\n"ރިޔާސީ ކޮމިޝަނުން މައުލޫމާތު ސާފުކުރިން، ހަތަރު ދާއިރާއެއްގެ ހެކިތަކުގެ މައްޗަށް ފެތޭ ބަޔެއްގެ ނަންތައް ލިސްޓުގަ އޮތީ، ޑިޖިޓަލް އެވިޑެންސް، ފޯން ކޯލްސް، ޓެކްސްޓް މެސެޖަސް، ބޭންކް ރެކޯޑްސް، ބައިވަރު ނަންތަކެއްގެ ތެރެއިން މި ހަތަރު ހެކި ވެސް ހަމަވެގެން ލިސްޓަށް އައިސްފައި އޮތީ،" ހިސާން ވިދާޅުވިއެވެ.\nކުރީގެ ނައިބު ރައީސް އަހްމަދު އަދީބު އިސްވެ ހުރެ ހިންގި އެމްއެމްޕީއާރުސީގެ ބޮޑު ޚިޔާނާތުގެ ފައިސާ ލިބުނު މީހުންގެ ލިސްޓުގައި ހިމެނޭ މީހުންތައް ދަނީ އެ ކަމަށް އިންކާރުކޮށް އަދި ލިސްޓުގެ ސައްޚަ ކަމާ މެދު ސުވާލު އުފައްދަވަމުންނެވެ.\nމެއި 15, 2021 10:23\nއަނިޔާ އިންސާނިއްޔަތާ ހައްޤު ހައްޤު ގޮވަމުން މަގުތަށް މަތީ ދުވި ކަމަނާވެސް ދޯ؟ މާދަމާ ކަމަނާގެ ނަން އޮންނަ ތިފަދަ ލިސްޓެއް އައީމަ ލޯފާމާ ދިމާ އަށް ދޯ ދުއްވައި ގަންނާނީ ؟އޭރައް އަނެއްކާ އަނިޔާ އިންސާނިއްޔަތާ ހައްޤު ހައްޤު ގޮވަން ފަށަން ވީ ދެއްތޯ؟ ހިޝާން އަކަސް ތީތި ހަމަ ކަޑަ،\nމެއި 15, 2021 12:05\nމިހާރު ތިވީގޮތުން ދެން އެއްމެ ރަނގަޅުވާނީ ތިމައްސަލަ ނުބަލައި ދޫކޮށްލުން. އެއީ ލިސްޓް އާއްމުކުރުމުން އެތައްބައެއްގެ އަބުރު ގެއްލިއްޖެ.\nދެން ހަދަންވީ ގޮތަކީ 200 އެތައް މީހުންނަށް ގެއްލުނު އަބުރުގެ ބަދަލަށްވާ ފައިސާ ދޭން ތައްޔާރުވާންވީ.\nކިބެބްޖެހޭ އަދަދު މައްސަލަ ޖެހުނު ލިސްޓްގައި ހުންނާނެ.\nމެއި 15, 2021 10:24\nޢަބުރު ކަތިލާ ބިލް އަނެއްކާވެސް އެކްޓިވްކުރަން ބޭނުންތޯ ޙަސަން ލަތީފާއި ، އަލީ އާޒިމާއި އަދިވެސް މި ލިސްޓްގައިވާ އެމްޑީޕީ މެމްބަރުންގެ ކައިރިން އަހާލަން ބޭނުންވޭ.\nމެއި 15, 2021 10:27\nރައީސް ސާލިހާއި ނަޝީދުގެ ނަން ލިސްޓުން އުނިވެފައިވަނީ އަދީބާއި އެކު ހެއްދެވި އެގްރިމެންޓްގައި އެ ދެބޭފުޅުންގެ ނަން ނުގެންނަގޮތަށް އެއްބަސްވެފައިވާތީތޯ ސުވާލު އުފެދޭ. މަވޯޓާ ވިދާޅުވެފައިވަނީ ނަޝީދު އެންގެވި ގޮތަށޭ ކަންތަށްކުރީ. އަނެއްކާ އިބޫސާލިހުވެސް ވޯޓްދެއްވާފައިވަނީ އަދީބު ބޭނުންވާގޮތަށެވެ.\nމެއި 15, 2021 10:28\nމިއަދީބު ކަހަލަ ރައްޔަތުންގެ ފައިސާއިން ހިޔާނާތެރިވެފައިވާމީހަކު ދައްކާވާހަގަބޫލުކުރާނީވެސް މޮޔައަކުމިނުބައި އަދީބު ވަގުތުން ވަގުތައް ކުޑަގޮޅި މިނުބައި ނުލަފާ ކަލޭގެ ބުނާ މީހުންނަކީކުއްވެރިޔަކަން ވާނަމަ ދެންކޮބައި އަދުލާ އިންސާފު؟؟؟ދެންތިބީ ތިބީ ހަމަބުއްދީގަތަ؟؟\nމެއި 15, 2021 10:41\nތަހުޤީޤް ނުނިމެނީސް ލިސްޓު އާންމު ކުރި ކުރުމަކީ، ކަމަނާ ހެއްދެވި ގޯހެއް! ތިޔަ މައްސަލައިގައި ކަމަނަގެ މަސްލަހަތު ވޭ! އަދީބު ޖަލުގައި އޮތްއިރު، އަދީބުގެ ލޯޔަރރކަށް ވެގެން މިލިއަނުން މިލިއަނުން ޑޮލަރު ނުނަންގަވާކަން ރައްޔިތުން އަށް ކަމަނާ ޔަޤީންކަން ދޭން ކެރިވަޑައިގަންނަވާ ތޯ؟ ޕީޖީ ޝަމީމްގެ ނަން އޮތްއިރު ކަމަނާގެ ނަންނެތީ ކީއްވެ ބާ؟ ދިވެހިރާއްޖޭގެ ދުސްތޫރީ ނިޒާމާ ޚިލާފަށް، އަދި ޖޭއެސްސީގެ މެމްބަރަކަށްވެ ހުރެ މުޅި ތަހުޤީޤް ހަރާބު ކުރީ ކަމަނާގެ ދައުރެއް އޮވެގެންކަން މިއަދު ރައްޔިތުން ޤަބޫލު ކުރޭ!\nމެއި 15, 2021 10:44\nމިމީހުން ގާނޫނު ކިޔަވައިގެން ތިބި ވަރުން މިމީހުންނަށް ހީވަނީ މިމީހުންނަށް ވުރެ މޮޅު ބައެއް ނެތޭ.\nއަމިއްލަ މީހާގެ ބަޔާނެއް ނެގުމެއް ނޯވޭތޯ..... ދެން ތިދެއްކި ހެކިތަކަށް ބެލުމަށްމަހު މުޅި މުޖުތަމަޢު އެމީހަކީ ކުއްވެރިޔެކޭ ނިންމަން އެއީ ޤާނޫނުގައި އޮންނަ ގޮތްތޯ! މަޖިލީހުގެ މެމްބަރުންގެ ނަންތައް ލިސްޓުގައި އޮވެ، ކޮމެޓީގައިވެސް ތިބުން މަސްލަޙަތު ފުށުއަރާ ކަމެއް ނޫންތޯ! ކޯޓަށް މައްސަލަ ދާއިރު، ޖޭ.އެސް.ސީ ރައީސް އަކަށް ކަމަނާ އިންނެވުން އެއީ ޝަރުޢީ ދާއިރާގެ މިނިވަންކަމާ ދޭތެރޭ ރައްޔިތުން ސުވާލު އުފައްދާނެ ކަމެއް ނޫންތޯ! ކަމަނާ އިދިކޮޅުގައި ހުރި ނަމަ ރައްޔިތުންނަށް އެނގޭ ކަމަނާ ތިކަމާ ދައްކަވާނެ ވާހަކަ. ވަރަށް ސަލާމް\nމެއި 15, 2021 10:51\nމަކަރާ ހިލަތާ ވައްކަުގެ އެޖެންޑަ 19\n13އަހަރުގެ ޖަލު ހުކުމް ތަންފިޒު ކުރޭ. ޙުރިހާ ނު ބައެ އް ގެ ވެރިން\nމެއި 15, 2021 10:55\nކޮންތާކު އޮތް ހެއްކެއް؟ ހުސް ދޮގު މަކަރުވެރި ބުންޏާ ބުންޏޭ އަށް ނެރުނު ލިސްޓެއް. ހިސާނުގެ މައްޗަށް ދުނިޔޭގަ އޮތިއްޔާ އޮތް ކުށަކަށް މީހަކު ލައްވާ ޝަފަހީ ހެކި ހޯފިދާނެ. ކުޑަބފައިސާ ކޯަކާ ސަރުކާރު ވަޒީފާއެއް ނުވަތަ ޖަލުހުކުމް ގޭބަންދަށް ބަދަލުކޮށްލަން ޖެހޭނީ!!!\nޕަބްލިކް އިންޓްރެސްޓާ އެއްވަރަށް ފަރުދީ މަސްލަހަތު ހިމާޔަތް ކުރަންޖެހޭނެ. ކްރިމިނަލް މައްސަލަތަކުގަ. ޔޫޑީއެޗްއާރް އިން ހިމާޔަތްކުރާ އެންމެ ބޮޑު މަސްލަހަޔަ ކީ ކްރިމިނަލް އޮފެންސްއެއް ގައިނަމަ އިންޑިވިޖުއަލް ރައިޓްސް. ޕަބްލިކް އިންޓްރެސްޓް ގާނޫނު އަސާސީގައިވެސް ހިމެނޭނީ އެޑްމިނިސްޓްރޭޓިވް ނިންމުންތައް ނިންމުމާއި ކްރިމިނަލް ލޯ ހެދުމުގައި.\nހިސާނުމެން ކިޔެވި ޒަމަނުގައި އިންޓަރނޭޝަނަލް ލޯ ނުކިޔަވާތީ ނޭނގެނީ. ނޫނީ ގަސްދުގައި ތި ދޮގުހަދަނީ.\nމެއި 15, 2021 11:36\nމީނާ ދަންނަނީ ގާ ނޫނާއި އަންދާ ގާނޫނު. މީ ހަގީގީ ގާނޫނު ދަންނަ މީހެއް ނޫން. ގާނޫނު ދަންނަ ކަމަށް ހެދިގެން ނުކުމެގެން އުޅޭ ފިތުނަވެރި ފަސާދަ އުފައްދާ މީހެއް.\nމެއި 15, 2021 13:16\nގާނޫނު އަސާސީގެ2ވަނަ ބާބަކީ ފަރުދީ ހައްޤު. ބައިނަލް އަގްވާމީ ގާނޫނުތަކުގައި ހުންނަނީ ފަރުދީ ހައްޤު. ދައުލަތުގެ ޒިންމާއަކީ ޕަބލިކް ންއިންޓެރެސްޓް. އެއީ ފަރުދުންގެ މިނިވަންކަން ރުބާންކޮށްފައެއްނޫން. އަހަރެމެން ވާހަކަ ދައްކާނީ ތެދުވާހަކަ. ދޮގުހެދުމަކީ ރީނދޫ ބާގައިގެ މީހުންގެ ޝައިޠާނީ އަމަލެއް.\nމެއި 15, 2021 11:08\nނައިޓަށް ރަށަށް، ޤާނޫނީ ވަކީލަކަށް ވެހުރެ ޤާނޫނީ އާއްމު މަފްޙޫމްތަކާއި ޚިލާފަށް ވާހަކަ ދެއްކީމާ ވަރަށް ދެރަ، ކުށެއް ކޮށްފިނަމަ، އަދަބު ދިނުމަކަށް ޤާނޫނު ފަސްނުޖެހޭނެ ނޫން ތޯ، ރަގަޅަށް ތަޙުޤީޤު ކޮށް ޝަރީޢަތަށް ފޮނުއްވާ ޝަރީޢަތުން ނޫންތޯ ކުށް ސާބިތުވޭތޯ ނޫވޭތޯ ކަނޑައަޅާނީ، ދެރައީ ވަކި ބަޔަކު ހިމާޔަތް ކުރުމަށް މަސައްކަތް ކުރާތަން ފެންނާތީ.\nޝިއުނާ މޮރިޝަސް 2\nމެއި 15, 2021 11:11\nތީ ގައި ގަނައީ ހަމައެކަނި ފާސިގެއްގެ ބަހަށް ހިމެނިފައިވާ ނަންނަން\nމެއި 15, 2021 11:12\nއިންޑިވިޖުއަލް ޕްރައިވަސީއަކީ ޔޫރަޕިއަން ޔޫނިއަންގެ ހިއުމަން ރައިޓްސްއާއި، އައިސީސީޕީއާޜް އާއި ޔޫޑީއެޗްއާރްއާއި ހުރިހާ އިންޓަރނޭޝަނަލް.ލޯއިންނާއި ދިވެހިރައްޖޭގެ ގާނޫނު އަސާސީ 2008 އިން ރައްކާތެރިކޮށްދޭ މަސްލަހަތެއް. އެއްވެސް މީހެއްގެ ފަރުދީ މިނިވަންކަމަށް ހުރަސްއެޅެ ގޮތަށް ދައުލަތު ހޯދާ ހެތްކަކީ ނޮންއެޑްމިސިބްލް ޓު ކޯޓްސްގެ ގޮތުގައި ބައިނަލް.އަގްވާމީ މައްސަލަތަކުގައި ކަނޑައަޅާފައިވާ ގާއިދާއެއް. ބައެއްގެ ފުރާނައަށް ގެންލުންނުވާ ކަމެއްގައިނަމަ އިންޑިވިޖުއަލް ރައިޓްސް ޕްރިވެއިލްވާނީ. ކްރިމިނަލް މައްސަލަތަކުގައި. ހެކި ހުންނަންޖެހޭނެ އޮންދަ ބެލެންސް އޮފް ޕްރޮބަބިލިޓީއަށް. އެއީ ތަހްގީގު ހިންގުމަށް ފެށުމަށް ކޯޓަށް ހުށަހެޅުމަށް ހުއްދަކުރާ މިންވަރު.\nމެއި 15, 2021 11:16\nހިސާނު ތި ކިޔަނީ ދުފާއެއްޗިހި ދުފާއެއްޗިއްސޭ\nމެއި 15, 2021 11:30\nތުހުމަތު ތައްއޮތީ ހިސާނުގެ އަގައިގައި\nމެއި 15, 2021 11:34\nތުހުމަތޭ ކިޔާފައި ރެކިއެއް ނުގަނެވޭނެ. ތުހުމަތޭ ކިޔާފައި މީހެއްގެ ނަން ޖަހާފައި ހޭވެސް އަހާނުލައި ތަހްގީގެއް ނެތި ނަމެއް ހާމަ ނުކުރެވޭނެ. ހެކިހުރެގެން ހާމަކުރަންވާނީ. ތިޔަ ކޮމިޓީގައި ތިބި އެންމެން ތިކަމުގެ ޒިންމާ އުފުލަންޖެހޭނެ. މާމޮޅު ބަޔަކަށް ވެގެން ބަޔަކު މީހުންގެ އަބުރަށް އަރައިގަތީ އެއްވެސް ޖެހިލުމެއް ނެތި. އަދީބު އަތުން މީހަކު ލާރި ހޯދުމަކީ އަދި ޚިޔާނާތެއްގައި ބައިވެރިވެރިވުމެއް ނޫން. ހަގީގީ ޚިޔާނާތުގެ ބައިވެރިން ތިބީ އޭރު އޮތް މަޖިލީހުގައި އެމްޑީޕީގެ ތެރޭގައި. ފައިސާއަށް ވޯޓު ވިއްކީ އެމީހުން.\nމެއި 15, 2021 11:44\nދެން ކޮބާތަ ތިހުރިހާ އެންމެންއް ތިފައިސާ ދިން މުލު ވަގު؟ އެއީ މިހާރު ކާފޫރު ކޮޅެއްދޯ..\nމެއި 15, 2021 11:53\nތުހުމަތެއް ވުމަކީ ކުށެއް ސާބިތުވުންތޯ މީހުންގެ އަބުރައް އަރައިގަނެ ނިޒާމުން ބޭރުވާން !\nމެއި 15, 2021 11:54\nދެން ކޮބައިތޯ ވެންޓިލޭޓަރުގެ މައްސަލަ އެވެސް ހާމަކޮށްބަލަ!\nމެއި 15, 2021 11:57\nސިއްރުން ހެކި ހޯދުމަކީ ޤާނޫނާއި ހިލާފު ހެކިތަކެއް !\nމެއި 15, 2021 12:20\nބާކައުންސިލް އިން މީނަގެ ޓެސްޓެއް ހަދަން އެބަޖެހޭ. ހަމަ އަސްލަށްވެސް ގާނޫނީ ވަޚިލެއްތޯ ބަލަން އެބަޖެހޭ.. ގާނޫނުން ހިމާޔަތް ކުރަނީ ފަރުދީމިނިވަންކަން. ދައުލަތުގެ މަސްލަހަތައްވުރެ އިސްވާނީ ޕަބްލިކް އިންޓެރެސްޓް. އެހެންވީމަ ދައުލަތުން ހަދާ ގާނޫނާއި. އެޑްމިނިސްޓްޜޭޓިވް ލޯސްގައި އިސްވާނީ ޕަބްލިކް އިންޓެރެސްޓް.\nރައީސް ޔާމީނުގެ މައްޗަށް ހެކިނެތި ހުކުމް ކުރީވެސް ދޮގުތުހުމަތަކަާް. ފާސިގެއްގެ އެކަނި ހެތްކަށް. ޕަބްލިކް އިންޓެރެސްޓޭ ކިޔާފަ. ކަޅެމެން ނިކަން ﷲ އަށް ބިރުވެތިވެބަލަ. އެނގިތިބެ ނުބައި ހުކުމް ކުރާ ގާޟީދާހުށީ ސީދާ ނަރަކައަށް ކަމަށް ހަދީޘްގައިވަނީ. އެއީ ބަދަލުހިފުމާއި ފަރުދުން ހައްގުނިގުޅާ ގަނެވޭތީކަމަށް ގަބޫލެއް ނުކުރެވޭތަ؟\nމެއި 15, 2021 12:23\nކެރެންޔާ ނިކަން އުތުރު ތިލަފަޅުގެ އެއްބަސްވުން ރައްޔިތުނައް ހާމަ ކޮއްލަ ބަލަ ނުލާހިކު ޕަބުލިކް އިންޓުރެސްޓު މި ކަމުގައި އެބައޮތެއްނު .\nމެއި 15, 2021 12:42\nލިސްޓަށް އުނި އިތުރު ގެނެސް ބޭނުންނަމެއް ޖަހައި ބޭނުން ނަމެއް ކަޑައޭ ޢާއްމު ކުރި ކުރުމަކީ މަޖުލީހުގެ ޒިއްމާދާރު ކަމެއް ނެތް ކަމާއި ތަންދޮރު ނޭނގޭ ކަމުގެ ސާބިތު ދަލީލެކެވެ. ފުރިހަމަ ހައްޤެކެވެ. އަދި ކީއް ހެއްޔެވެ؟ ކޮމިޝަނުގެ އުފަންކޮށްފައިވާ ލިސްޓަކީ އެއްވެސް ކަހަލަ އަސާސެއް ގެ މައްޗަށް އެކުލަވާލާފައިވާ ލިސްޓެއް ނޫންކަން އިތުރު ހެއކެއްނެތި އޜގައިވާ ލިއުންތަކުން ސާބިތު ވެއެވެ. އެހެނަސް އަދި އެހެނަސް އެ ލިސްޓްގައި ވާ އެއްވެސް މީހެއް ގެ ނަމަވެސް ނުވަތަ އެޑްރެގަށް ބަދަލު ގެނައުމީ، އަހަރު ތަކަށް ބަދަލު ގެނައުމީ އަކީ ކާރދާށް ބަދަލު ގެނަުމާއި ނުވަތަ ފޮހެލައި އިތުރު ބަސް ތައް ލިސްޓްގައި ލިއުމަކީ މަޖުލީހަށް ކުރެވޭނެ ކަމެއް ނޫނެވެ. އެކަން ކަން ކުރި މެންބަރުން އެކުރީ ވަރށްބޯޑު ކުށެކެވެ. މިކުށުގައި ތިޔަ ޙިސާނުވެސް ހިމެނޭ އެވެ.\nމެއި 15, 2021 12:44\nހިސާންއަކީ އަބްލޯގާޒީ ހައްޔަރުކުރުމުގެ ހުރިހާކަމެއް އެމްއެންޑީއެފްލައްވާކުރުވުމުގަވެސް ގާނޫނީލަފާލިޔެ އެމްއެންޑީއެފް ލޯޔަރް ޒުބައިރުއައް ފޮނުވިބޭފުޅާ\nމެއި 15, 2021 12:49\nހިސާން ނުބުނަންތަ ނަޝީދަށް ދިން ހަމަލާއާ ގުޅިގެން އާރުލާ ކަހަލަ ވާހަކައެެއް. އެމައްސަލާގައި އަނގަމަޑުން ލައިގެން ހުންނަންޔާނު ދަރިކަލުން މީރާ ކޯފާވާނެ. ބޮލުގައި ތުހުމަތު އަޅުވާނެ\nމެއި 15, 2021 12:51\nއޭ ހިސާނޫ!!! ލިސްޓަށް އުނި އިތުރު ގެނެސް ބޭނުންނަމެއް އުނިކޮށް ބޭނުންނަމެއް އިތުރުކޮށް ކޮމިޝަނުގެ ލިސްޓް ކޮށާ މަށާ ހެދުމަށްފަހު ޢާއްމު ކުރި މައްސަލަ ދިފާއޫ ކުރާނަމޭ ހިތާ ތެދުވީ ހެއްޔެވެ؟\nމެއި 15, 2021 12:53\nސުލޫކީމައްސަލަ އުފަންކުރުވާހިސާނުއެވެ. ތިޔައުފައްދާމައްސަލައިގެ އެއްވެސްބޭނުމެއްނުހިފޭނެދުވަހާމެދު ވިސްނާށެވެ. އެދުވަހުއެހީތެރިވާނެ ބިޓުންނެއް ނުތިބޭނެއެވެ. އެދުވަހު ބަދަލުދޭންޖެހޭމީހުނަށް ބަދަލުދެމުންގޮސްދޭނެއެއްޗެއް ނެތުމުން އެމީހުންގެފާފަތައްބޮލުއަޅަންޖެހޭދުވަހު އެހީވާނެމީހެއް ނުހުންނާނެއެވެ. ހަމަނަފްސީނަފްސީއެވެ.\nމެއި 15, 2021 12:59\nއަހަރުމެން ދިވެހި ރައްޔިތުން ހިތްވަރާއެކު ކަނޑައޅައި ސާބިތު މިއުޅެނީ ކޮމިޝަނުގެ ލިސްޓަކަށް މަޖުލީހުން ބަދަލުގެ ނުގެނެވޭނެ ކަމަށެވެ. މިކަން ދިފާއޫ ކުރަން ދައްކާ ވާހަކަ ތަކަކީ ޤާނޫނީ އުންޞުރެއް ނެތް ބަޔަކު ދައްކާ ވާހަކަތަކެވެ.\nމެއި 15, 2021 13:00\nރިޔާސީވައުދަކުން ކޮށްފައޮތް ހިޔާނާތެއް ނުނެގޭނެ ސޯލިހުއާއި އަންނީގެ ނަން ހިޝާން އިސްވެހުންނަވައިގެން ވަނީ އުނިކޮށްފަ މިއަށްވުރެބޮޑު ހިޔާނާތެއް ނެތް މިއީ ތިޔަކޮމިސަނުގެ ސައްހަކަމާމެދު ހިޔާލު އުފެދިފައިވާކަމެއް އ. ދ ގެ މިނިވަންކޮމިޓިއަކުން ތިމަށްސަލ ބަލަންޖެހޭ.\nމެއި 15, 2021 13:07\nތަހުގީގަށް ހުރަސްއަޅައި، މީސްތަކުންގެ ޢަބުރު ކަތިލާފައިވާތީ، ކަމަނާ އިސްތިއުފާ ދޭންޖެހޭ! ޖުޑީޝަރީވެސް ހިސޯރުކޮށްގެން ތިޔަހެން ބޮޑު ގޮނޑީގައި ވެޑުވިގެނެއް ނުދެވޭނެ! ހަމަ މިހާރު އިސްތިއުފާ ދީ! ކޮބައިތޯ ތިޔަ ކިޔެވި ގާނޫނު! މިހާރު މިގައުމުގައި އޮތީ ކޮން ރައްކާތެރި ކަމެއްތޯ؟\nއިންސާނީ ހައްގުތަކާއި މިނިވަންކަމުގެ ނަމުގައި ގޮވި ފަތިވަތިވަރު ކޮބައިތޯ؟ ކަލެއާއި ކަލޭގެ އައުވާނުން ވަނީ ނުލަފާ ޖައްބާރު ޖާހިލުންގެ ތެރޭގައި، އަދި ފަސާދަކުރާ މީހުންގެ ތެރޭގައި....\nހިސާނޫ ހުސައިނޫ އަށް ދަސްކޮށްދޭންޖެހެނީ ތިޔަ ވިދާޅުވި ލިސްޓަކީ މަޖުލީހުގެ މިލްކަކަށް ނުވާ ލިސްޓެކެވެ. އެއީ އެހެން ފަރާތެއްގެ މިލްކެކެވެ. އެހެންކަމުން އެ ލެތުމަށް އުނި އިތުރު ގެނެސް އާއްމު ކުރުމަކީ މަޖުލީހަށް ކުރެވޭނެ ކަމެއް ނޫނެވެ. ޙަމަ ނޫނެވެ.\nމެއި 15, 2021 13:26\nތިޔަ ލިސްޓަށް އުނިއިތުރު ގެނެސް އާއްމުކުރި ހުރިހާ މެންބަރުން ތިޔަވަނީ ގޮޅިއަކަށް ފެތިފައެވެ. އަވަހަށް ނުވަތަ ލަހުން ނަމަވެސް މި މައްސަލަ ބެލުމަށް މިޤައުމު ތެދުވާނެއެވެ. ތިޔަ ކުށްވެރި ޢަމަލު ދިފާއު ކުރަން ހިސާނުމެން ދައްކާ ވާހަކަތަކަކީ ޤާނޫނީ ތަރަޙައިން ބޭރުގައި ދައްކާ ވާހަކަތަކެވެ.\nމެއި 15, 2021 13:58\nޔަޤީނުންވެސް ތި ފައިސާ ކޭ މީހުން އެނގޭނެ ދުވަހެއް އެބައޮތް. މިއަދު މަށޭ މަށޭ ނޫނޭ ކިޔަކިޔާ ތިބެވިދާނެ.\nޤިޔާމަތްދުވަހުން ކޮންތާކަށްބާ ވަންނާނީ.\nތިހެން ގޮވާ މީހުންވެސް ހުންނާނީ ތިކަމުގައި ހޭކިފަ\nމެއި 15, 2021 16:04\nހިސާން ދެއުޅިއެްނުވާވާހަކަ ނުދައްކާ. ކަލޭގެ ތިޔަ ޤާނޫނީވަކީލުކަމުގެ އެއްވެސް އަގެއްނެތް. މުޅި ރައްޔިތް އެއްކޮށް އެދުނީމަ ނުކެރުނު އިންޑިޔާ އާއެކު ވި އެއްބަސްވުންހަމކުރާކަށް.\nމެއި 15, 2021 16:21\nމަންޖޭ ، އަދި ހަމަ ހޭގަތޯ ތިހުންނަވަނީ ، ގާނޫނީ ވަކީލް ކަމުގެ ސަނަދު ނަންގަވައިގެން... ދަޑިވަޅު ބަލާފަ މިޅުކަމެއް ކޮއްލަން ރައްޔިތުން މޮޔަގޮއްވަން ކުރުވިކަމެއް. ރައްޔިތުން ގެ ފައިސާއިން މުސާރަނަންގަވައިގެން ކޮންކަމެއް ވަނީ....\nތިޔަބުނާ އުސޫލުން އަހަރުމެންނައް ތުހުމަތު ކުރެވިދާނެ ތިތާތި ތިބީ ހުސްވަގުންކަން... އެހެން ނޭ ކިޔާފަ ކަލޭމެން ވަގުންނައްވޭތަ؟؟؟؟؟\nހުސް އަމާބުނީތީ ފަރައްދާ އުސޫލުން ކަނަކަން ނިންމަން އިގޭ ބައެއް ނޫނީ ނެއް ތިތާގަ\nމެއި 15, 2021 18:11\nދެން ތިޔަކަހަލަ ބަހަނާ ދައްކައިގެން ލާދީނީ އެމްޑީޕީގެ ހުރިހާ މުޖުރިމުން ސަލާމަތްކުރާނެކަން އެނގޭ ތީ ކޮން ބައެއްކަން މިޤައުމުގެ ރައްޔިތުންނަށް ވަރަށްސާފު\nމެއި 31, 2021 22:52\nގާނޫނީފުއްގަނޑު މޮޑެވިދާނެ ބޭނުންގޮތަކަށް މިއަދު މަޖުލިސް އަތުގަ ވެރިކަން އަތުގަ، މިއަދު ހުރިހާކަމެއްވެސް އިންސާފުންދާނީ ދެއްތޯ ،


Furabandheh Nethi Inthihaabu Faskurumakee Goaheh - Dr.Didi - Vaguthu\nފުރަބަންދެއް ނެެތި އިންތިހާބު ފަސްކުރުމަކީ ގޯހެެއް ކަމަށް ކުރީގެ އުއްތަމަ ފަނޑިޔާރު އަހުުމަދު އަބްދުﷲ ދީދީ ވިދާޅުވެެއްޖެ އެެވެ.\nސިއްހީ ކުއްލި ނުރައްކަލުގެ ހާލަތު ދިގުދަންމާލުމާއި ގުޅިގެން ލޯކަލް ކައުންސިލް އިންތިހާބު މާރިޗް ހައެއްގައި ނުބޭއްވޭނެ ކަމަށް އިލެކްޝަން ކޮމިޝަނުން އިއްޔެ ވަނީ ވިދާޅުވެފައެވެ.\nމިކަމާއި ގުޅިގެން ކުރީގެ ފަނޑިޔާރު އަބްދުﷲ ދީދީ މިއަދު ކުރެއްވި ޓްވީޓެއްގައި ވިދާޅުވެފައި ވަނީ، އިންތިހާބު ފަސްކޮށްފައި ވަނީ ޤާނޫނު އަސާސީއާއި ހިލާފަށް ކަަމަށާއި، ޤާނޫނާއި ހިލާފަށް އިންތިހާބު ފަސްކުރުމުގެެ ބާރު އެއްވެސް ފަރާތަަކަށް ލިބިގެން ނުވާކަމަށެެވެެ.\nސިއްހީ ކުއްލި ނުރައްކަލުގެ ހާލަތު ދެމިއޮތް ކަމުގައިވީނަމަވެސް ގައުމު އޮތީ ފުރަބަަންދުގެެ ހާލަތުގައި ނޫން ކަމަށް އޭނާ ވަނީ ވިދާޅުވެފައެވެ. އަދި އިންތިހާބު ފަސްކުރުމަކީ ރައްޔިތުންގެ ބާރު ކަނޑުވާލުން ކަމަށް ފާހަގަކުރައްވާ ފަނޑިޔާރު އަބްދުﷲ ދީދީ ވިދާޅުވެެފައި ވަނީ، ރައްޔިތުންގެ ބާރުު ކަނޑުވާލާ ހުރިހާ ފަރާތްތަކަކުން ޒިންމާ ނަގަން ޖެހޭ ކަމަށެވެެ. އަދި އެފަރާތްތައް ޖަވާބުދާރީ ކުރެވޭނެ ކަމަށްވެެސް އޭނާ ވަނީ ވިދާޅުވެފައެވެެ.\nމީގެެ ކުރިން "ވަގުތު" އަށް މައުލޫމާތު ދެއްވަމުން އިލެކްޝަން ކޮމިޝަނުގެެ ރައީސް އަހުމަދު ޝަރީފް ވިދާޅުވެފައި ވަނީ އިންތިހާބު ބާއްވާ ކަމަށްވާނަމަ ސިއްހީ ކުުއްލި ނުރައްކަލުގެ ހާލަތު އުވާލުން ނުވަތަ ޤާނޫނަށް އިސްލާހު ގެންނަން ޖަަހޭ ކަމަށެެވެެ. އަދި އިންތިހާބު ބޭއްވުުމުގެ ދެމަސް ކުރިން މިކަންކަން ކުރެވެެން ޖެެހޭނެެ ކަމަށާއި، އެހެން ނޫނީ އިންތިހާބު ފަސްކުރުން ނޫން ގޮތެއް ގާނޫނުގެ ތެރެެއިން އެެ ކޮމިޝަނަށް ނޯންނާނެ ކަމަށް އޭނާ ވަނީ ވިދާޅުވެެފައެވެ.\nކައުންސިލް އިންތިހާބު ފަސްކުރުމާއި ގުޅިގެެން އިދިކޮޅުގެ ގިނަ ފަރާތްތަކަކުން އަންނަނީ ނުރުހުުން ފާޅުކުރަމުންނެވެ. އަދި އެމްޑީޕީ އަށް ނިސްބަތްވާ ބައެއް ފަރާތްތަކުންވެސް އަންނަނީ މާޗު މަހުގެ ހަވަނަ ދުވަހު އިންތިހާބު ބޭއްވުން މުހިިންމު ކަމަށް ވިދާޅުވަމުންނެވެ. އޭގެ ތެެރޭޭގައި ރައްޔިތުުންގެ މަޖިލީހުގެ ރައީސް، ރައީސް މުހައްމަދު ނަޝީދުވެސް ހިމެެނިވަޑައިގަންނަވައެވެެ.\nއެގޮތުން ރައީސް ނަޝީދު ރޭ ކުރެއްވި ޓްވީޓެއްގައި ވިދާޅުވީ، ކައުންސިލް އިންތިހާބު ވީހާސް އަވަހަށް ބޭއްްވުމަށް ގާނޫނަށް ބަދަލު ގެންނަން ޖެހޭ ނަަމަ، އެކަން ކުރުން މުހިންމު ކަމުގައި އެމަނިކުފާނު ދެކޭ ކަމަށެވެ.


"ސަޗިން: އަ ބިލިއަން ޑްރީމްސް"ގެ ޓްރެއިލާ ނެރެފި\nސަޗިން:އަ ބިލިއަން ޑްރީމްސް\nމިފިލްމް ޕްރިމިއާ ކުރުމަށް ހަމަޖެހިފައިވަނީ މިއަހަރުގެ މެއި މަހުގެ 26 ވަނަ ދުވަހު\n18 އޭޕްރިލް 2017 | އަންގާރަ 16:43\n"ސަޗިން: އަ ބިލިއަން ޑްރީމްސް"ގެ ޕޯސްޓަރެއް\nއިންޑިއާގައި މިހާތަނަށް އުފެދުނު އެންމެ މޮޅު ކްރިކެޓް ކުޅުންތެރިޔާ ސަޗިން ޓެންޑްލްކަރްގެ ހަޔާތާ ގުޅޭ ގޮތުން ހަދާ ފިލްމް "ސަޗިން: އަ ބިލިއަން ޑްރީމްސް" ގެ ޓްރެއިލާ ރިލީޒްކޮށްފިއެވެ.\nއިންޑިއާއަށް ކްރިކެޓްގެ ރޮނގުން ސަޗިން ވަނީ ވަރަށް ގިނަ ކާމިޔާބީތައް ހޯދައިދީފަ އެވެ. ބައެއް މީހުން ގަބޫލު ކުރާ ގޮތުގައި ސަޗިންއަކީ އިންޑިއާގެ ކްރިކެޓް ލެޖެންޑެކެވެ.\nމިފިލްމުގައި ސަޗިންއަށް ކްރިކެޓްގެ ދާއިރާއަށް ނިކުމެވުނު ގޮތާއި ކާމިޔާބު މީހަކަށް ވުމަށް އޭނާއަށް ދިމާވި ގޮންޖެހުންތައް ދައްކުވައިދޭނެއެވެ.\nމިފިލްމް ޕްރިމިއާ ކުރުމަށް ހަމަޖެހިފައި ވަނީ މިއަހަރުގެ މެއި މަހުގެ 26 ވަނަ ދުވަހު ގައެވެ. ސަޗިންގެ ހަޔާތާ ގުޅޭ ގޮތުން ހަދަމުންދާ ފިލްމްގެ ލީޑް ރޯލުގައި ހަރަކާތްތެރިވަނީ ވެސް ސަޗިން އެވެ. ޖޭމްސް އަސްކިން ލިޔެ، ޑައިރެކްޓްކޮށްފައިވާ މި ޑޮކިއުމަންޓްރީގައި ސަޗިންއާ އެކު، އަންހެނުން އަންޖަލީ ޓެންޑްލްކަރް، ކްރިކެޓް ކުޅުންތެރިޔާ ވިރެންދަރް ސެއުވާގް އާއި ކްރިކެޓް ކުޅުންތެރިޔާ މަހިންދްރަ ސިންގް ދޯނީ ފެނިގެންދާނެއެވެ.\n"ސަޗިން: އަ ބިލިއަން ޑްރީމްސް" ގެ މިއުޒިކް ތައްޔާރުކޮށް ދީފައި ވަނީ އޮސްކާ ހާސިލްކޮށްފައިވާ އިންޑިއާގެ މިއުޒިޝަން އޭއާރް ރަހްމާނެވެ.\nމި ޑޮކިއުމެންޓްރީގަ ޓްރެއިލާ ލޯންޗް ކުރަން ބޭއްވި ހަފުލާގައި ސަޗިން ބުނީ އޭނާގެ ހަޔާތުގެ ދަތުރުގެ ވަރަށް ގިނަ ވާހަކަތައް "ސަޗިން: އަ ބިލިއަން ޑްރީމްސް" އިން ދައްކުވައި ދޭނެ ކަމަށެވެ. އަދި 24 އަހަރުގެ ކެރިއަރުގައި އޭނާ އަށް ލޯބި ދިން އެންމެންނަށް ސަޗިން ވަނީ ޝުކުރު އަދާކޮށްފަ އެވެ.\nމި ފިލްމުގެ މަސައްކަތްތަކާ ބެހޭ ގޮތުން ސަޗިން ބުނީ ފިލްމްގެ ހުރިހާ މަންޒަރަކާއި މެދުވެސް އޭނާ ވަރަށް ހިތްހަމަޖެހޭ ކަމަށެވެ.\nސަޗިން ބުނީ މިފިލްމްގެ މަސައްކަތް ފެށުމުގެ ކުރިން ފިލްމް ކުޅުމަކީ ވަރަށް ފަސޭހަ ކަމެއް ކަމަށް އޭނާއަށް ކުރިން ހީވެފައި އޮތް ކަމަށެވެ. ނަމަވެސް ހަގީގަތުގައި ފިލްމް ކުޅުމަކީ އެހާފަސޭހަ ކަމެއް ނޫން ކަމަށާއި އަދި ކްރިކެޓް ކުޅުމާ އަޅާ ބަލާއިރު ފިލްމީ ދާއިރާގެ މަސައްކަތްތަކަކީ މާއުނދަގޫ އަދި އެހާމެ ބުރަ މަސައްކަތެއް ކަމަށެވެ.\nމިފިލްމަކީ މިއަހަރު ތެރޭގައި ޕްރިމިއާ ކުރާ ފިލްމްތަކުގެ ތެރެއިން އެންމެ ތަފާތު އަދި އެންމެ މަގުބޫލުއެއް ފިލްމަށް ވެގެންދާނެ ކަމަށް ގަބޫލުކުރެވެއެވެ. އެއީ މިފިލްމު ޑައިރެކްޓްކުރާ ޖޭމްސްއަކީ އުފެއްދުންތެރި ފިލްމީދާއިރާގައި ކާމިޔާބު ޑައިރެކްޓަރަކަށް ވުމާއި ސަޗިންގެ މަގުބޫލު ކަން އިންޑިއާގައި ބޮޑުވުމެވެ.\nސަޗިން އަކީ އިންޑިއާގެ ގައުމީ ކްރިކެޓް ޓީމުން ފެނިގެން ދިޔަ ހުނަރުވެރި ބެޓްސްމަނެކެވެ. އުމުރުން 43 އަހަރުގެ ސަޗިން އަކީ މިހާރު އިންޑިއާގެ ގާނޫނު ހަދާ މަޖިލީހުގެ މެންބަރެކެވެ.\nއިންޑިއާގައި އުފެދުނު އެންމެ ކާމިޔާބު ކްރިކެޓް ކުޅުންތެރިޔާ ސަޗިންގެ ހަޔާތާ ބެހޭ ގޮތުން ޑޮކިއުމެންޓްރީ ފިލްމެއް ރިލީޒްކުރުމަށް ތައްޔާރުވަމުންދާއިރު މަޝްހޫރު ކްރިކެޓް ކުޅުންތެރިޔާ އެމްއެސް ދޯނީގެ ހަޔާތުގެ މައްޗަށް ބިނާކޮަށް މިދިޔަ އަހަރުގެ ތެރޭގައި ފީޗާ ފިލްމެއް ވަނީ ނެރެފައެވެ. ސުޝަންތު ސިންގް ރާޖްޕޫތުގެ މޮޅު އެކްޓިން ފެނިގެންދިޔަ އެ ފިލްމަށް ބޮޑު ކާމިޔާބީއެއް ލިބިފައި ވެއެވެ.


Community Religious Workers | މިއީއަވަށުބުރުޖެހުމަށް ހިއްވަރުދިނުމަށްބޭނުންކުރާނެމުޤައްރަރެވެ.މިތަކެތި ހިތުދަސްވާންޖެހޭނެއެވެ.\nމިއީ އަވަށުބު ރުޖެހުމަށް ހިއްވަރު ދިނުމަށް ނަސޭޙަތް ދިނުމަށް ބޭނުންކުރާނެ މުޤައްރަރެވެ. މިތަކެތި ހިތުދަސްވާންޖެހޭނެއެވެ.\nالحمد لله رب العالمين والصلاة والسلام على سيدنا محمد وعلى آله وصحبه اجمعين اما بعد ! السلام عليكم ورحمة الله وبركاته وبعد\nހަމަކަށަވަރުން ކާމިޔާބާއި ދިންނެވުމާއި ބާއްޖަވެރިކަން ބީނާވެގެންވަނީ ދީނުގެعمل ތަކުގެ މައްޗައް. މާތްالله سبحانه وتعالى ، وحى ކުރެއްވިއެވެ.\nمَنْ عَمِلَ صَالِحًا مِنْ ذَكَرٍ أَوْ أُنْثَىٰ وَهُوَ مُؤْمِنٌ فَلَنُحْيِيَنَّهُ حَيَاةً طَيِّبَةًۖ وَلَنَجْزِيَنَّهُمْ أَجْرَهُمْ بِأَحْسَنِ مَا كَانُوا يَعْمَلُونَ ﴿٩٧النحل﴾ މާނައީ:مؤمنއަކު ކަމުގައިވާحال،ފިރިހެނުންގެ ތެރެއިން ވިޔަސް، ނުވަތަ އަންހެނުންގެ ތެރެއިންވިޔަސް ،صالح عمل އެއް ކޮށްފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށް ރަނގަޅު، ބާއްޖަވެރި ދިރިއުޅުމެއް، ތިމަންރަސްކަލާނގެ ދެއްވާހުށީމެވެ. އަދި ހަމަކަށަވަރުން، އެއުރެން عملކޮށް އުޅުނު އެންމެ ހެޔޮގޮތުގެ ދަރުމައިން، އެއުރެންނަށް، ތިމަންރަސްކަލާނގެ ޖަޒާ ދެއްވާހުށީމެވެ.\nމިހެންކަމުން ދީނެއްގެ މައްޗަށް ބިނާވެގެންނުވާ އެއްވެސް އުއްމަތެއް މިފަސްގަނޑުގައި ނުވެއެވެ. މާތްالله سبحانه وتعالى ، وحى ކުރެއްވިއެވެ.\nقال الله تعالى : وَإِنْ مِنْ أُمَّةٍ إِلَّا خَلَا فِيهَا نَذِيرٌ ﴿٢٤فاطر﴾\nމާނައީ: އަދި އެأمّةއަކަށް إنذارކުރައްވާ ބޭކަލަކު،އިސްވެގޮސްފައިނުވާ އެއްވެސް أمّةއެއް ނުވެތެވެ.\nދީނަކީ ފުރާނައިގެ ކާނާ\nދީނަކީ ފުރާނައިގެ ކާނާ. އިންސާނާ އުފެދިފައިވަނީ މައިގަނޑު ދެއެއްޗެއްގެ މައްޗަށް. އެއީ ޖިސްމާއި ރޫޙް . އެއިންކޮންމެ އެއްޗެއްމެ ދިރިހުރުމަށްޓަކައި ކާނާއަކަށް ބޭނުންވޭ. ޖިސްމުގެ ކާނާއަކީ ކާބޯތަކެތި. ރޫޙުގެ ކާނާއަކީ އީމާންކަން.\nމާތްالله سبحانه وتعالى ، وحى ކުރެއްވިއެވެ.\nقال الله تعالى : أَفَمَنْ شَرَحَ اللَّهُ صَدْرَهُ لِلْإِسْلَامِ فَهُوَ عَلَىٰ نُورٍ مِنْ رَبِّهِۚفَوَيْلٌ لِلْقَاسِيَةِ قُلُوبُهُمْ مِنْ ذِكْرِاللَّهِۚأُولَٰئِكَ فِي ضَلَالٍ مُبِينٍ ﴿٢٢الزمر﴾\nމާނައީ: ފަހެ،الله سبحانه وتعالى ،إسلام دينއަށް އެމީހެއްގެ ހިތް ތަނަވަސް ކޮށްދެއްވުމުން އޭނާގެ ވެރިރަސްކަލާނގެ حضرةން نورއެއް ލިބިފައިވާމީހަކު (އެނޫން މީހަކާ އެއްފަދަހެއްޔެވެ؟) ފަހެ، اللَّهހަނދާންކުރުން ދޫކުރުމުން، އެއުރެންގެ ހިތްތައް ހަރުކަށިވެފައިވާ މީހުންނަށް ހަލާކު ހުށްޓެވެ. އެއުރެންވަނީ، ފާޅުވެގެންވާ މަގުފުރެދުމެއްގައެވެ.\nއިންސާނުންނަކީ ބޭކާރުގޮތުގައި އުފެދިފައިވާ ބައެއްނޫން.\nقال الله تعالى : أَفَحَسِبْتُمْ أَنَّمَا خَلَقْنَاكُمْ عَبَثًا وَأَنَّكُمْ إِلَيْنَا لَا تُرْجَعُونَ ﴿المؤمنون١١٥﴾\nމާނައީ: ހަމަކަށަވަރުން،ތިމަންރަސްކަލާނގެ ތިޔަބައިމީހުން ހެއްދެވީ،ބޭކާރުގޮތުގައި،ކުޅިވަރަށްކަމަށާއި، ހަމަކަށަވަރުން،ތިޔަބައިމީހުން ތިމަންރަސްކަލާނގެ حضرةއަށް رجوع ނުކުރައްވާނޭކަމަށް، ތިޔަބައިމީހުން ފަހެ،ހީކުޅައީހެއްޔެވެ؟\nوَمَا خَلَقْتُ الْجِنَّ وَالْإِنْسَ إِلَّا لِيَعْبُدُونِ﴿٥٦الذاريات﴾\nމާނައީ: ތިމަންރަސްކަލާނގެއަށް އަޅުކަން ކުރުމަށް މެނުވީ، ތިމަންރަސްކަލާނގެ ޖިންނީންނާއި، އިންސީން ނަހައްދަވަމެވެ.\nއަޅުކަމުގެ މާނައިގައި ބަހާއި ޢަމަލުން الله سبحانه وتعالى ރުހިވޮޑިގަންނަވާ އެންމެހާކަންތައްތައް ޝާމިލުވެގެންވޭ.\nއީމާންކަން އެއީ الله ގެ ރުއްސެވުން ހޯދާގަތުމަށްޓަކައި ދާންއޮތްމަގު.\nއީމާންކަން އެއީ آخرة ގެ ބާއްޖަވެރިކަން ހޯދާގަތުމަށްޓަކައި ދާންއޮތްމަގު.\nއީމާންކަން އެއީ ދުނިޔޭގެ ހެވާއިލާބަ ހޯދާގަތުމަށްޓަކައި ދާންއޮތްމަގު.\nއީމާންކަން އެއީ مجتمعގެ ހަމަޖެހުން ހޯދާގަތުމަށްޓަކައި ދާންއޮތްމަގު.\nوَمَنْ أَعْرَضَ عَنْ ذِكْرِي فَإِنَّ لَهُ مَعِيشَةًضَنْكًاوَنَحْشُرُهُ يَوْمَ الْقِيَامَةِ أَعْمَىٰ ﴿١٢٤طه﴾\nމާނައީ: އަދިތިމަންރަސްކަލާނގެ قرآنއަށް ފުރަގަސްދީފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްއޮތީ، ދަތިދިރިއުޅުމެކެވެ. އަދިقيامةދުވަހުން އެމީހަކު ކަނުމީހެއްގެ ގޮތުގައި محشرއަށް ފޮނުއްވާހުށީމެވެ.\nރަސޫލުބޭކަލުން ފޮނުއްވުމުގެ مقصد\nالله سبحانه وتعالىރަސޫލުން ފޮނުއްވެވީ މީސްތަކުންނަށް އެއިލާހުގެ شريعة ފޯރުކޮށް ދެއްވުމަށް ޓަކައި .\nوَمَا عَلَى الرَّسُولِ إِلَّا الْبَلَاغُ الْمُبِينُ ﴿العنكبوت١٨﴾\nމާނައީ: އަދިبيانވެގެންވާ އިއްވެވުން މެނުވީ، رسولއާގެ މައްޗަކަށް ނުވެއެވެ.\nރަސޫލުބޭކަލުންގެ ތެރެއިން އެންމެފަހުގެ ރަސޫލަކީ މިއުއްމަތުގެ މާތް ނަބިއްޔާ محمد صلى الله عليه وسلم. އެކަލޭގެފާނަކީ އެންމެފަހުގެ ނަބިއްޔާކަމުގައިވުމުން އެކަލޭގެފާނުގެ ރިސާލަތުވެސް އައިސްފައިވަނީ ހުރިހައި ޒަމާނަކާއި ހުރިހައި ބަޔަކަށް عامވެ شاملވެގެންވާގޮތަށް.\nالْيَوْمَ أَكْمَلْتُ لَكُمْ دِينَكُمْ وَأَتْمَمْتُ عَلَيْكُمْ نِعْمَتِي وَرَضِيتُ لَكُمُ الْإِسْلَامَ دِينًا ﴿٣ المائدة ﴾\nމާނައީ: މިއަދު، ތިޔަބައިމީހުންގެدين، ތިޔަބައިމީހުންނަށް ތިމަންރަސްކަލާނގެ ފުރިހަމަކޮށް ދެއްވައިފީމެވެ. އަދި ތިމަންރަސްކަލާނގެنعمة، ތިޔަބައިމީހުންގެ މައްޗަށް ތިމަންރަސްކަލާނގެ ފުރިހަމަކޮށް ދެއްވައިފީމެވެ. އަދިإسلام دين ތިޔަބައިމީހުންނަށް دينއެއްކަމުގައި، ތިމަންރަސްކަލާނގެ ރުހިވޮޑިގެންފީމެވެ.\nأنا خاتم النبيين ولا نبي بعدي\nމާނައީ: ތިމަންކަލޭގެފާނަކީ ނަބީކަން ޚަތަމު ކުރެއްވި ނަބިއްޔާއީމެވެ. އަދި ތިމަންކަލޭގެފާނަށްފަހު ނަބީއަކުނުވެއެވެ.\nމިހެންކަމުން ދީނަށްޓަކައި އެންމެ މަތިވެރި ލާމަސީލު ޤުރުބާނީ ތަކެއްދެއްވެވީ އެނަބިއްޔާ . އެއީ ބަޔާންކޮށް ހުސްވާނެ ޤުރުބާނީ ތަކެއްނޫން . ހަމަ އެކަނި މިސާލެއްގެގޮތުން\nقريش ގެމީހުންއެކަލޭގެފާނަށް ދެއްކިއެކިއެކިއަފުވަތައް . ނަމަވެސް އެކަލޭގެފާނު ވިދާޅުވީ والله لو وضعوا الشمس في يميني والقمر في يساري على أن أترك هذا الأمر ما تركته" މަނައީ:- މާތް ގަންދީބުނަމެވެ. އެބައިމީހުން ތިމަންކަލޭގެފާނުގެ ކަނައަތަށް އިރު މިލްކުކޮށްދީފައި އަދި ވައަތައް ހަނދު މިލްކުކޮށްދީފައި އެކަންދޫކޮށްލާށޭ ބުނިކަމުގައި ވިއަސް ތިމަންކަލޭގެފާނު އެކަން ދޫނުކުރާ ހުށީމެވެ.\nތިންއަހަރުދުވަސްވަންދެން އެކަލޭގެފާނުގެ މައްޗަށް އަޅާފައިއޮތް إجتماعيއަދިإقتصادي ދަތިކުރުމުގެ ފިޔަވަޅުތައް.\nطائف އަށް އިސްލާމްދީނަށް ނަސްރު ހޯއްދެވުމަށް ވަޑައިގަތުމުން އެރަށުގެ މޮޔަކުދީން ލައްވައި އެކަލޭގެފާނު ކުދުގަލުންތަޅާ ރަޖަމުކުރުން . ނަމަވެސް އެކަލޭގެފާނު الله އަށް ދެންނެވީ إِنْ لَمْ يَكُنْ بِكَ غَضَبٌ عَلَيَّ فَلاَ أُبَالِي ، މާނައީ: އިބަ އިލާހުގެ ކޯފާއެއް އަޅުގެމައްޗަށް ނުވާނަމަ އެހެންކަންތަކާއި މެދު ފަރުވާލެއްނެތެވެ.\nނަމާދަށް كعبة ގައި ހުންނަވާ ވަޤުތު ބަލާފައި ބޯފުޅަށް ކުނިވެފައި ހުންނަށް ބަނޑުގޮހޮރުތައް އަޅަމުން ދެންދިޔަ.\nނަމަވެސް އެކަލޭގެފާނު ފަހަތައްޖެހިވަޑައިނުގަންނަވާ. އެކަލޭގެފާނު ގެންދެވީ ދީނަށްޓަކައި ފިދާވަމުން. އެކަލޭގެފާނާއި އެކަލޭގެފާނުގެ އަސްޙާބުބޭކަލުން ދީނަށްޓަކައި ނަފުސާއި މުދަލާއި ވަޤުތާއި އަދި މުޅި ޙަޔާތް އެއްކޮށް ޤުރްބާނީކޮށްލެއްވި. އެބޭކަލުންގެ މުދަލާއި އެބޭކަލުންގެ މަސައްކަތްތައް ދީނުގެ މަގުގައި ނިކުތުމުން މަނާއެއްނުކުރި.\nމާނައީ: ތިމަންކަލޭގެ ފާނުގެ ފަރާތުން އެއްމެ އާޔަތެއް ނަމަވެސް އެހެންމީހުންނާއި ހަމަޔަށް ފޯރުކޮށްދޭށެވެ. رسول الله صلى الله عليه وسلم ، ސުވަރުގަވަޑައިގަތީ އެކަލޭގެފާނުގެ މަސްއޫލިއްޔަތު ފުރިމަކުރައްވާ ދެއްވަވާފައި. އެކަލޭގެފާނުގެ އަސްޙާބުބޭކަލުން ވަނީއެބޭކަލުންގެ މަސްއޫލިއްޔަތު ފުރިމަކުރައްވާ ދެއްވަވާފައި. ދެން ބާކީ އޮތީ އުއްމަތުގެ މަސްއޫލިއްޔަތު.\nދީނުގެ دعوةދިނުމަކީ ކޮންމެ މުސްލިމެއްގެ ހަޤީޤީވަޒީފާ . ކޮންމެ މުސްލިމަކީ ގޭތެރޭގައި ހުންނައިރު ، މަސައްކަތުގައި ހުންނައިރު، ވިޔަފާރީގައިހުންނައިރު ،މަގުމަތީގައި ހުންނައިރު ދީނަށް ގޮވާލާމީހަކަށް ވާންޖެހޭ. ސަބަބަކީ އޭނާއަކީ އެމަސްއޫލިއްޔަތު ހަވާލުކުރެވިފައިވާ މީހެއް.\nكُلُّكُمْ راعٍ، وكُلُّكُمْ مسئولٌ عنْ رعِيَّتِهِ\nމާނައީ: ތިޔަބައިމީހުންގެ ތެރެއިން ކޮންމެ މީހަކީ ބަލާބަލަހައްޓަންޖެހިފައިވާ މީހެކެވެ. އަދި ތިޔަބައިމީހުންގެ ތެރެއިން ކޮންމެ މީހަކީ އެމީހާ ބަލާބަލަހައްޓަންޖެހިފައިވާ މީހުންނާއިމެދު قيامةދުވަހުން ސުވާލުކުރެވޭނެ މީހެކެވެ. ދީނުގެ މަސްއޫލިއްޔަތު އަދާކޮށްގެންމެނުވީ ކާމިޔާބާއި ހަމަޔަށް ވާސިލުނުވެވޭނެ.\nوَالْعَصْرِإِنَّ الْإِنْسَانَ لَفِي خُسْرٍ إِلَّا الَّذِينَ آمَنُوا وَعَمِلُواالصَّالِحَاتِ وَتَوَاصَوْابِالْحَقِّ وَتَوَاصَوْا بِالصَّبْرِ ﴿العصر﴾\nމާނައީ: ޒަމާން ގަންދެއްވަމެވެ . ހަމަކަށަވަރުން، އިންސާނާވަނީ، ގެއްލުމެއްގައި ކަންކަށަވަރެވެ . إيمانވެصالح عملތައްކޮށް، އަދި އެކަކު އަނެކަކަށް حقއަށް وصيةކޮށް، އަދި އެކަކު އަނެކަކަށް ކެތްތެރިވުމަށް وصيةކޮށް އުޅުނު މީހުން މެނުވީއެވެ.


ކިޔަވާ ފޮތްތަކުގައި “ސާރޭ ޖަހާނސެ އައްޗާ” ގިނަވި ގޮތް ބަލަނީ\nދަރިވަރުން ކިޔަވާ ސްކޫލު ފޮތްތަކުގައި މައްސަލަ ހުރުމަކީ އެއްވެސް ވަރަކަށް ގަބޫލުކުރާ ކަމެއް ނޫން ކަމަށާއި އެހެންކަމުން އެކަމުގައި އިހުމާލުވި ފަރާތްތަކަށް ފިޔަވަޅު އަޅާނެ ކަމަށް އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވެއްޖެއެވެ.\nއެޑިއުކޭޝަން މިނިސްޓްރީން މިފަދައިން ބުނެފައި މިވަނީ ގްރޭޑް1 އަދި ގްރޭޑް 10 އާއި ގްރޭޑް 12ގެ ބައެއް ފޮތްތަކުގައި މައްސަލަތަކެއް ހުރިކަން ފެންމަތިވެފައި ވަނިކޮށެވެ. އަދި ގިނައިން މައްސަލަ ހުރީ ގުރިއާން މާއްދާގެ ފޮތްތަކުގައެވެ. އެކަމާއި ގުޅިގެން ސަރުކާރަށާއި އެޑިއުކޭޝަން މިނިސްޓްރީ އަށް އަންނަނީ ފާޑު ކިޔުންތައް ރައްދު ކުރަމުންނެވެ.\nއެޑިއުކޭޝަން މިނިސްޓްރީން މީގެކުރިން ބުނީ ގްރޭޑް1ގެ ގުރުއާން މާއްދާގެ ދަރިވަރުންގެ ފޮތް ޕްރިންޓް ކުރިއިރު، ދެ ސޫރަތެއްގެ އާޔަތްތައް އެކުވެފައިވާކަން އެ މިނިސްޓްރީއަށް ފާހަގަވި ހިސާބުން ފެށިގެން އެކަން ހައްލު ކުރުމަށް ނޭޝަނަލް އިންސްޓިޓިއުޓް އޮފް އެޑިއުކޭޝަނުން\n(އެންއައިއީ) އިން މަސައްކަތް ފަށާފައިވާ ކަމަށެވެ.\nއެކަމާއި ގުޅިގެން އިތުރަށް މައުލޫމާތު ދެއްވަމުން މިއަދު އެޑިއުކޭޝަން މިނިސްޓަރު އައިޝަތު އަލީ ވިދާޅުވީ މިހާތަނަށް ހަތަރު ފޮތެއްގައި މައްސަލަ ހުރިކަން ފާހަގަކުރެވިފައިވާ ކަމަށެވެ. އެގޮތުން އަވަސް ފިޔަވަޅުތަކެއް އެކަމުގައި އަޅާފައިވާ ކަމަށާއި ދަރިވަރުންގެ އަތުން ފޮތްތައް ނަގާފައިވާ ކަމަށް މިނިސްޓަރު ވިދާޅުވިއެވެ.\nއެފަދަ ކުށްތައް ތަކުރާރުވިޔަ ނުދިނުމަށް ގިނަގުނަ ފިޔަވަޅުތަކެއް އަޅާފައިވާ ކަމަށް މިނިސްޓަރު ވިދާޅުވިއެވެ. އެގޮތުން މިހާރަށްވުރެ ބޮޑަށް ފޮތްތަކުގައި ކުށް ހުރިތޯ ބަލާނެ ކަމަށް މިނިސްޓަރު ވިދާޅުވިއެވެ.\nއެކަމަނާ ވިދާޅުވީ ފޮތްތަކުގައި ކުށް ހުރުމަކީ ބަލައިގަނެވޭނެ އަދި ގަބޫލު ކުރެވޭނެ ކަމެއް ވެސް ނޫން ކަމަށެވެ. އެހެންކަމުން އެކަމުގައި އިހުމާލުވި ފަރާތްތައް ހޯދާ ފިޔަވަޅު އަޅާނެ ކަމަށް މިނިސްޓަރު ވިދާޅުވިއެވެ.


Musthafa dhekkevi vaahaka thakakaa guhigen Sangu TV ves 100,000 rf in joorimanaa koffi | Mihaaru\nސަންގު ޓީވީގެ ޕްރޮގްރާމެއް: އެ ސްޓޭޝަން ވަނީ 100،000ރ. އިން ޖޫރިމަނާކޮށްފައި. -- ފޮޓޯ: ސަންގު ޓީވީ\nމުސްތަފާ ދެއްކެވި ވާހަކަތަކަކާ ގުޅިގެން ސަންގު ޓީވީ ވެސް 100،000ރ. އިން ޖޫރިމަނާކޮށްފި\n29 މާޗް 2018 - 13:46 10 comments\nސަންގު ޓީވީގެ ޕްރޮގްރާމެއްގައި ތިމަރަފުށީ ދާއިރާގެ މެމްބަރު މުހައްމަދު މުސްތޮފާ، ރައީސް އަބްދުﷲ ޔާމީނަށް ފާޑުވިދާޅުވެ ދެއްކެވި ވާހަކަތަކަކާ ގުޅިގެން ސަންގު ޓީވީ ވެސް ޖޫރިމަނާކޮށްފި އެވެ. އެ ސްޓޭޝަނަށް އަންގާފައި ވަނީ އެއް މަސް ދުވަހުގެ ތެރޭގައި 100،000ރ. ދެއްކުމަށެވެ.\nމުސްތަފާ ދެއްކެވި ވާހަކަތަކަކާ ގުޅިގެން މީގެކުރިން، ރާއްޖެ ޓީވީ ވެސް ޖޫރިމަނާ ކޮށްފައިވެ އެވެ.\nބްރޯޑްކާސްޓިން ކޮމިޝަނުން މައްސަލަ ނިންމި ގޮތުގެ ބަޔާނުގައި ބުނެފައި ވަނީ، ޑިސެމްބަރު، 8، 2017 ގައި ސަންގު ޓީވީގެ ކޮންޓެންޓު ލައިވްކުރަމުން ދިޔައިރު، ރައީސް އަބްދުﷲ ޔާމީންގެ އަބުރުފުޅަށް ހުތުރުވާ ގޮތަށް ތހުމަތުކޮށް މެމްބަރު މުސްތަފާ ވާހަކަ ދައްކަވާފައިވާ ކަމަށެވެ. ރައީސަށް އަވަގުރާނަ ގޮވާފައިވާ އެ ކޮންޓެންޓަކީ ރައީސް ޔާމީންގެ އަބުރުފުޅާއި ކަރާމާތަށް އުނިކަން ލިބޭ ފަދަ ކޮންޓެންޓެއް ކަމަށް ބްރޯޑްކާސްޓިން ކޮމިޝަނުން ބުންޏެވެ.\nއެ ކޮމިޝަނުން ބުނިގޮތުގައި އެ ކޮންޓެންޓަކީ، އަބުރު ރައްކާތެރިކުރުމާއި ހިޔާލުފާޅުކުރުމުގެ މިނިވަންކަމުގެ ގާނޫނާ ޚިލާފަށް ބްރޯޑްކާސްޓުކޮށްފައިވާ ކޮންޓެންޓެކެވެ. ރައީސަށް ނިސްބަތްކޮށްފައިވާ އަވަގުރާނު ބްރޯޑްކާސްޓިން ކޮމިޝަނުގެ ނިންމުމުގައި ބަޔާންކޮށްފައިވީ ނަމަވެސް "މިހާރު" އިން ނުލިޔުނީ އަބުރު ރައްކާތެރިކުރުމުގެ ގާނޫނުގެ ދަށުންނެވެ.\nސަންގު ޓީވީން ދެއްކި ކޮންޓެންޓާ ގުޅިގެން އެ ސްޓޭޝަނުން މާފަށް އެދެން ވެސް ބްރޯޑްކާސްޓިން ކޮމިޝަނުން ވަނީ އަންގައިފަ އެވެ.\nއަބުރުގެ ގާނޫނުގެ ދަށުން ތިން ފަހަރެއްގެ މަތިން ރާއްޖެ ޓީވީ ޖޫރިމަނާކޮށްފައި ވެ އެވެ. އެންމެ ފުރަތަމަ 250،000ރ. އިން ޖޫރިމަނާކުރިއިރު ދެ ވަނަ ފަހަރަށް ކުރީ އެއް މިލިއަން ރުފިޔާއިންނެވެ. އަދި އޭގެ ފަހުން ފަސް ލައްކަ ރުފިޔާއިން ވެސް ރާއްޖެ ޓީވީ ޖޫރިމަނާކޮށްފައިވެ އެވެ.\nއިތުރު ލިޔުންތައް މީޑިއާ މޯލްޑިވްސް ބްރޯޑްކާސްޓިން ކޮމިޝަން ބްރޯޑްކާސްޓަރުން\nސަންގު ޓީވީން ޖޫރިމަނާ ދެއްކީ ޖާޑިއެއްގެ ފައިިސާއިން\nމާފަށް އެދޭނީ ކޯޓުން ނިންމުމުން: ސަންގު ޓީވީ


1441 ވަނަ އަހަރުގެ ފިޠުރު ޒަކާތް ބަލައިގަތުމާބެހޭ\nމިއަހަރުގެ ފިތުރު ޒަކާތް ބަލައިގަތުން 02 ރަމަޟާން 1441(25 އެޕްރީލް 2020) ހޮނިހިރު ދުވަހުންފެށިގެން 27 ރަމަޟާން 1441 (20 މެއި 2020) ވާ ބުދަ ދުވަހުގެ މެންދުރު 12:00 ގެ ނިއަލަށް އޮންލައިންކޮށް ފިތުރު ޒަކާތުގެ ފައިސާ ބަލައިގަތުމަށް ވަނީ ހަމަޖެހިފައެވެ. ފިޠުރު ޒަކާތުގެ މިންވަރަކީ މީހަކަށް 2.4 ކިލޯގެ ގޮވާމުގެ މިންވަރެވެ. ޒަކާތް ނެރޭނީ އެބަޔަކު އަހަރުތެރޭގައި އާންމުކޮށް ކައި އުޅުނު ބާވަތްތަކުން (ގޮވާމުން) އެ އަވަށެއްގައި 2.4 ކިލޯގެ މިންވަރެވެ. ނުވަތަ އެ ޢަދަދަށްވާ އަގެވެ.\nއައްޑޫސިޓީގެ އަވަށްތަކުން ޒަކާތް ބަލައިގަތުމަށް ހަމަޖެހިފައިވާ އަގުތައް މިދަންނަވަނީއެވެ.\nއާދައިގެ ހަނޑުލުންނަމަ މީހަކަށް -/12ރ (ބާރަ ރުފިޔާ )\nފިތުރު ޒަކާތުގެ ފައިސާ ޖަމާކުރުމަށް ހަމަޖެހިފައި ވަނީ ކައުންސިލް އިދާރާގެ ތިރީގައި މިވާ ބީ.އެމް.އެލް އެކައުންޓަށް ކަމުގައި ދެންނެވީމެވެ.\nފިތުރު ޒަކާތުގެ ފައިސާ ޖަމާކުރި/ޓްރާންސްފަރކުރި ސްލިޕް އެ މީހަކު ހިމެނޭ އަވަށެއްގެ ވައިބަރ ނަންބަރަށް ފޮނުއްވައި ދެއްވުން އެދެމެވެ. އަދި ސްލިޕްގެ ރިމާކްސް ގައި ޒަކާތުގެ ގޮތުގައި ފައިސާ ދެއްކެވި މީހުންގެ އަދަދާއި، ރޭޓް އަދި ފައިސާ ދެއްކި ފަރާތުގެ ނަމާއި އެޑްރެސް ލިޔުއްވުމަށްފަހު ފޮނުވައި ދެއްވުން އެދި ދެންނެވީމެވެ.\nމަރަދޫ ފޭދޫ އަވަށް\n30 ޝަޢުބާން 1441\nސުންގަޑި: 20 މޭ 2020 1200


ކުރު ވާހަކަ: މަންމަ\nމަންމައެއްގެ ދަރަޖައަކީ ކިހާ މަތިވެރި ދަރަޖައެއްކަން އިހުސާސްކުރެވެނީ ކިތަން މީހުންނަށް ބާއެެވެ. އެއީ ހަޔާތުގައި ދިމާވާ ކޮންމެ އުފަލަކާއި ހިތާމައެއްގައި ތިމާއާއި އެކު ބައިވެރިވާ މަދަދުދާރެކެވެ. ދުނިޔެއަށް އުފަންވުމާއެކު ތިމާއަށްޓަކައި ހަޔާތުގެ ހުރިހާ އުފާތަކެއް ގުރުބާން ކުރާ މީހަކީ މައިމީހާއެވެ. މަންމަ ހައިހޫނުކަން މަތީގައި ހުރެފައިވެސް ދަރިއަށް ކާންދޭނެއެވެ. ސްކޫލަށް ދާ އުމުރާއި ކުއްޖާ ބައްދަލުވުމާއެކު، ކުއްޖާގެ ބޮލުގައި ފުނާ އަޅުވައިދީ، ގައިގައި ހުވަނދުލާދޭނެއެވެ. ދަރީންނަށް ކިޔަވައިދިނުމަށްޓަކައި ބުރަ މަސައްކަތްތަކެއް ކުރެއެވެ. އެ ދަރީންނަށް ރަނގަޅު މުސްތަޤުބަލެއް ހޯދައިދިނުމުގެ ނިޔަތުގައެވެ. މައިންބަފައިން ދަރިން ބަލާބޮޑުކުރަނީ ނުހަނު ލޯތްބާއެކުގައެވެ. މަަޔަކު ދަރިއަކު ބަލާބޮޑުކުރަނީ ވަރަށް ފޮނި އުއްމީދުތަކަކާއެކުގައެވެ. ނަމަވެސް ގިނަ ފަހަރު ހެދޭ ކުޑަކުޑަ ގޯހަކުން އެ މައިމީހާއާއި ދަރިފުޅާއި މެދު ލެވެނީ ހީވެސް ނުކުރާފަދަ ވަރުގަދަ ފާރެކެވެ.\nބޯކޮށް ވާރޭވެހި ވިއްސާރަވާ ރޭތަކުގައި ގޭގެ ފުރާޅުމަތީގައި ޖަހާފައި ހުންނަ ޓިނުތައް ހީވާނީ އެއް ރާގަކަށް ނަށާހެންނެވެ. ފުރާޅުގެ ޓިނުތައް ބާވެފައި ހުރުމާއެކު އެކި ދިމަދިމާލުން ހެދިފައި ހުރި ލޯވަޅުތަކުން ގޭތެރެއަށް ފެންތިކި ތަޅާނެއެވެ. ތެޅިގަލުން ރާނާފާއިވާ އެ ކުޑަކުޑަ ގޭގައި ހުންނަނީ އެންމެ ކޮޓަރިއެކެވެ. ފާޚާނާއަށް ދާންވެއްޖެނަމަ، ދުވެފައި ނިކުންނަންޖެހެނީ ގެއިން ބޭރުގައި ހުރި ގިފިއްޔާއި ދިމާލަށެވެ. ވިއްސާރާއިގެ ރޭތަކުގައި ދުނިޔެމައްޗަށް އަދިރިވާހިނދު ގޭތެރޭގައި ދިއްލާލާ ކުޑަ ފާނޫޒު ބައްތިން ގޭތެރެއަށް އަލިކަމެއް ގެނެސްދެއެވެ. މިފަދަ ރޭތަކުގަައި ގޭގައި ހުންނަ ކުޑަ ހޮޅިގަނޑުން ހުޅުކޮޅެއްގެ އުއްމީދުކުރުމަކީ ބޭކާރު ކަމެކެވެ. އެއީ ވިއްސާރަ ނުވިއަސް ގިނަ ފަހަރު ކަރަންޓު ލިބޭ ހޮޅިގަނޑެއް ނޫނެވެ.\nއެރެއަކީވެސް ހަސަނު މަހަށް ފުރާފައިވާ ރެއެކެވެ. ގޭގައި ތިބީ އަހަރެންނާއި، އަހަރެންގެ ލޮލުގެކޮއި ފަދައިގެން ބަލަމުން އަންނަ އަހަރެންގެ ލޯބިވާ ދަރިފުޅު ލުޔޫނެވެ. އަހަރެމެން އެ ނިކަމެތި ހާލުގައިވެސް، އެންމެ އިސްކަމެއް ދިނީ ލިބިފައިވާ ހަމައެކަނި ދަރިފުޅު ރަނގަޅު ގޮތުގައި ތަރުބިއްޔަތު ކުރުމަށެވެ. ހަސަނުގެ ވެސް ހަމައެކަނި އެދުމަކީ އެއީއެވެ. ހަސަނު މަހަށް ގޮސްގެން ލިބޭ އެއްޗަކުން ގޭގެ ޚަރަދު ބަރަދު ބެލެހެއްޓުމަށްފަހުގައި ދެކޮޅު ޖެހެނީ ކިރިޔާއެވެ. މި ހާލުގައިވެސް ޚަރަދުކޮށްފައި އެންމެ ރުފިޔާ ފޮއްޗެއް ނަމަވެސް ފަހަށް ރައްކާ ކުރެވޭތޯ އަަހަރެން އަބަދުވެސް ބަލަމެވެ. ލުޔޫންގެ މުސްތަޤު ބަލަށްޓަކައެވެ. ލުޔޫން ބޮޑުވަމުން އައީ މަންމައާއި ބައްޕަގެ ފުރިހަމަ ލޯތްބާއި އަޅާލުން ލިބެމުންނެވެ. ފިރުކެމުން، ހިނގަމުން، ލުޔޫން ދިޔައީ ވަރަށް ވެސް އުފާވެރި މާހައުލެއްގައި ބޮޑުވަމުންނެވެ.\nސްކޫލަށްދާ އުމުރަށް އެޅުމާއެކު، ލުޔޫން ސްކޫލަށް ފޮނުވަން ފެށިީމެވެ. ނާސަރީއަށް ދިޔައިރު، އަލިފްބާ ކިޔާލެއް ނިކަން ފަރިތައެވެ. ލުޔޫން ބޮޑުވަމުން އައީ އިސްލާމްދީނުގެ ފުރިހަމަ ހިދާޔަތް ލިބިގަންނަމުންނެވެ. އަހަރެންގެ ދަރިއަށް ނަމާދުކޮށް ޤުރްއާން ކިޔަވަން ވަރަށް ޅަ އުމުރުގައި ދަސްކޮށްދޭން ފެށީމެވެ. ލުޔޫންގެ ތޫނުފިލިކަމާއި، ކިޔެވުމަށް ހުންނަ ފޯރި ފެނިފައި ގިނަ ޓީޗަރުންވެސް ތިބެނީ އާޝޯޚުވެފައެވެ. އަހަރުތަކެއް ފާއިތުވަމުން ގޮސް ޕްރައިމަރީ ގްރޭޑް ނިމި، ސެކަންޑްރީ ގްރޭޑުގައި ލުޔޫން ކިޔަވަން ފެށިއެވެ. އޭރު ކިޔެވުމާއި އެއްވަރަށް އިތުރު ހަރަކާތްތަކުގައި ވެސް ލުޔޫން އައީ އެހެން ކުދިންނަށް މިސާލު ދައްކަމުންނެވެ. އަހަރެމެންފަދަ ފޯރާ ފޮތިން ކިރިޔާ ފޫގަޅާލައިގެން އުޅޭ ބަޔެއްގެ ދަރިއަކު އެހާ މޮޅަށް ކިޔަވާތީ ހަސަދަވެރިވާ މީހުން ވެސް މަދެއް ނޫނެވެ. ނަމަވެސް އެފަދަ ހަސަދަވެރިންގެ ހިތްތައް މިލާމޯޅިވެގެންދަނީ ލުޔޫން ފުލުފުލުގައި ހޯދާ ކާމިޔާބީ ތަކުންނެވެ.\nސާނަވީ ތަޢުލީމުގެ އެންމެ ފަހު މަރުހަލާއަށް އައިއިރު، ލުޔޫން އިތުރު ހަރަކާތްތަކަށްވުރެ ބޮޑަށް އިސްކަން ދިނީ އޭނާގެ ކިޔެވުމަށެވެ. އޯލެވެލްގެ ނަތީޖާ ރީތިކުރުމަށެވެ. އަހަރެން އެކަނލާގެ ހަޒުރަތުގައި ކެނޑިނޭޅި ލޯބިވާ ދަރިފުޅުގެ ކާމިޔާބަށް އެދި އަބަދުވެސް ދިޔައީ ދުޢާކުރަމުންނެވެ. އެކަނލާންގެ އަހަރެންގެ ދުޢާ އިޖާބަ ކުރެއްވި ކަމުގެ ހެއްކަކީ، އޯލެވެލްގެ ގަދަ ތިނެއްގައި ލުޔޫންގެ ނަން ރަން އަކުރުން ފެވިގެން ދިއުމެވެ. އަހަރެންގެ ދަރިފުޅާއި މެދު އެދުވަހު ވަރަށް ބޮޑަށް ފަޚުރުވެރިވިއެވެ. ގަދަ ތިނެއްގައި ލުޔޫން ހިމެނިގެން ދިއުމުގެ ނަތީޖާ އަކަށްވީ ސަރުކާރުން ދޭ ސްކޮލާޝިޕްގެ ފުރުޞަތު ލުޔޫނަށްވެސް ލިބުމެވެ. ލުޔޫން އަބަދުވެސް ބޭނުންވީ ޑޮކްޓަރަށް ވާށެވެ. އަހަރެން ހުރީ އެ ހުވަފެންތަކުގައި ކުލަ ޖައްސައިދިނުމަށް ކެތްމަދުވެފައެވެ. ލިބުނު ސްކޮލަޝިޕާއެކު، ލުޔޫން ޑޮކްޓަރުކަން ކިޔެވުމަށް ދާން ޚިޔާރުކުރީ ނޭޕާލެވެ. ދަރިފުޅު ފުރާ ވާހަކަ ދެއްކީއްސުރެން އަހަރެން ހިތް ދިޔައީ ރޮމުންނެވެ. ހިތާމަކުރީ ދަރިފުޅު ދެން އެހާ އަވަހަށް ލޮލަށް ނުފެންނާނެތީއެވެ. ހަމަ އެ ނޭވާގައި އުފާވެސް ކުރީމެވެ.\nސްކޮލަޝިޕްގައި ލުޔޫން ފުރައިގެން ދިޔަ ނަމަވެސް، ބައެއް ޚަރަދުތައް ކުރުމަށްޓަކައި ފައިސާ ހޭދަކުރަންޖެހުނެވެ. އެދުވަހު އަހަރެން ލުޔޫންގެ މުސްތަޤުބަލަށްޓަކައި ރައްކާކުރި ފައިިސާގެ ބޭނުން ކުރީމެވެ. ދަރިފުޅު ފަސް އަހަރު ދުވަހަށް ލޯމަތިން ގެއްލުނު ނަމަވެސް، ޒަމާނަކީ ޓެކްނޮލޮޖީގެ ޒަމާނަކަށްވުމާއެކު، ވީޑިއޯ ކޯލު މެދުވެރިކޮށް ދަރިފުޅު އަބަދުވެސް ފެނެއެވެ. "މަންމާ. ބައްޕައާއެކު ދެން މާލެ ބަދަލުވާންވީނު. އަހަރެންވެސް މި އަހަރު ދެން މި ނިމުނީ. މިހާރު ވަޒީފާވެސް މިއޮތީ ހަމަޖެހިފަ." ވީޑިއޯ ކޯލު ކުރާ ކޮންމެ ފަހަރަކު ލުޔޫން އެދެމުން ދިޔައީ އަހަރެންނާއި ހަސަނު މާލެ ބަދަލުވާށެވެ. އޭރު ލުޔޫންގެ ކިޔެވުން ނިމެން އޮތީ މަދު ދުވަސްކޮޅެކެވެ. މުޅި އުމުރު ރަށްފުށުގައި ދިރިއުޅުން ހޭދަކޮށްފައިވާ އަހަރެން ކަހަލަ މީހަކު މާލޭ ފެނަށް ދިރޭނެތޯ ހިތާހިތުން ދިޔައީ ސުވާލުކުރަމުންނެވެ. އެހެން ނަމަވެސް އެ ސުވާލުތަށް ހިތުތެރޭގައި ކަފުންކޮށް ލުޔޫނަށްޓަކައި މާލެ ބަދަލުވާން ނިންމީމެވެ.\nރަށުން އެންމެ އަވަހަށް މާލެއަށް ފުރަން އޮތް އޮޑިދޯނީގައި ހަސަނާއެކު މާލެ ދިއުމަށް ދަތުރު ހެދީމެވެ. ލުޔޫން އަންނަންދެން އަހަރެން ގާތު މާލޭގައި މަޑުކުރުމަށްޓަކައި، ހަސަނު މަހަށްދާ އޮޑިން ދުވަސްކޮޅަކަށް ފޭބިއެވެ. އަހަރެން މާލެ ބަދަލުވީ، ލުޔޫނަށް ވަޒީފާ ހަމަޖެހިފައިވާ ހޮސްޕިޓަލުން ޑޮކްޓަރުންނަށް ދޭ، ދެ ކޮޓަރީގެ އެޕާޓްމަންޓަކަށެވެ. އެއީ ތަނަވަސް ރީތި އެޕާޓްމަންޓެކެވެ. ޒަމާނީ ކުލަޔާއި ރަހައަށް ހެޔޮވަރަށް ހަދާފައިވާ ހިތްގައިމު ގެއެެކެވެ. އަހަރެން މާލެއަށް ބަދަލުވިތާ ދެ ހަފްތާ ފަހުން ލުޔޫނު މާލެއަށް އަންނަ ޚަބަރު އޭނާ ދިނެވެ. އެދުވަހު އަހަރެންގެ ހިތް އުފަލުން ނަށަން ފެށިއެވެ. އަހަރެންގެ ދަރިފުޅު ހަމަލޮލަށް ނުފެންނަތާ ފަސް އަހަރު ވެފައިވާއިރު، ދަރިފުޅު ހަމަ ލޮލަށް ފެންނާނެތީއެވެ. އަހަރެންގެ ފުރާނައިން ގުރުބާންވެގެން ބަލާބޮޑުކުރި ދަރިފުޅު ހަމަލޮލުން ދެކިލުމަށް އަހަރެން ހުރީ ކެތްމަދުވެފައެވެ.\nއެއާޕޯޓުގައި، ރާއްޖެއިން ބޭރުން އަންނަ މީހުން ނިކުތުމަށް ޚާއްސަކޮށްފައިވާ ޓާމިނަލް ކައިރީގައި ހަސަނާއި ދެމީހުން މަޑުކޮށްލައިގެން ތިބިއިރު އަހަރެންގެ ކެތްތެރިކަން ކޮޅުންލަނީއެވެ. ޓާމިނަލުން ނިކުންނަ މީހުނަށް ޚާއްސަކޮށްފައިވާ ދޮރު ދެފަރާތަށް ފޭވާ ކޮންމެ ފަހަރަކު ތެޅިތެޅި އޮތް ހިތަކާއެކު އެ ދިމާލަށް ބަލާލެވެއެވެ. މި އިންތިޒާރެއްގައި ހުއްޓާ އަހަރެންގެ ލުޔޫން ނިކުންނަތަން ފެނުނެވެ. ލުޔޫން ފެނުމާއެކު ދުވެފައި ގޮސް އަހަރެން އޭނާ ގައިގައި ބައްދައިލީމެވެ. ފަހަތުން ހަސަނުވެސް ދުވެފައި އައިސް ބައްދާލިއެވެ. އެއީ ދުލާއި ގަލަމަކުންވެސް ބަޔާން ނުކުރެވޭނެފަދަ އުފާވެރި އިހުސާސްތަކެއް ކުރުވި ވަގުތުކޮޅެކެވެ. އެ ދަޑިވަޅުގައި އަހަރެންގެ ލޮލުގައި އަޅައިގަތީ އަހަރެމެންނާއި ތަންކޮޅެއް ދުރުގައި ބަލަހައްޓައިގެން ހުރި ޒުވާން ފުރާގެ ކުލަފަތި އަންހެން ކުއްޖެކެވެ. ރީތި އިސްކޮޅެއްގެ ވެރި އެ އަންހެން ކުއްޖާ ލާފައި ހުރި ޕާކިސްތާނު ހެދުމާއި، އަޅާފައި ހުރި ބުރުގަލުން އެ ކުއްޖާއަށް އިތުރު ފުރިހަމަ ކަމެއް ގެނަސްދިނެވެ. "ނީޝިޔާ." ހަމަ އެވަގުތު ލުޔޫން އެ ކުއްޖާ އޭނާއާއި ކައިރިކޮށްލިއެވެ. "މަންމާ. ބައްޕާ. މިއީ އަހަރެން އިންނަން އުޅޭ ކުއްޖާ، ނީޝިޔާ. ނީޝް، މިއީ ފެންނަން ތިތިބީ އަހަރެންގެ މުޅި ދުނިޔެ." ލުޔޫންގެ އެ ޖުމްލައިން އަހަރެންނަށް އިތުރު އުފާވެރިކަމެއް ލިބުނެވެ. މަޔަކަށް ދަރިއެއްގެ ފަރާތުން އުފާލިބޭނީ މި ވަރަކަށެވެ.\nއަހަރެން ނީޝިޔާ ބަލައިގަތީ، ނުހަނު ލޯތްބާއި އޯގާތެރިކަމާއެކުގައެވެ. ދެކުދިންވެސް ބޭނުންވީ ލަސްނުކޮށް އަވަހަށް ކައިވެނީގެ ކަންކަން ނިންމުމަށެވެ. ކައިވެނީގައި ނީޝީޔާގެ ޢާއިލާގެ ހުރިހާ އެންމެންވެސް ބައިވެރިވިއެެވެ. ނީޝިޔާގެ ޢާއިލާ ހުރިހާ މެންބަރުންވެސް ދިރިއުޅެމުން އައީ މާލޭގައެވެ. އެއީ އައްޑޫ އަށް ނިސްބަތްވާ ބައެކެވެ. ދެމީހުންގެ ކައިވެނި ވެވުމާއެކު، ނީޝިޔާ ބަދަލުވީ އަހަރެމެން ދިރިއުޅެމުން އައި އެޕާޓްމަންޓަށެވެ. ކައިވެނި ކުރެވުނުތާ މާގިނަ ދުވަސްތަކެއް ނުވަނީސް ހަސަނު މަހަށް ދިއުމަށްޓަކައި އެނބުރި ރަށަށް ދިޔައެވެ. ކައިވެނިކޮށްގެން އެއްވެސް ޗުއްޓީއެއް ނުނަގައި ދެމީހުންވެސް ވަޒީފާއަށް ނިކުންނަން ފެށިއެވެ. ވުމާއެކު، ގޭތެރޭގެ ހުރިހާ ކަމެއް ބަލަހައްޓަމުން، ދެމީހުންގެ ހުރިހާ ކަމެއް ބެލުމުގެ ޒިންމާ އުފުލީ އަހަރެންނެވެ.\nނަމަވެސް ކައިވެންޏަށް ގާތްގަނޑަކަށް ހަ މަސް ފާއިތުވެދިޔަ ތަނާ، ލުޔޫން ވަރަށް ބޮޑަށް ބަދަލުވާން ފެށިއެވެ. ނީޝިޔާގެ މޫނުމަތީގެ ކުލަވަރުވެސް ދިޔައީ ދުވަހެއް ދުވަހަަކަށްފަހު ބަދަލުވަމުންނެވެ. އަހަރެން ލުޔޫންގެ އަންނައުނުތައް އިސްތިރިކުރާ ގޮތާއިމެދު އޭނާ ކޮންމެ ދުވަހަކު ނުރުހުން ފާޅުކުރެއެވެ. ގޭތެރޭގައި ކުނިފުކެއް ފެންނަން އޮތަސް ހިތް ފަޅައިގެންދާ ވަރަށް ދެމީހުންވެސް އެއްޗެހި ގޮވަން ފެށިއެވެ. އަހަރެންނާއެކު އެއް ސުފުރާ މަތީގައި ކާއެތިކޮޅެއް ކާލަން އެއިން މީހަކަށް ދުވަހަކު ވަގުތެއް ނުވެއެވެ. އަހަރެންނެކޭ ގޭގައި ގެންގުޅޭ ނޯކަރަކާއި އެއްފަދަ ވިއެެވެ. ގިނަ ފަހަރު ދެމީހުންކުރެ އެކަކުވެސް އަހަރެންނާއި އަނގައަކުން ނުބުނެއެވެ. މައެއްގެ ހިތަށް އަސަރުކުރާނެ އެންމެ ފުން ދަރަޖައަށް އަަހަރެންގެ ހިތަށް އަސަރުކުރިއެވެ. ނަމަވެސް އަހަރެން ކެތްތެރިކަމާއެކު، ދުޢާކުރަމުން ދިއައީ އަހަރެން ލޮލުގެކޮއި ފަދައިން ބަލާބޮޑުކުރި ދަރިފުޅާއި، އޭނާ އެންމެ ލޯބިވާ އަނބިމީހާއަށް ހެޔޮ ވިސްނުން ދެއްވާ އުފާވެރި ދިރިއުޅުމެއް ދެއްވާތޯއެވެ.\nމި ހާލުގައި އުޅެމުން އަަހަރެން ވަރަށް ބޮޑަށް ބަލިވާންފެށިއެވެ. ނުފިލާ ކެއްސުމަކާއެކު، ބަނޑުގައި އަޅާ ވޭނުން ކެތްނުކުރެވެެއެވެ. ހަމަ އެ ދަނޑިވަޅުގައި ނީޝިޔާ މި ދުނިޔެއަށް ލޯބިލޯބި ތުއްތު ކުއްޖަކު އުފަން ކުރިއެވެ. އާރާ އަކީ އަހަރެންނަށް މާމަ ކިޔާ ފުރަތަމަ ދަރިފުޅެވެ. ނަމަވެސް އާރާއާއި ގާތްވެލަން ލިބެނީ މަދު ފުރުޞަތެކެވެ. އަހަރެން އަބަދު ކެއްސާތީ، އެމީހުން އަހަރެން އާރާއާއި ކައިރިވިޔަ ނުދީ ފޮރުވައިގެން ގެންގުޅެން ފެށިއެވެ. ދެމީހުން ޑިއުޓީއަށް ދާއިރު އާރާ، ނީޝިޔާގެ މަންމަ ގާތަށް ގެންދަންފެށިއެވެ. ގޭތެރޭގައި އަހަރެން މުޅިން ބާކީވެ އެކަނިވެރިވިއެވެ. ލުޔޫނަށް އަހަރެންގެ ހާލު ފެނުނަސް ފެންނަ ކަމަކަށް ނުހަދައެވެ. ދެމީހުން ގޭގައި އުޅޭނަމަ ތިބެނީ ކޮޓަރިއަށްވަދެ ތަޅުލައިގެންނެވެ. އަހަރެންގެ ހާލަތު ދިޔައީ ދުވަހެއް ދުވަހަކަށް ގޯސްވަމުންނެވެ. ޑޮކްޓަރަށް ދައްކާ ވަރުބަލިވިއިރުވެސް ވާގޮތެއް ކިޔައިދޭން އެނގުނު މީހެއް ނެތެވެ. އަަހަރެން ޑޮކްޓަރަށް ދައްކަން ދަނީ ލުޔޫން މަސައްކަތްކުރާ ހޮސްޕިޓަލަކަށް ނޫނެވެ. ދިޔަސްވެސް ވާނެ ފައިދާއެއް ނޯންނާނެތީއެވެ. އޭނާއަށް މިއަދު އަހަރެން މިއީ އެއްވެސް މީހެއް ނޫނެވެ.\nއަހަރެންގެ ހާލު ކިރިޔާވެސް ބަލާލާ މީހަކީ އަހަރެންގެ އަވަށްޓެރި ފާތުމާ މަނިކެއެވެ. ހަސަނަށް ވެސް މިއިން ކަމެއްގެ ހިލަމެއްވެސް ނުވާނެއެވެ. އަހަރެންގެ ދަރިފުޅާއިމެދު ހަސަނުގެ ހިތުގައި އޮތް ލޯބި ގެއްލިދާނެތީއެވެ. އެއްއިރު ކައިފިއްޔާ އަނެއްއިރު ހުންނަނީ ބަނޑަށެވެ. ތަންއެޅި ކުނަލުގައި މަރު ތުންފަން މަތީގައި އޮވެވޭ ކަމުގެ އިހުސާސް ކުރެވެން ފެށިއެވެ. އެ ހާލުގައިވެސް އެންމެ ހަނދާންވަނީ ލުޔޫން މަތިންނެވެ. މައިމީހާގެ ހިތުން ދަރިފުޅަށް ދީފައި އޮންނަ ޖާގައަކީ އިތުރު އެހެން މީހަކަށް ދެވޭނެ ޖާގައެއް ނޫނެވެ. އެއީ އެއްރެއެއްގެ ފަތިސްދަންމައްޗެވެ. އަަހަރެންނަށް ހޭލެވުނީ ކެއްސުން އަރައިގަނެގެންނެވެ. އެ ކެއްސަން ފެށިގޮތަށް ކަރުބުޑުގައި ހިތި ރަހަ ލާންފެށިއެވެ. އެހިނދު ހޯސްލާފައި އަނގައިން ލޭފައިބަން ފެށިއެވެ. އަހަރެން ފިރުކެމުން އެހީއަށް އެދި ކޮޓަރިން ބޭރަށް ނިކުތީމެވެ. އެއްވެސް މީހެއްގެ ހިލަމެއް ނެތެވެ. "ދަރިފުޅާ. މަންމަ މިއޮތް މަރުވަނީ." އަަހަރެންނަށް ވައި އަޑުން މިހެން ބުނެލެވުނެވެ. ދެންވީ ގޮތެއް ނޭނގުނެވެ.\nހޭވެރިކަންވީއިރު އަހަރެން ކައިރީގައި ލުޔޫން އިނީ އިށީންދެގެންނެވެ. އަަހަރެން އޮތީ ހޮސްޕިޓަލުގައި އެނދުމަތިކުރެވިފައެވެ. އޭރު އޭނާގެ ދެ ކޯތާފަތްވަނީ ކަރުނައިން ފުރިފައެވެ. "މަންމާ." ލުޔޫން އަޑުން އަޑުނަގައި ރޯންފެށިއެވެ. ހަމަ އެވަގުތު ނީޝިޔާ އެތަނަށް ވަނެވެ. އަދި ދެކަކޫ މައްޗަށް ތިރިވިއެވެ. "މަންމާ. އަހަރެންނަށް މަޢާފްކުރޭ. އަހަރެންނަށް މަންމައާއި މެދު ދެކެވުނީ ވަރަށް ގޯސްކޮށް. މަންމައާއި ލުޔޫން ވެސް ދުރުވީ ހަމަ އަހަރެންގެ ސަބަބުން." ނީޝީޔާ ވެސް ރޯންފެށިއެވެ. "ނީޝް ރޯނެ ކަމެއް ނެތް. މި ހުރިހާ ކަމެއް މިވީ ހަމަ ނީޝްގެ ސަބަބުން. އަހަރެން ބަނޑު އަޅާ ވިހޭ މައިމީހާ މިއަދު ކެންސަރުގެ އެންމެ ފަހު މަރުހަލާގައި މަރާ ހަނގުރާމަ ކުރަމުން ދާއިރު، އަހަރެންނަށް މިއިން ކަމެއް ރެއަކާ ނުލި. އަހަރެން އުޅުނީ އަހަރެންގެ ދިރިއުޅުމައިގެން. ބަނޑުއަޅާ ވިހޭ މައިމީހާ ދުނިޔޭގަ ހުރިތޯވެސް ބަލާނުލާ. އަހަރެން މިއީ ކޮންފަދަ ނުބައި ނުލަފާ ދަރިއެއް؟." ލުޔޫނުގެ ރުއިމުގެ އަޑު ދިޔައީ އިތުރަށް ގަދަވެގެންނެވެ. "ދަރިފުޅާ. ކޮންކަހަލަ ވާހަކަތަކެއް ތި ދައްކަނީ؟. މަންމައަށް ވަމުން އައި ގޮތްތަކުން އިހުސާސްކުރެވުނު މި އުޅެނީ ދެން މަރުވާންކަން. މަންމަގެ ހިތުގައި ތި ދެކުދިންނާއި މެދު އެއްވެސް ހިތްބުރަ ކަމެއް ނެތް. މަންމަ މިއަދު ވަރަށް އުފާވެއްޖެ. މަރުގެ ތުންފަތްމަތީގައި ދަރިފުޅުމެން އަންނާނެތޯ ނޫނީ ނާންނާނެތޯ ބަލަން އިންތިޒާރުކުރަން ނުޖެހުނީތީ. ކުށްކުރެވޭނީ އިންސާނުންނަށް. ދުވަހަކުވެސް ނީޝީޔާ ވަރިނުކުރައްޗޭ. ލުޔޫން!. މަންމަ ކިހިނެއް ލުޔޫނާއި މެދު ހިތްބުރަކުރާނީ؟. ތިއީ އަދިވެސް މަންމަގެ ލޯބިލޯބި ލުޔޫން." އަހަރެންގެ އެ ބަސްތައް އަޑުއިވިފައި ނީޝިޔާއާއި، ލުޔޫން އަހަރެން ގައިގައި އޮޅުލައިގަތެވެ. އެވަގުތު ހަސަނު ވެސް އާރާ ގޮވައިގެން، ޑޮކްޓަރަކާއެކު އެތަނަށް ވަނެވެ.\nއެއީ އަހަރެން މަރުވުމުގެ ކުރިން އެންމެ އިންތިޒާރުކުރި އެއް ވަގުތުކޮޅެވެ. އަހަރެންގެ ލޯބިވާ ދަރިފުޅު އަހަރެންނަށް އަނބުރާ ލިބުނީއެވެ. ނީޝީޔާއަށް ހެޔޮ ވިސްނުން ލިބުނީތީ އިންތިހާއަށް އުފާކުރީމެވެ. މައިމީހާ އަކީ ދުވަހަކުވެސް ނަގައި އެއްލާލެވޭނެ މީހެއް ނޫނެވެ. އިނދެގެން ގެއަށް ގެންނަ އަނބިމީހާ އަށް ލޯތްބާއި އަޅާލުން ދޭފަދައިން، ތިމާގެ މައިމީހާއަށް ވެސް އަޅާލުމާއި ލޯބިދޭށެވެ. އަނބިމީހާ އާއެކު ވަގުތު ހޭދަކުރާ ފަދައިން މައިމީހާއާއެކު ވެސް ވަގުތު ހޭދަކުރާށެވެ. ތިމާގެ މައިމީހާއާއި، އަނބިމީހާގެ ގުޅުން ވަރުގަދަކޮށްދޭ ތަބަކަށް ތިމާވާށެވެ. އަނބިމީހާ ކުރިމަތީ މައިމީހާއަށް އިހްތިރާމް ކުރާށެވެ. އަނބިމީހާއަށް، މައިމީހާގެ މުހިއްމުކަން އިހުސާސްކޮށްދޭށެވެ. މައެއްގެ މަޤާމަށް އާދެވޭނެ އިތުރު އިންސާނަކު ނުވެއެވެ. މިއީ ފަހުނޭވާޔާއެކު، އަަހަރެންގެ ދަރިފުޅަށް ލޯތްބާއެކު ދިން އެންމެ ފަހުގެ ނަސޭހަތެވެ.


Aniyaa Kuri Fuluhun Hahyarukohfai Nuvaathy Kanboduvun Faalhukohfi - Vaguthu\nމާލޭގެ ފުރަބަންދަށް ދޮޅުމަސް، ފައްސިވާ މީހުންގެ އަދަދު މަދެއްނުވޭ! -3ގަޑިއިރު ކުރިން\nއަނިޔާ ކުރި ފުލުހުން ހައްޔަރު ކޮށްފައިނުވާތީ ކަންބޮޑުވުން ފާޅުކޮށްފި\n11 މަސް ކުރިން ( ޖުލައި 6, 2019 )\nޕީޖީ ހުސައިން ޝަމީމް – ވަގުތު އިމޭޖްސް: އިބްރާހިމް ޝާބިލް\nކުލަ ހެދުމުގައި ތިބި ފުލުހުންގެ ބަޔަކު މީހަކަށް އަނިޔާކުރި މައްސަލާގައި އެއްވެސް މީހަކު ހައްޔަރު ނުކުރާތީ އެކަމާމެދު ކުރީގެ ޑެޕިއުޓީ ޕްރޮސެކިއުޓާ ޖެނެރަލް ހުސައިން ޝަމީމް ކަންބޮޑުވުން ފާޅުކޮށްފި އެވެ.\nޝަމީމް މިއަދު ކުރެއްވި ޓްވީޓެއްގައި ވިދާޅުވީ ރޭގައި ހިނގި ހާދިސާއާ ގުޅިގެން ކްރިމިނަލް ތަޙްޤީޤެއް ފަށާފައި ނުވުމަކީ ކަންބޮޑުވާ ކަމެއް ކަމަށެވެ. އަދި މި ހާދިސާގައި ބައިވެރިވި މީހުން ހެކި ނައްތާލުމަށް މަސައްކަތް ކުރި ކަމަށާއި އެފަދަ މީހުންނަކީ މުޖުތަމައަށް ހުރި ނުރައްކަލެއް ކަމަށް ޝަމީމްވަނީ ސިފަ ކުރައްވާފައެވެ. އަދި މިހެންކަމުން އަނިޔާ ކުރުމުގައި ބައިވެރިވި އެއްވެސް މީހެއް ހައްޔަރުކޮށްފައި ނުވާތީ އޭނާ ވަނީ ކަންބޮޑުވުން ފާޅުކުރައްވާފަ އެވެ.\nރޭ މީހަކަށް ފުލުހުން އަނިޔާކުރާތަން ފެންނަ ވީޑިއޯއެއް އާންމުވެފައިވާއިރު އެ ވީޑިއޯގައި ފެންނަ ގޮތުގައި ފުލުހުންގެ ޑްރަގް އެންފޯސްމަންޓް ޑިޕާޓްމެންޓްގެ ފުލުހުން ކޯޓް އަމުރެއްގެ ދަށުން ވަން ގެއެއްގައި ހުރި މީހަކު ވައްޓާލައިގެން އޭނާއަށް ފުލުހުން އަނިޔާ ކުރެއެވެ. އަދި ވީޑިއޯ އިން ފެންނަ ގޮތުގައި ފުލުހުން އަނިޔާ ކުރީ ފުލުހުންނަށް ނުކިޔަމަންތެރިވި މީހަކަށް ނޫނެވެ.\nއޭނާ ވައްޓާލުމަށް ފަހު ވަށައިގެން ފުލުހުން ތިބެ އޭނާއަށް އަނިޔާ ކުރަމުން ދިޔައިރު އޭނާ މާބޮޑު ހަރަކާތެއް ނުކުރެއެވެ.\nޕޭމަންޓް ގަލަކުންނާއި، ފައިން ފުލުހުން އޭނާއަށް އަނިޔާ ކުރާ މަންޒަރު ވީޑިއޯ އިން ފެނެއެވެ. އެކަމާ ގުޅިގެން ފުލުހުން ބުނެފައިވަނީ އެ ގެ ރެއިޑް ކުރިއިރު ފުލުހުން ބޭނުން ކުރަންޖެހޭ ވަރަށްވުރެ އިތުރަށް ބާރުގެ ބޭނުން ކޮށްފައިވާތީ، ކޮމިޝަނަރ އޮފް ޕޮލިސް މުހައްމަދު ހަމީދު އެމްސީ ހަމީދު ވަނީ އެ މައްސަލަ ފުލުހުންގެ ޕްރޮޮފެޝަނަލް ސްޓޭންޑާޑް ކޮމާންޑާއި، ހިއުމަން ރައިޓްސް ކޮމިޝަނުންވެސް ތަހުގީގު ކުރުމަށް އެދިވަޑައިގެންފައި ކަމަށެވެ. އަދި އެ މައްސަލަ ޕްރޮފެޝަނަލް ސްޓޭންޑާޑް ކޮމާންޑުން ތަހުގީގު ކުރަމުންދާ ކަމަށްވެސް ފުލުހުން ބުނެފައި ވެއެވެ.\nމީޑިއާ ފާސްތައް ދޫކުރުމުގައި އިކޮނޮމިކް މިނިސްޓްރީގެ ދައުރެއް ނެތް، ފުލުހުންނަށް އޮޅުނީ\nބިރުދައްކައިގެން ކުޑަ ކުއްޖަކު ރޭޕް ކުރަމުންދިޔަ މީހަކު ހައްޔަރުކޮށްފި\nނެޕީ އާއި ޓިޝޫ ހުސްވެގެން ގުޅުމުން އެހީތެރިވީ ފުލުހުން\nޖުލައި 6, 2019 17:50\nޖުލައި 6, 2019 19:34\nއެއްވެސް ރަނގަޅު ނިޔަތެއް އޮވެގެން އެބާވަތުގެ ކަމެއް ނުކުރާނެއެވެ. އެއީ، ފުލުހުން ކަމަށްވިޔަސް ބަންދުގައި ބަހައްޓައި ތަޙްޤީޤު ހިންގައި ޝަރީޢަތްކޮށް އަދަބު ކަނޑައަޅައި އަދަބު ތަންފީޒު ކުރެވޭނެއެވެ. ދެންތިބި ފުލުހުންނަށް ޢިބްރަތަކަށް ފުދޭ އަދަބެއް ނުދީ ނުވާނެއެވެ.\nޖުލައި 6, 2019 20:42\nބޭރުމީހުންވެސް ރާއްޖޭގައި ޖަރީމާތަށް ހިންގަންވީ. ދެން ފުލުހުންނާއި ސިފައިން އެމީހުންގެ ގައިގައި ފިރުމައި މަސާޖްކޮށް އޮރެންޖާއި އާފަލުކާންދީ ބަލަހައްޓަން ދައުލަތުން މަހަކު 12000ރ ޚަރަދުކުރަންވީ ހުޅަނގުގެ އިންސާނީ ހައްގު ސަލާމަތްކުރާށެވެ.\nޖުލައި 6, 2019 20:49\nކަލޭގެ ހާލު ކަލޭއަށް އިނގޭތަ.....ފުލުހުންގެ ވާހަކަ މިތާ ނުދައްކާ ހުރޭ...\nޖުލައި 6, 2019 21:29\nކަލޭތީ ގޭންގުތަކާ ވަރައްގުޅުން އޮންނަމީހެއްކަމައް ވަރައްގިނަމީހުންބުނޭ\nޖުލައި 6, 2019 22:04\nމީ ހަމަޖެހޭ ސޮރެއްނޫން. މީނަނަގައިދިން ކިލާހެއްގައި މަގޭ ބައިވެރިވިން. މުޅުންވެސް ނުއަތުވާހަކަ ދައްކަނީ\nޖުލައި 7, 2019 08:28\nކަލޭ އާދެބަލަ އައިސް ހައްޔަރު ކުރަންވީ ބަޔަކު ދައްކަބަލަ.، ބަަލަގަ މޮޔަޔާ ގުރަތަމަ ކަން ބަލާ ހޯދާ އެއީ ކޮންކޮން ބައެއްކަން އެނގުނީމަދޯ ހައްޔަރުވެސް ކުރެވޭނީ... އެކުލިޕުން އެމީހުންގެމޫނުތައް ވެސް ސާފުކޮށެއް ނުފެނޭ ވިއްޔަ\nޖުލައި 7, 2019 09:12\nސަމީމް ވަރަށް ބާރު ލާފަ ޓުވީޓު ކުރާނެ! އެކަމު އަނދީބަކީ ކޮންކަހަލަ ބޮނޑު ޖަރީމާ ތަކެއް ހިންގާގަ ހުރި އިންސާނެއްކަން އެނގޭ އިރުވެސް، މި ސަމީމޭ ހުރީ އަނދީބުގެ ޑިފެންސް ލޯޔަރަ؛ށް ފުރަތަމައިނުން!\nޖުލައި 7, 2019 09:24\nދިންފުށީގަައި ބަޔަކު ވިޖްލާންޓް ވެގެން މީހަކު ރާކޭސް އަރުވާލިޔަކަސް، ފުލުހުންނަކަށް އެފާޑަކަށް ނޫޅެވޭނެ! ހަޤީޤަތުގަ އެ ޒާތަށް ޕޮލިހުން އުޅެއްޖާމުން، އާއްމު މީހާ އަށް ދޭ އަދަބަށް ވުރެ ބޮނޑު އަދަބެއް ލިބެންޖެހޭނެ ކަމަށް ޤަބޫލު ކުރެވެނީ!


Dr. Abdul Samad Memorial Hospital ge maraamaathuge 71% ninmaalaifi | Jazeera\tތިނަދޫ ހޮސްޕިޓަލްގެ މަރާމާތުގެ 71 އިންސައްތަ ނިިންމާލައިފި - Jazeera\nޑރ. އަބްދުއް ސަމަދު މެމޯރިއަލް ހޮސްޕިޓަލްގެ މަރާމާތުގެ 71 އިންސައްތަ މަސައްކަތް ނިމިއްޖެ\nލީވާން އަލީ ނާސިރް June 30, 2021 590 views0\nތިނަދޫ ޑރ.އަބްދުއް ސަމަދު މެމޯރިއަލް ހޮސްޕިޓަލް މަރާމާތް ކުރުމުގެ ތެރެއިން -- ފޮޓޯ: އެމްޓީސީސީ\nގދ. ތިނަދޫ ޑރ. އަބްދުއް ސަމަދު މެމޯރިއަލް ހޮސްޕިޓަލްގެ މަރާމާތް ކުރުމުގެ 71 އިންސައްތަ މަސައްކަތް ނިންމާލައިފިއެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިން ހިންގާ މި މަޝްރޫއުގެ ދަށުން ޑރ. އަބްދުއް ސަމަދު މެމޯރިއަލް ހޮސްޕިޓަލް ބޮޑުކޮށް، މަރާމާތް ކުރުމުގެ މަޝްރޫއުގެ ދަށުން އޯޕީޑީ އިމާރާތުގެ 71 ޕަސެންޓް މަސައްކަތް ނިންމާލެވިފައިވާ ކަމަށް އެ ކުންފުނިން ބުނެއެވެ.\nމި މަޝްރޫއުގެ ދަށުން އޯޕީޑީ އިމާރާތާއި، ވިއްސާ ކޮޓަރި ހުންނަ އިމާރާތުގެ ކޮންކްރީޓް، މޭސަނަރީ އަދި ރޫފިންގް މަސައްކަތްތައް ނިމިފައިވާއިރު، މި މަޝްރޫއުގެ ދަށުން އޯޕީޑީ އިމާރާތާއި ވިއްސާ ކޮޓަރި ހުންނަ އިމާރާތް އެޅުމުގެ އިތުރުން އިމަރޖެންސީ ރޫމް މަރާމާތު ކުރުމުގެ މަސައްކަތް ހިމެނޭ ކަމަށްވެސް އެމްޓީސީސީން ބުނެއެވެ.\nމި މަޝްރޫއަކީ 33.5 މިލިއަން ރުފިޔާގެ މަޝްރޫއެއް ކަމަށް އެމްޓީސީސީން ބުނެއެވެ.\nސަރުކާރުން ވަނީ ތިނަދޫ ހޮސްޕިޓަލް ޓާޝަރީ ހޮސްޕިޓަލަކަށް ބަދަލު ކުރުމަށް ނިންމާފައެވެ. ރާއްޖޭގެ5ހޮސްޕިޓަލެއް ޓާޝަރީ ފެންވަރަށް ބަދަލު ކުރުމަށް ނިންމާފައިވާއިރު، ޖުމްލަ 90 މިލިއަން ރުފިޔާ އެކަމަށް ވަނީ ބަޖެޓްކޮށްފައެވެ.\nތިނަދޫ ހޮސްޕިޓަލްގެ މަރާމާތުގެ 71 އިންސައްތަ ނިިންމާލައިފި


Kulli haalathugai gulhaane numbareh hamajassanee\nކޮވިޑް ސާމްޕަލް ނެގުމުގައި ހަރަކާތްތެރިވާ ޓީމަކުން ސާމްޕަލް ނެގުމަށް ގެއަކަށް ވަންނަނީ -- ފޮޓޯ: އަވަސް\nކުއްލި ހާލަތުގައި ގުޅާ ފަރާތްތަކަށް ޖަވާބު ދޭން ވަކި ނަންބަރެއް ހަމަޖެއްސުމުގެ މަސައްކަތް ހެލްތު މިނިސްޓްރީން ފަށައިފި އެވެ.\nއެފަދަ ނަންބަރެއް ހަމަޖެއްސުމުގެ މަސައްކަތް ފަށާފައިވާ ކަމަށް އެ މިނިސްޓްރީން ބުނީ ކޮވިޑް-19 ގައި މިދިޔަ އަންގާރަ ދުވަހުގެ ރޭ ފާތިމަތު މިޝްކާ މަރުވުމުގައި ކަން ހިނގާދިޔަ ގޮތް ބަލައި އެކުލަވާލި ރިޕޯޓްގަ އެވެ.\nއެ ރިޕޯޓްގައި ބުނެފައިވަނީ ކޮވިޑާ ގުޅިގެން ގާއިމުކޮށްފައިވާ ކޯލް ސެންޓަރަށް މިޝްކާގެ އާއިލާ އިން އަންގާރަ ދުވަހުގެ ރޭ ގުޅައި މިޝްކާގެ ހާލަތު ސީރިއަސް ކަމަށް އަންގާފައިވީ ނަމަވެސް މިޝްކާގެ ހާލު ސީރިއަސްކަމާއި އެހީތެރިކަން ބޭނުން ވެފައި އޮތް އަވަސް ކަން ބެލިފައި ނެތް ކަމަށެވެ.\nމިޝްކާގެ ގޭ ދޮށަށް އެމްބިއުލާންސް ފޮނުވާފައިވާ ކަމަށް ބުނެ ދޮގު މައުލޫމާތު ދީފައިވާ ކަން ފާހަގަ ކޮށް ރިޕޯޓްގައި ބުނެފައިވެ އެވެ. އަދި އެމްބިއުލާންސް ހޯދުމަށް އާއިލާއިން ކުރި މަސައްކަތާއި ވަގުތުތައް ވެސް ރިޕޯޓްގައި ފާހަގަކޮށްފައިވެ އެވެ.\nމިޝްކާގެ މަރުގެ މައްސަލައިގެ ކަން ހިނގާދިޔަ ގޮތަށް ބަލައި އެފަދަ ދެވަނަ ހާދިސާއެއް ތަކުރާރު ނުވާނެހެން ފިޔަވަޅު ތަކެއް އަޅާނެ ކަމުގައި ރިޕޯޓްގައިވެ އެވެ. އެގޮތުން އިމަޖެންސީ މެޑިކަލް ސާވިސް (އީއެމްއެސް) ވަކި ހިދުމަތެއްގެ ގޮތުގައި ގާއިމްކޮށް ކުއްލި ހާލަތްތަކުގައި ގުޅާނެ ހާއްސަ ނަމްބަރެއް ހަމަޖެއްސުމުގެ މަސައްކަތް ކުރިއަށްދާ ކަމަށް ވަނީ ބުނެފަ އެވެ.\nއެޗްޕީއޭ މިނިސްޓްރީ އޮފް ހެލްތު ކޮވިޑް-19 + އަހުމަދު ނަސީމް ކޮވިޑް-19 އިގެ ބަލާއާފާތް